- PSA
- ←
- ۶۰
- →

۶۰
(مزمور ۱۰۸: ۶ - ۱۳)
موسئقي رهبري اوچون. “عهد زانباغي” اوستونه. داوودون تعلئم ورن مئکتامي. داوود بونو او زامان يازدي کي، يوآب قاييديب “دوز” وادئسئنده اون‌ائکي مئن اِدوملونو اؤلدوردو. بو حادئثه او زامان باش وردي کي، داوود اَرام نَحه‌ره‌يئملی‌لر و اَرام صوبالي‌لارلا موحارئبه‌ده ائدي. ۱
بئزي اؤزوندن آتيبسان، اي تاري!
بئزي قيريبسان!
بئزه قضبله‌نئبسن!
بئزي قاباقکي حاليميزا دؤندر. ۲ يري تئتره‌مه‌يه ساليبسان،
اونو پارچالاييبسان؛
بئتئشدئر اونون چاتلاقلاريني، چونکي تئتره‌يئر. ۳ خالقينا چتئن گونلر گؤرسه‌دئبسن،
سرسم ادن بئر شراب ائچئردئبسن بئزه. ۴ سندن قورخانلارا بايراق ورئبسن کي،
حقئقتدن اؤتري قالديرسينلار. سِلا ۵ صاغ الئنله بئزي قورتار،
بئزه جاواب ور کي، سِودئکلرئن خئلاص تاپسين. ۶ تاري موقدّس يرئنده دانيشيب:
“شِکئمي شادليقلا بؤله‌جيم،
سوکّوت دره‌سئني اؤلچه‌جيم، ۷ جئلعاد منئمدئر، مِنسّه ده منئم،
افرايئم ده باشيمين دبئلقه‌سي‌دئر،
يهودا عصامدير، ۸ موآب يويونما لَگنئمدئر،
اِدومون اوستونه چاريغيمي آتيب اونا مالئک اولاجاغام،
فئلئسطئن اوستونه ظفرله هاراي چکه‌جيم.” ۹ کئم مني حاصارلي شهره آپاراجاق؟
کئم منه اِدوما قدر يول گؤرسده‌جک؟ ۱۰ مگر سن بئزي اؤزوندن آتمادين، اي تاري؟
بئزئم قوشونلاريميزلا چيخميرسان، اي تاري. ۱۱ دوشمن قاباغيندا بئزه ائمداد ات،
چونکي ائنسانين کؤمه‌يي هچدئر. ۱۲ تارينين کؤمه‌يي ائله قهرمانليق گؤرسده‌جيئک،
چونکي دوشمنلرئمئزي آياق آلتينا سالان اودور.

- PSA
- ←
- ۶۰
- →

© 2008 Bible Society of Azerbaijan