- ISA
- ←
- ۳۹
- →

۳۹
خئزقئيانين آغيلسيزليغي
(۲پاد. ۲۰: ۱۲- ۱۹) ۱ او زامان بابئل پادشاهي بَلَدان اوغلو مِرودَک‌بَلَدان، خئزقئيايا مکتوبلار و هدئيّه‌لر‌ گؤنده‌ردي، چونکي خئزقئيانين ناخوشلاديغيني و ساغالديغيني اشئتمئشدي. ۲ بونلار خئزقئياني سِوئندئردي. او، خزئنه‌سئنده اولان شيلري يعني قيزيل-گوموشو، عطرئيّاتي، قئيمتلي ياغلاري، سئلاح آنبارينداکي بوتون اشيالاري اِلچئلره گؤرستدي. خئزقئيانين ساراييندا و بوتون پادشاهليغيندا اونلارا گؤرستمه‌دئيي بئر شي قالمادي. ۳ او واخت اِشَعيا پيغمبر خئزقئيا پادشاهين يانينا گلئب، اوندان سوروشدو: “بو آداملار نه ددئلر؟ سنئن يانينا هارادان گلدئلر؟” خئزقئيا جاواب وردی: “اوزاق بئر اؤلکه‌دن، بابئلدن گلئبلر.” ۴ اِشَعيا ددي: “سنئن ساراييندا نه گؤروبلر؟” خئزقئيا جاواب وردی: “ساراييمدا اولان بوتون شيلري گؤروبلر. خزئنه‌لرئمده، اونلارا گؤرستمه‌دئيئم بئر شي قالمادي.” ۵ او واخت اِشَعيا خئزقئيايا ددي: “قوشونلار ربّئن سؤزونو اشئت: ۶ «باخ، اِله گونلر گله‌جک کي، سنئن ساراييندا اولان هر شي و آتالارينين بو گونه قدر ييغديقلاري شيلر بابئله آپاريلاجاق، هچ نه قالماياجاق.» رب ديئر. ۷ “سنئن نسلئندن اولان و سندن عمله گلن بعضی اوغوللاريني گؤتوروب آپاراجاقلار و اونلار بابئل پادشاهينين ساراييندا خاجه ادئله‌جکلر.” ۸ سونرا خئزقئيا اِشَعيايا ددي: “ددئيئن ربّئن سؤزو ياخشي‌دير.” چونکي دوشونوردو: “هچ اولماسا منئم دؤورومده صولح و اَمئن-آمانليق اولاجاق.”

- ISA
- ←
- ۳۹
- →

© 2008 Bible Society of Azerbaijan