- JER
- ←
- ۱
- →

JER
۱
۱ بونلار خئلقئيا اوغلو اِرِميانين سؤزلري‌دئر کي، بِنيامئن تورپاغينداکي عَناتوتدا ياشايان کاهئنلردن بئري ائدي. ۲ يهودا پادشاهي آمون اوغلو يوشئيانين دؤورونده، اونون پادشاهليغينين اون اوچونجو ائلئنده اِرِميايا ربّئن سؤزو نازئل اولدو. ۳ بو، يهودا پادشاهي يوشئيا اوغلو يِهوياقئمئن دؤوروندن يهودا پادشاهي يوشئيا اوغلو صئدقئيانين پادشاهليغينين اون بئرئنجي ائلئنئن آخيريناجاق داوام وردی، اِله کي، بِشئنجي آيدا اورشلئم اهالئسي اسئرلئيه آپاريلدي.
اِرِميانين چاغيريشي ۴ منه ربّئن بو سؤزو نازئل اولدو: ۵ “من سنه آنانين بطنئنده شکئل ورمه‌دن قاباق سني تانيديم، دوغولماميشدان قاباق سني تقدئس اتدئم. من سني مئلّتلره پيغمبر تعيئن اتمئشم.” ۶ او واخت من ددئم: “آه، يا پروردئگار رب! باخ، منئم دانيشيق قابئلئيتئم يوخدور، چونکي حله جاوانام.” ۷ آمّا رب منه ددي: “سن «جاوانام» دِمه. چونکي سني کئمئن يانينا گؤنده‌رسَم، گده‌جکسن، سنه نه امر اتسَم، اونو دئيه‌جکسن. ۸ آداملاردان قورخما، چونکي سني قورتارماق اوچون من سنئنله وارام.” رب بويورور. ۹ او زامان رب اَلئني اوزاتدي و آغزيما توخونوب منه ددي: “باخ، سؤزلرئمي سنئن آغزينا قويموشام. ۱۰ باخ، بو گون سني مئلّتلر و اؤلکه‌لر اوستونه تعيئن اتمئشم کي، اونلاري کؤکوندن ييخيب داغيداسان، قيريب محو اده‌سن، تئکئب اَکه‌سن.” ۱۱ ربّئن سؤزو منه نازئل اولوب ددي: “ای اِرِميا، نه گؤرورسن؟” من ددئم: “بادام آغاجينين بئر بوداغيني گؤرورم.” ۱۲ او واخت رب منه ددي: “دوز گؤروبسن. چونکي من سؤزومو يرئنه يتئرمکده ساييغام.” ۱۳ ربّئن سؤزو ائکئنجي دفه منه نازئل اولوب ددي: “نه گؤرورسن؟” من ددئم: “قاينار بئر قازان گؤرورم کي، شئمالدان بو طرفه يؤنه‌لئب.” ۱۴ او واخت رب منه ددي: “بو اؤلکه‌ده ياشايانلارين هاميسينين اوستونه شئمالدان بلا ياغاجاق. ۱۵ چونکي باخ، من شئمال اؤلکه‌لرئنئن بوتون طايفالاريني چاغيريرام.” رب بويورور؛ “اونلارين هر بئري گلئب اؤز تختئني اورشلئم دروازالارينين گئرئشئنده، اونون بوتون اطرافيندا اولان دووارلارينين ضئدّئنه، و بوتون يهودا شهرلرئنئن ضئدّئنه قوراجاق. ۱۶ بوتون پئسلئکلرئنه گؤره اونلارين ضئدّئنه حؤکملرئمي بئلدئره‌جيم. چونکي مندن اوز دؤنده‌رئب باشقا آللاهلارا بوخور يانديريبلار و اؤز اَللرئنئن ائشلرئنه سجده ادئبلر. ۱۷ سنه گلئنجه؛ ائندي سن بِلئني قورشاييب چيخ، سنه امر اده‌جيئم بوتون شيلري اونلارا دِه. اونلاردان دهشته دوشمه، يوخسا من ده سني اونلارين قاباغيندا دهشته سالارام. ۱۸ باخ، من، بلی من بو گون سني بوتون اؤلکه‌نئن، يهودا پادشاهلارينين، بو يِرئن باشچيلارينين، کاهئنلرئنئن و خالقينين ضئدّئنه قالالي شهر، دمئر سوتون، و بورونج دووار اتمئشم. ۱۹ اونلار سنئنله ووروشاجاقلار، لاکئن گوجلري چاتماياجاق، چونکي سني قورتارماق اوچون من سنئنله وارام.” رب بويورور.

- JER
- ←
- ۱
- →

© 2008 Bible Society of Azerbaijan