- NUM
- ←
- ۲۷
- →

۲۷
صِلوفخادين قيزلاري
(ساي. ۳۶: ۱- ۱۲) ۱ مِنَسّه اوغلو ماکئر اوغلو گئلعاد اوغلو خِفِر اوغلو صِلوفخادين قيزلاري کي، يوسئف اوغلو مِنّسه‌نئن نسئل‌لرئنه منصوب ائدئلر، ائره‌لي گلدئلر؛ قيزلارينين آدلاري بله‌دئر: مَخلا، نوعا، خوگلا، مئلکا و تئرصا. ۲ اونلار حوضور چاديرينين گئرئشئنده موسانين، کاهئن اِلعازارين و رهبرلرله بوتون جاماعاتين قاباغيندا دوروب ددئلر: ۳ “آتاميز صحرادا اؤلدو، لاکئن قورَخئن طرفئني توتوب ربّه عوصيان ادنلرئن آراسيندا ديئلدي. او اؤز گوناهينا گؤره اؤلدو و اوغلو اولمادي. ۴ اوغلو اولماديغينا گؤره نه اوچون اونون آدي اؤز نسلی آراسيندان سئلئنمه‌لي‌دئر؟ آتاميزين قارداشلاري آراسيندا بئزه بئر مولک ورئن.” ۵ موسا اونلارين ائشئني ربّئن حوضورونا گتئردي. ۶ رب موسا ائله دانيشيب اونا ددي: ۷ “صِلوفخادين قيزلاري دوغرو ديئرلر. گرک اونلارا آتالارينين قارداشلاري آراسيندا مولک وره‌سن و آتالارينين مئراثيني اونلارا کچئرده‌سن. ۸ ائسرايئل اؤولادلارينا دِه کي، اگر بئر آدام اؤلسه و اوندان اوغول قالماسا، او زامان مئراثيني اونون قيزينا کچئردئن. ۹ اگر اونون قيزي يوخدور، اوندا مئراثيني اونون قارداشلارينا ورئن. ۱۰ اگر قارداشلاري يوخدور، اوندا مئراثيني عَمی‌لرئنه ورئن. ۱۱ اگر عَمي‌لري يوخدور، او زامان مئراثيني نسلئندن اونا لاپ ياخين اولان قوحومونا ورئن کي، مولک اونون اولسون. بو، ربّئن موسايا امر اتدئيي کئمي ائسرايئل اؤولادلارينا قايدا و حؤکم اولسون.”
يوشَعئن موسانين يرئنه تعيئن اولونماسي
(تثنئيه ۳۱: ۱- ۸) ۱۲ سونرا رب موسايا ددي: “بو عَبارئم داغينا چيخ و ائسرايئل اوغوللارينا وردئيئم اؤلکه‌ني گؤر. ۱۳ اونو گؤردوکدن سونرا سن ده خالقينا قوشولاجاقسان، نجه کي، قارداشين هارون قوشولدو. ۱۴ چونکي صئن چؤلونده جاماعاتين داعواسيندا منئم امرئمدن چيخدين و سويا گؤره اونلارين گؤزلري قاباغيندا منئم موقدّسلئيئمه موطابئق رفتار اتمه‌دئن.” (بونلار صئن چؤلونده قِدِشده اولان مِرئبا سولاري‌دير.) ۱۵ موسا رب ائله دانيشيب اونا ددي: ۱۶ «يالواريرام کي، رب، بوتون بشر روحلارينين تاريسي، جاماعات اوستونه بئر آدام نصب اتسئن. ۱۷ او کئشي جاماعاتين قاباغيندا چيخيب-گئرسئن، اونلارا هادي اولوب اونلاري آپاريب-گتئرسئن. قوي ربّئن جاماعاتي چوبانسيز سورو کئمي اولماسين.” ۱۸ اوندا رب موسايا ددي: “نون اوغلو يوشَعي کي، ائچئنده منئم روحوم وار، گؤتور و الئني اونون اوستونه قوي. ۱۹ اونو کاهئن اِلعازار و بوتون جاماعات قاباغيندا داياندير و اونلارين گؤزلري قاباغيندا اونو منصوب ات. ۲۰ اؤز ائقتئداريندان بئر آزيني اونا ور کي، بوتون ائسرايئل جاماعاتي اوندان ائطاعت اتسئن. ۲۱ بوندان علاوه، او کاهئن اِلعازارين حوضوروندا دورمالي، اِلعازار دا اورئم واسئطه‌سئله رَبدن سوروشمالي‌دير. اونون امري ائله هم او، هم ده اونونلا اولان ائسرايئل اوغوللاري، حتّا بوتون جاماعات دا چيخيب گئرمه‌لی‌دئر.” ۲۲ موسا ربّئن اونا امر اتدئيي کئمي اتدي؛ يوشَعي گؤتوروب، کاهئن اِلعازارين و بوتون جاماعاتينين قاباغيندا دايانديردي. ۲۳ سونرا اللرئني اونون اوستونه قويوب اونو منصوب اتدي، نجه کي، رب موسانين واسئطه‌سئله دمئشدي.

- NUM
- ←
- ۲۷
- →

© 2008 Bible Society of Azerbaijan