- LEV
- ←
- ۸
- →

۸
هارونلا اوغوللارينين کاهئنلئيه تقدئس اولونماسي
(چيخيش ۲۹: ۱- ۳۷) ۱ رب موسايا ددي: ۲ “هارونلا اوغوللاريني، کاهئن پالتارلاريني، مسح ياغيني و گوناه قورباني کسمک اوچون گاميشي، ائکي قوچو، ماياسيز چؤرک سبدئني گؤتور. ۳ و بوتون جاماعاتي حوضور چاديرينين گئرئشئنه ييغ.” ۴ موسا ربّئن امرئنه عمل اتدي. جاماعات حوضور چاديرينين گئرئشئنه ييغيلاندا ۵ موسا اونلارا ددي: “يرئنه يتئره‌جَيئمئز ربّئن امر اتدئيي بودور.” ۶ سونرا موسا هارونلا اوغوللاريني ائره‌لي گتئرئب، اونلاري سودا غوصل وردی. ۷ هارونون اَينئنه خئرقه‌ني گيئندئرئب، بلئنه قورشاغيني باغلادي و اوستوندن جوبّه‌ني گيئندئردي. سونرا اِفودو اوستونه قويدو و اِفودون کمرئني بلئنه باغلاييب بَرکئتدي. ۸ اِفودون اوستونه دؤشلويونو، دؤشلويونه ده اورئم و تومّئمی يرلشدئردي. ۹ اونون باشينا عمّامه‌ني، عمّامه‌نئن قاباق حئصّه‌سئنه قيزيل لؤوحه‌جئيي، موقدّس تاجي قويدو. نجه کي، رب موسايا امراتمئشدي. ۱۰ سونرا موسا مسح ياغيني گؤتوروب، خيمه‌ني و ائچئنده‌کي هر شيي مسح ادئب، تقدئس اتدي. ۱۱ مسح ياغيني قوربانگاها يدّي دفه سَپدي، قوربانگاه و اونونلا بوتون اسبابلاريني، بؤيوک لَيَنله آلتليغيني تقدئس اتمک اوچون مسح اتدي. ۱۲ سونرا مسح ياغيندان بئر آز هارونون باشينا تؤکوب، اونو تقدئس اتمک اوچون، مسح اتدي. ۱۳ سونرا موسا هارونون اوغوللاريني ائره‌لي گتئردي، اونلارا خئرقه گيئندئردي، بِللرئنه قورشاق باغلادي و باشلارينا پاپاق قويدو. نجه کي، رب موسايا امر اتمئشدي. ۱۴ بوندان سونرا موسا گوناه قورباني اوچون نظرده توتولموش گاميشي گتئردي. هارون و اوغوللاري بو گاميشين باشينا اللرئني قويدولار. ۱۵ موسا گاميشي کسدي، قانيني گؤتوروب بارماغي ائله قوربانگاهين بوينوزلارينين هر طرفئنه چکدي و قوربانگاهي تطهئر اتدي. سونرا قانين قالان حئصّه‌سئني قوربانگاهين آلتليغينا تؤکدو و اونا کفّاره اتمک اوچون تقدئس اتدي. ۱۶ موسا حيوانين ائچ‌آلاتينين اوستونده‌کي بوتون پئيي، قارا جئيه‌رئن قويروغا بَنزَر حئصّه‌سئني، هر ائکي بؤيره‌يي پئيي ائله گؤتورودو و قوربانگاهدا توستوله‌دئب يانديردي. ۱۷ لاکئن گاميش و دَرئسئني، اَتئني و باغيرساغيني دوشَرگه‌‌نئن اِشئيئنده اوددا يانديردي. نجه کي، رب موسايا امر اتمئشدي. ۱۸ سونرا يانديرما قورباني اوچون نظرده توتولموش قوچو گتئردي. هارون و اوغوللاري اللرئني قوچون باشينا قويدولار. ۱۹ موسا قوچو کسدي و قانيني قوربانگاهين هر طرفئنه سَپدي. ۲۰ قوچو تئکه-تئکه دوغرادي؛ باشيني، تئکه‌لرئني و پئيئني توستوله‌دئب يانديردي. ۲۱ ائچ آلات و آياقلاريني سو ائله يوياندان سونرا، موسا بوتون قوچو قوربانگاهدا توستوله‌دئب يانديردي. بو، خوش عطئر اوچون يانديرما قورباني ائدي؛ بو ربّه خوش عطئر اوچون، اودلا تقدئم اولونان قوربان ائدي. نجه کي، رب موسايا امر اتمئشدي. ۲۲ سونرا موسا او بئري قوچو يعني تقدئس قوچونو گتئردي؛ هارون و اوغوللاري اللرئني قوچون باشينا قويدولار. ۲۳ موسا اونو کسدي؛ قانيندان بئر آز گؤتوروب، هارونون صاغ قولاغينين مَرجه‌يئنه، صاغ الئنئن و صاغ آياغينين باش بارماغينا چکدي. ۲۴ هارونون اوغوللاريني دا گتئرئب، اونلارين صاغ قولاق مَرجکلرئنه، صاغ اللرئنئن باش بارماقلارينا و صاغ آياقلارينين باش بارماقلارينا قان چکدي. سونرا قانين قالانيني قوربانگاهين هر طرفئنه سَپدي. ۲۵ موسا پئيئني، قويروغونو، ائچ‌آلاتينين اوستونده‌کي بوتون پئيي، قارا جئيه‌رئنئن قويروغا بَنزَر حئصّه‌سئني، هر ائکي بؤيرَکله پئيئني و صاغ بودونو گؤتوردو. ۲۶ ربّئن قاباغيندا اولان ماياسيز چؤرکلر سبدئندن، بئر ماياسيز چؤره‌يي، ياغلا قاتيلميش چؤرک کؤکه‌سي، و بئر کولچه گؤتوردو و پئي ائله صاغ بودون اوستونه قويدو. ۲۷ سونرا بونلارين هاميسيني هارون و اونون اوغوللارينين اللرئنه وردی کي، ربّئن حوضوروندا يِل‌لَتمه تقدئمي اولاراق تقدئم اتسئن. ۲۸ سونرا موسا بو شيلري اونلارين اللرئندن آلسين و قوربانگاهدا يانديرما قورباني ائله توستوله‌دئب يانديردي. بونلار، خوش عطئر اوچون تقدئس قورباني ائدي؛ اودلا ربّه تقدئم اولان بئر قوربان ائدي. ۲۹ موسا دؤش اَتئني گؤتوردو و اونو ربّئن حوضوروندا يِللَتمه تقدئمي اولاراق تقدئم اتدي. بو، تقدئس قورباني اولان قوچدان موسانين پايي ائدي، نجه کي، رب موسايا امراتمئشدي. ۳۰ موسا مسح ياغيندان و قوربانگاهداکي قاندان بئر آز گؤتوروب، هارونا، اونون پالتارلارينا، اوغوللارينا و اونلارين پالتارلارينا سَپدي. بِلَجه، هارونو و اونون پالتارلاريني، اوغوللاريني و اونلارين پالتارلاريني تقدئس اتدي. ۳۱ سونرا موسا هارونلا اوغوللارينا ددي: “اَتي حوضور چاديرينين گئرئشئنده قاينادين و و اورادا اونو تقدئس تقدئمئنئن سبدئنده اولان چؤرکله ييئن. نجه کي، امر ادئب ددئم: «هارون و اوغوللاري اونو يئيه‌جکلر.» ۳۲ چؤره‌يئن و اَتئن قالان حئصّه‌لري اوددا يانديريلسين. ۳۳ تقدئس گونلرئنئز باشا چاتانا قدر، يدّي گون حوضور چاديرينين گئرئشئندن قيراغا چيخمايين؛ او گونه کئمي کي، سئزئن وظئفه‌يه کچمه‌ واختينيز حله باشا چاتماييب. چونکي او سئزي يدّي گون ائچئنده وظئفه‌يه قوياجاق. ۳۴ رب اونون اوچون بو گون ادئلَن هر شيئن اولماسيني امر اتدي کی، سئزي کفّاره‌ اتسئن. ۳۵ يدّي گون، گجه-گوندوز حوضور چاديرينين گئرئشئنده قالين و ربّئن امرئني رئعايت ادئن کي، اؤلمَيه‌سئنئز. چونکي منه بله امر ورئلئب.” ۳۶ بلجه هارونلا اوغوللاري، ربّئن موسا واسئطه‌سئله امر اتدئيي هر شيه عمل اتدئلر.

- LEV
- ←
- ۸
- →

© 2008 Bible Society of Azerbaijan