- EPH
- ←
- ۱
- →

EPH
۱
۱ تارينين ائراده​‌سي ائله مسئح عئسانين حوارئسي پولوسدان، اِفِسوسدا اولان و مسئح عئسايا وفالي اولان موقدّسلره: ۲ آتاميز تاريدان و رب عئسا مسئحدن سئزه فيض و باريش اولسون. ۳ موتبارک اولسون تاري و ربّئمئز عئسا مسئحئن آتاسي کي، بئزي مسئحده هر جور روحاني برکتله سماوي يرلرده موبارک ادئب. ۴ نجه کي، دونيانين بئناسيندان ائره​لي بئزي مسئحده سچدي کي، بئز اونون حوضوروندا موقدّس و لکه​سئز اولاق. ۵ محبّتده او، اؤز ائراده​سئنئن خوشلوغونا گؤره، عئسا مسئحئن واسئطه​‌سئله، ائره​لئدن بئزي اؤز اوغوللوغونا موقدّر اتدي. ۶ اِله کي، سوگئلي اوغلوندا بئزه باغيشلاديغي عئزّتلي فيضي مدح اولونسون. ۷ مسئحده اونون قانينين واسئطه‌سئله خئلاصيميز وار، يعني اونون فيضئنئن دؤولتلئيئنه گؤره، خاطالارين باغيشلانماسي کي، ۸ بئزئم اوستوموزه بول-بول تؤکدو. اِله کي، بوتون حئکمت و بصئرتده، ۹ مسئحده نئيّت اتدئيي اؤز خوشلوغونا گؤره، ائراده​سئنئن سئرّئني بئزه بئلدئردي ۱۰ کي، واختلارين کامئل​لئيئنئن ترتئبئنده گؤيلرده و يرده اولان شيلرئن هاميسيني مسئحئن باشچيليغي آلتيندا بئرلَشدئرسئن. ۱۱ مسئحده بئز ده وارئث اولدوق، يعني اونون نئيّتئنه گؤره، اوّلدن بئزه موقدّر اولدو کي، بوتون شيلري اؤز ائراده​سئنئن مصلحتئنه گؤره يرئنه يتئرئر. ۱۲ اِله کي، مسئحه ائلک اومئد باغلاميش اولان بئزلر، اونون جلالينين حمدي اوچون اولاق. ۱۳ اوندا، سئز ده حقئقت کلاميني، نئجاتينيزين خوش خبرئني اشئدئب ائنانديقدا، وعده​نئن موقدّس روحو ائله مسئحده مؤهورلَندئنئز کي، ۱۴ مئراثيميزين بِيئدئر؛ بله کي، تارييا عاييد اولانلار خئلاص اولونسونلار و بلجه اونون جلالي مدح اِدئلسئن. ۱۵ بونا گؤره من ده، رب عئسايا اولان ائمانينيزي و بوتون موقدّسلره اولان محبّتئنئزي اشئدئب، ۱۶ سئزئن اوچون شوکور اتمکدن و سئزي دوعالاريمدا يادا گتئرمکدن دايانميرام. ۱۷ اِله کي، ربّئمئز عئسا مسئحئن تاريسي، عئزّتلي آتا، سئزه اؤز معرئفتئنده حئکمت و وحي روحونو ورسئن. ۱۸ و اوره‌يئنئزئن گؤزلرئني ائشيقلانديرسين کي، بئله​سئنئز اونون دعوتئنئن اومئدي و اونون مئراثينين عئزّتلي دؤولتلئيي موقدّسلرده نه‌دئر. ۱۹ و بئز ائمان گتئرنلر اوچون اونون قودرتئنئن حدسئز عظمتئني ده بئله​سئنئز. بونلار اونون قووّتلي قودرتئنئن ائشلمه‌يي‌دئر کي، ۲۰ مسئحي اؤلولردن دئرئلدرکن و سماوي يرلرده اؤز صاغيندا اوتوردارکن، اوندا ظاهئر اتدي؛ ۲۱ هر ريئسلئکدن، ائقتئداردان، قودرتدن، حاکئمئيّتدن، و هر آددان اوستون، نه آنجاق بو عصرده، آمّا گله​جک عصرده ده. ۲۲ هر شيي اونون آياقلاري آلتينا قويوب، اونو بوتون شيلرئن باشي اولاراق کئلئسايا وردي کي، ۲۳ اونون بدني‌دئر: اونون دولولوغو کي، هاميني هاميدا دولدورور.

- EPH
- ←
- ۱
- →

© 2008 Bible Society of Azerbaijan