- JER
- ←
- ۴۵
- →

۴۵
تارينين باروکا وعده‌سي ۱ يهودا پادشاهي يوشئيا اوغلو يِهوياقئمئن پادشاهليغينين دؤردونجو ائلئنده نِرئيا اوغلو باروک، اِرِميا‌نين ددئيي بو سؤزلري کئتابا يازاندا، اِرِميا پيغمبر اونا بله ددي: ۲ “ای باروک، سنئن حاقّيندا ائسرايئلئن تاريسي رب بله ديئر: ۳ «سن ددئن: واي منئم حاليما! چونکي رب دردلرئمه قوصّه ده قاتدي، ائنئلتئمدن يورولموشام، راحاتليق تاپميرام.» ۴ سن اونا دِه: رب بله ديئر: «باخ، بوتون اؤلکه‌ده من تئکدئيئمي داغيداجاغام، اَکدئيئمي چيخارداجاغام. ۵ اگر سن اؤزون اوچون بؤيوک شيلر ائسته‌يئرسن، ائستمه. چونکي من بوتون خالق اوستونه بلا گتئره‌جيم.» رب بويورور. «لاکئن هارايا گده‌سن، گت. جا‌نيني حئفظ اده‌جيم.»”

- JER
- ←
- ۴۵
- →

© 2008 Bible Society of Azerbaijan