- ISA
- ←
- ۵۷
- →

۵۷
وفاسيز خالق ۱
“صالح آدام محو اولور و کئمسه‌نئن اوموروندا ديئل.
مؤمئن آداملار دا کؤچوب گِدئر، آمّا هچ کئم آنلامير.
چونکي صالح آدام پئسلئکدن قورتولور. ۲ صالح آدام صولحه داخئل اولور،
دوغرو يوللا گِدن، ياتاغيندا راحات ياتير. ۳ آمّا سئز، ای جادوگر آروادين اؤولادلاري،
فاحئشه و زئناکارلار نسلي، بورايا گلئن! ۴ سئز کئمي مسخره‌يه قويورسونوز؟
آغيزينيزي کئمه گِن آچيرسينيز؟
کئمه دئل گؤرسه‌دئرسئنئز؟
مگر سئز عاصئلئيئن اؤولادلاري،
حئيله‌نئن نسلی ديئلسئنئز؟ ۵ مگر سئز ديئلسئنئز کي، پاليد آغاجلاري آراسيندا،
هر ياشيل آغاجين آلتيندا شهوتله آليشيب يانيرسينيز؟
مگر سئز ديئلسئنئز کي، دره‌لرده، قايا اويوقلاريندا،
اؤولادلاري قوربان ادئرسئنئز؟ ۶ سئزئن پايينيز دره‌نئن هامار داشلاريندان دوزه‌لَن بوتلردئر.
سئزئن پايينيز اونلاردير؛
بلی، اونلارين قاباغيندا مايع تقدئمي تؤکوبسونوز،
تاخيل تقدئمي گتئرئبسئنئز.
بونلارا گؤره مگر منئم اوره‌يئم رحمه گلر؟ ۷ ياتاغينيزي اوجا، اوجا داغدا ساليبسينيز،
قوربانلارينيزي کَسمک اوچون ده اورايا دا چيخدينيز. ۸ قاپيلارينيزا، قاپيلارين يان تاختالارينين آرخاسينا
علامتئنئزي ووروبسونوز.
منی ترک ادئب ياتاغينيزي گِنئش آچيبسينيز،
اورادا اوزانيبسينيز، اويناشلارينيزلا سؤوده‌لَشئبسئنئز،
بئرلئکده ياتماغا جان آتيبسينيز،
اونلارين لوتلويونه تاماشا ادئبسئنئز! ۹ ياغ و عطئرلري بول-بول ووراندان سونرا
پادشاها
ساري گدئبسئنئز.
اِلچئلرئنئزي اوزاقلارا گؤنده‌رئبسئنئز،
اؤزونوزو اؤلولر دئيارينا قدر اِندئرئبسئنئز. ۱۰ اوزون يوللار سئزي طاقتدن سالدي.
لاکئن سئز «بونون فايداسي يوخدور» دِمه‌دئنئز.
گوجوزو تزه‌له‌يئب قالخدينيز،
بونا گؤره ده حالدان گتمه‌دئنئز. ۱۱ کئم سئزي قورخودوب دهشته سالدي کي،
يالان دِدئنئز؟
منی يادا سالمادينيز، منی دوشونمه‌دئنئز؟
من اوزون بئر زامان ساکئت قالديغيما گؤره،
سئز مندن قورخمورسونوز؟ ۱۲ من سئزئن صالحلئيئنئزي،
اتدئيئنئز عمل‌لري آشکارا چيخارداجاغام،
بونلارين سئزه خِيري اولماياجاق. ۱۳ سئز فرياد ادنده، قوي بو ييغديغينيز بوتلر سئزي قورتارسين.
آمّا اونلارين هاميسيني کولَک سوووروب آتاجاق،
بئر نفس اونلاري يِرئندن تَرپه‌دئب آپاراجاق.
لاکئن منه سيغينان، تورپاغي مئراث آلاجاق،
موقدّس داغيمي مولک اده‌جک.”
رب خالقينا شفا وره‌جک ۱۴ و ديئله‌جک:
“تئکئن، تئکئن، يولو حاضيرلايين!
خالقيمين يولونداکي مانعلري گؤتورون!” ۱۵ چونکي اوجا و عظمتلي اولان،
ابدی ياشايان، آدي موقدّس اولان، بله ديئر:
“من اوجا و موقدّس يرده ساکئنَم،
قلبي سينيق اولانلارلا‎يام، روحدان دوشوکلرله‌يم،
اِله کي، روحدان دوشوکلرئن روحلاريني،
قلبي سينيق آداملارين قلبلرئني تزه‌لَندئرئم. ۱۶ چونکي همئشه چکئشئب قضبلَنميه‌جيم،
يوخسا ياراتديغيم جانلي ائنسان قاباغيمدا دورا بئلمز. ۱۷ طاماحکارليق گوناهينا گؤره قضبله‌نئب اونو جزالانديرديم،
حئدّتله‌نئب اوزومو اوندان دؤنده‌ردئم.
او اؤز يولونا دؤنوب گتدي. ۱۸ يولونو گؤرموشم، آمّا اونا شفا وره‌جيم.
اونا رهبرلئک اده‌جيم،
اونا و اونونلا ياس توتانلارا تسلّی وره‌جيم. ۱۹ آغيزلارين حمدئني ياراداجاغام.
اوزاقداکيلارا و ياخينداکيلارا باريش اولسون، باريش اولسون.”
رب ديئر: “و من اونا شفا وره‌جيم.” ۲۰ لاکئن پئسلر شَپه‌لَنَن دهنز کئمي‌دئر،
بو دهنز اَرام توتا بئلمز،
اونون سولاري آشغال و پالچيق چيخاردار. ۲۱ منئم تاريم ديئر: “پئسلره هچ اَرامليق يوخدور.”

- ISA
- ←
- ۵۷
- →

© 2008 Bible Society of Azerbaijan