- PSA
- ←
- ۲۸
- →

۲۸
۱ يارب، سني چاغيريرام،
منئم قايام، منه اشئتمه‌مزلئک اتمه.
چونکي اگر منه سوکوت اده‌سن،
قبئره اِنَنلر کئمي اولارام. ۲ سني ائمدادا چاغيراندا،
اللرئمي سنئن موقدّس محرابينين طرفئنه اوزاداندا،
منئم مرحمت طلب ادن سسئمي اشئت. ۳ مني شر آداملارلا، پئس ائش گؤرنلرله بئر توتما؛
او آداملارلا کي، قونشولارينا صولحدن دانيشيرلار،
لاکئن اورکلرئنده پئسلئک وار. ۴ اونلارين عمللرئنه گؤره،
اتدئکلري يامانليقلارا گؤره، اونلارا جزا ور.
اللرئنئن اتدئکلرئنه گؤره اونلارا جزا ور،
لايئق اولدوقلاريني اونلارا ور. ۵ رب اونلاري ييخاجاق،
بئر داها اونلاري قالديرماياجاق.
چونکي ربّئن ائشلرئنه،
اونون اللرئنئن اتدئکلرئنه دئقّت اتمئرلر. ۶ رب موبارک اولسون،
چونکي مرحمت طلب ادن سسئمي اشئدئب. ۷ رب منئم قووّتئم و قالخانيمدير؛
اوره‌يئم اونا توکّول ادئب،
او دا ائمداديما يتئشئب.
اوره‌يئم شادليقدان جوشوب داشير،
اوندان نغممله تشکّور اده‌جيم. ۸ رب اؤز خالقينين قووّتي‌دئر،
مسح اتدئيئنه نئجات قالاسي‌دير. ۹ خالقيني قورتار، مئراثينا برکت ور؛
اونلارين چوباني اول،
ابده کئمي اونلارين قيدئنه قال.

- PSA
- ←
- ۲۸
- →

© 2008 Bible Society of Azerbaijan