- EZK
- ←
- ۳۳
- →

۳۳
رب حِزقيالي خالقا گؤزَتچي قويور ۱ منه ربّئن بو سؤزو نازئل اولدو: ۲ “ای بشر اوغلو، خالقينا منصوب اولانلارلا دانيش و اونلارا بله دِه: «اگر من بئر اؤلکه‌نئن اوستونه قيلينج گؤنده‌رَنده، اؤلکه خالقي، ائچئندن بئر نفري سِچئب اؤزلري اوچون گؤزَتچي قويسون، ۳ و بو گؤزَتچي اؤلکه‌نئن اوستونه قيلينجين گلدئيئني گؤره‌نده کَره‌ناي چاليب خالقا خبر ورسئن، ۴ او زامان کئم کَره‌ناي سَسئني اشئدئب بو ائخطارا دئقّت اتمه‌سه و قيلينج گلئب اونو اؤلدورسه، اونون قاني اؤز باشينا اولاجاق. ۵ او، کَره‌ناي سَسئني اشئتدي، لاکئن بو ائخطارا دئقّت اتمه‌‌دي؛ بونا گؤره ده قاني اؤز باشينا اولاجاق. آمّا اگر ائخطارا دئقّت اتسَيدي، جا‌نيني خئلاص اِدَردي. ۶ لاکئن اگر گؤزَتچي گؤرسون کي، قيلينج گلئر و کَره‌ناي چالماسين و خالقين بوندان خبري اولماسين و قيلينج دا گلئب اونلاردان بئرئني هلاک اتسئن، او آدام اؤز تقصئري ائچئنده اؤلدورولموشدور، لاکئن قاني گؤزَتچئنئن بوينونا اولاجاق. ۷ سنه گلئنجه، ای بشر اوغلو، من سني ائسرايئل نسلی اوچون گؤزَتچي قويموشام؛ نه زامان آغزيمدان بئر سؤز اشئده‌سن، گرک اونلارا منئم طرفئمدن ائخطار وره‌سن. ۸ او زامان کي، پئس آداما ديئرَم؛ ‹ای پئس آدام، سن قطعن اؤله‌جکسن› و سن اونونلا دانيشماييب اونا خبر ورمئرسن کي، اؤز يولوندان دؤنسون. او پئس آدام اؤز تقصئرئنه ائچئنده اؤله‌جک، لاکئن اونون قانيني سنئن بوينونا قوياجاغام. ۹ آمّا اگر سن پئس آداما ائخطار وره‌سن کي، اؤز يولوندان دؤنسون، لاکئن او اؤز يولوندان دؤنمه‌سه، اؤز تقصئري ائچئنده اؤله‌جک، آمّا سن اؤز جا‌نيني قورتارميش اولورسان.» ۱۰ سن، ای بشر اوغلو، ائسرايئل اِوئنه بله دِه: «سئز ديئبسئنئز کي، عوصيانلاريميز و گوناهلاريميز بوينوموزدادير و بئز اونلارين ائچئنده اَرئيئب يوخ اولوروق؛ بله حالدا نجه ياشايا بئله‌رئک؟» ۱۱ اونلارا دِه: «وارليغيما آند اولسون، پئس آدامين اؤلوموندن کِف اتمئرم، اونون اؤز يولوندان دؤنوب ياشاماسيندان کِف ادئرم.» پروردئگار رب بويورور. «دؤنون، پئس يوللارينيزدان دؤنون. نه اوچون اؤله‌سئنئز، ای ائسرايئل نسلي؟» ۱۲ سن، ای بشر اوغلو، اؤز هموطنلرئنه دِه: «عوصيان اتدئيي حالدا، صالحئن صالحلئيي اونو خئلاص اتمَز. پئس آداما گلئنجه، اگر او اؤز پئسلئيئندن دؤنسه، بوندان اؤتري هلاک اولماز. صالح آدام گوناه اتدئيي حالدا، اؤز صالحلئيي ائله ياشايا بئلمز. ۱۳ صالح آداما ‹البتّه، ياشاياجاقسان› دِدئيئم زامان، اگر او اؤز صالحلئيئنه اعتئماد ادئب پئسلئک اتسه، صالح ائشلرئندن هچ بئري يادا سالينماياجاق؛ اتدئيي پئسلئيه گؤره اؤله‌جک. ۱۴ آمّا پئس آداما ‹البتّه، اؤله‌جکسن› دِدئيئم زامان، اگر گوناهيندان دؤنوب عدالتلي و صالح ائشلر گؤرسه- ۱۵ گئرووونو گری ورسه، سويغونچولوقلا آلديغيني گری قايتارسا، پئسلئک اتمه‌دن حيات ورئجي قايدالارا گؤره رفتار اتسه، البتّه، ياشاييب اؤلميه‌جک. ۱۶ بو آدامين اتدئيي گوناهلاردان هچ بئري اونون ضئدّئنه يادا سالينماياجاق. او عدالت و صالحلئکله عمل ادئب؛ البتّه، ياشاياجاق.» ۱۷ آمّا سنئن هموطنلرئن ديئرلر: «ربّئن يولو دوز ديئل.» حال بو کي، اونلارين اؤز يوللاري دوز ديئل. ۱۸ او زامان کي، صالح آدام اؤز صالحلئيئندن دؤنوب پئسلئک ادئر، بوندان اؤتري اؤله‌جک. ۱۹ لاکئن پئس آدام اؤز پئسلئيئندن دؤنوب عدالت و صالحلئکله عمل اتسه، بو عمللرله ياشاياجاق. ۲۰ آنجاق سئز حله ده ديئرسئنئز: «ربّئن يولو دوز ديئل.» سئزئن هر بئرئنئزي اؤز عملئنه گؤره موحاکئمه اده‌جيم، ای ائسرايئل نسلي!”
اورشَلئمئن سوقوط خبري ۲۱ اسئرلئيئمئزئن اون ائکئنجي ائلئنده، اونونجو آيين بِشئنجي گونو، اورشَلئمدن قاچيب قورتولموش بئر نفر گلئب منه ددي: “شهر آليندي.” ۲۲ آخشام واختي، او قاچقين منئم يانيما گلمه‌مئشدن قاباق، ربّئن اَلي منئم اوستومده ائدي؛ سحر او آدامين يانيما گلدئيي واخت، رب دئلئمي آچدي؛ دئلئم آچيلدي، آرتيق دانيشا بئلئردئم. ۲۳ او واخت منه ربّئن بو سؤزو نازئل اولدو: ۲۴ “ای بشر اوغلو، ائسرايئلئن خارابا قالميش شهرلرئنده ياشايانلار بله ديئرلر: «ائبراهئم تک بئر آدام ائدي، آمّا گئنه ده اؤلکه‌يه مالئک اولدو؛ بئز ده مالئک اولا بئله‌رئک، بوندان علاوه، چوخوق دا.» ۲۵ بو سؤزلردن اؤتري اونلارا دِه کي، پروردئگار رب بله ديئر: «اَتي قاني ائله يِيئرسئنئز، قان تؤکَرکَن بوتلرئنئزه باخيرسينيز. بله اولدوغو حالدا اؤلکه‌ني مگر مولک آلا بئلرسئنئز؟ ۲۶ سئز قيلينجينيزا بِل باغلاييرسينيز، ائيرنج ائشلر گؤرورسونوز، هر کس اؤز قونشوسونون آرواديني نجئس ادئر. بله اولدوغو حالدا اؤلکه‌ني مگر مولک آلا بئلرسئنئز؟» ۲۷ اونلارا دِه کي، پروردئگار رب بله ديئر: «وارليغيما آند اولسون کي، خارابا قالان شهرلرده ياشايانلار قطعن قيلينجلا هلاک اولاجاقلار. چؤلده قالانلاري وحشي حيوانلارا يِم اده‌جيم. قالالاردا و ماغارالاردا اولانلار دا وبادان اؤله‌جکلر. ۲۸ اؤلکه‌ني خارابا و ساکئنسئز قوياجاغام. کئبئرلَندئکلري قودرت هچ اولاجاق؛ ائسرايئل داغلاري ساکئنسئز قالاجاق، اورادان کئمسه کِچميه‌جک. ۲۹ اتدئکلري بوتون ائيرنج ائشلردن اؤتري، اؤلکه‌ني خارابا و ساکئنسئز قويدوغوم زامان، بئله‌جکلر کي، رب منم. ۳۰ سنه گلئنجه، ای بشر اوغلو، هموطنلرئن دووارلارين دئبئنده، اِولرئن قاپيسي قاباغيندا سنئن حاقّيندا دانيشيرلار. بئربئرلرئنه ديئرلر: ‹گلئن گِدَک، رب طرفئندن نازئل اولان سؤزه قولاق آساق.› ۳۱ خالق هر واخت اولدوغو کئمي سنئن يانينا گلئرلر. منئم خالقيم اولاراق قاباغيندا اوتورورلار، سؤزلرئنه قولاق آسيرلار، آمّا ددئکلرئمه عمل اتمئرلر. چونکي شهوتلي سؤزلر آغيزلاريندا ائکَن عمل ادئرلر، و اورَکلري حارام قازانج دالينجا گِدئر. ۳۲ باخ، سن اونلار اوچون گؤزل سَسله سِوگي نغمه‌لري اوخويان ياخشي بئر ساز چالان کئمي‌سن. سؤزلرئنه قولاق آسيرلار، آمّا اونلارا عمل اتمئرلر. ۳۳ بلجه بوتون بونلار دوغرو چيخاندا کي، قطعن ده دوغرو چيخاجاق، آرالاريندا بئر پيغمبر اولدوغونو باشا دوشه‌جکلر.»”

- EZK
- ←
- ۳۳
- →

© 2008 Bible Society of Azerbaijan