- JOB
- ←
- ۱۶
- →

۱۶
۱ او زامان اَيّوب جاواب ورئب ددی: ۲ «بله شيلردن چوخ اشئتمئشم؛ هامينيز بدبخت تسلّی ورنلرسئنئز. ۳ آيا هاوايي سؤزلرئن آخيري يوخ؟ سئزي نه شي جاواب ورميه مجبور ادئر؟ ۴ سئزئن يِرئنئزده اولسايديم، من ده اله دانيشا بئلردئم. ضئدّئنئزه سؤزلر دوزوب باشيمي دا سئزه تَرپه‌ده بئلردئم. ۵ آغزيم اورَکلَندئرئجي سؤزلر دئيردي، و دوداقلاريمدان تؤکولَن تسلّی دردئنئزي آزالدا بئلردي. ۶ دانيشسام بله، دردئم آزالماز، دانيشماسام دا، اوندان نه اَسکئلر؟ ۷ آمّا ائندي تاري منی طاقتدن ساليب؛ بوتون منئمله اولانلاري دارماداغين ادئب. ۸ منی باغلاييبسان و او منه شاهئد اولوب؛ ضعئفلئيئم ده اوزومه قالخيب ضئدّئمه شهادت ورئر. ۹ قضبي ائله منی ييرتيب، يره چيرپيب، دئشلرئني منه قيجيرديب؛ دوشمنئم گؤزونو منه دئکئبدئر. ۱۰ آغيزلاريني اوستومه بوزوبلر، ياناغيما حقارتله ووروبلار؛ ضئدّئمه بئربئرلري ائله بئرله‌شئبلر. ۱۱ تاري منی ائنصافسيزلارين اَلئنه ورئب؛ شر آداملارين اَلئنه ساليب. ۱۲ راحات ياشاييرديم، لاکئن منی پرئشان اتدي، بوينومدان توتوب منی پارچالادي. منی اؤزونه هدف قويدو. ۱۳ اوخچولاري اطرافيمي آليرلار، آمان ورمه‌دن بؤيرَکلرئمي دِشئر؛ صَفرامي يره تؤکور. ۱۴ بدنئمده يارا اوستوندن يارا وورور؛ جنگاور کئمي اوستومه يوگورور. ۱۵ دَرئمئن اوستونه چول تئکمئشم، ذئلّت تورپاغينا اوتورموشام. ۱۶ آغلاماقدان اوزوم قيزارير، کئرپئکلرئمئن اوستونه ظولمت دوشوب؛ ۱۷ اَللرئمده ظاليمليق يوخ ائکَن، دوعام خالئص اولدوغو حالدا. ۱۸ ای تورپاق، قانيمين اوستونو اؤرتمه، فرياديمي هچ ير ساخلاماسين. ۱۹ لاپ ائندئدن، باخ، شاهئدئم گؤيلرده‌دئر. مندن دئفاع ادن اوجالاردادير. ۲۰ دوستلاريم منی اَله سااليرلار، گؤزلرئم تارييا باخيب آغلايير. ۲۱ ائنسان قونشوسو اوچون يالوارديغي کئمي، بئري ده من ائنساندان اؤتري قوي تارييا يالوارسين. ۲۲ چونکي بئر نچه ائل کِچَندن سونرا، گدر-گِتمَز يولا گده‌جيم.

- JOB
- ←
- ۱۶
- →

© 2008 Bible Society of Azerbaijan