- SNG
- ←
- ۷
- →

۷
۱ آياقلارين دَمپايي ائچئنده نه گؤزَلدئر، ای نجئبزاده قيز! گئرده بودلارين جواهئر کئمي‌دئر، اوستا اَللرئنئن ائشي. ۲ گؤبه‌يئن گئرده بئر پئياله‌يه بَنزه‌يئر کي، هچ واخت جوربه‌جور شرابي اَسکئک اولماز. بِلئن زانباقلارلا بَزَنمئش بوغدا تاياسي‌دير، ۳ ائکي دؤشون دئيه‌سن بئر جوت مارال بالاسي، اِکئز جيران بالاسي. ۴ بويونون عاج بورجو کئمي‌دئر، گؤزلرئن بَت-رَبّئم دروازاسينين يانيندا اولان خِشبون حوووضلاري کئمي. بورنون دَمَشق طرفئنه باخان لوبنان بورجونه بَنزه‌يئر. ۵ باشين سنئن اوستونده کَرمِل داغي کئمي‌دئر، باشينين ساچي دا دئيه‌سن ارغوان قايتان. پادشاهي اسئر ادن تِل‌لرئن‌دئر. ۶ نه گؤزَل، نه سِوئلمه‌لي‌سن، سن، ای حلاوتلي سِوگئلئم! ۷ بويون خورما آغاجي کئمي‌دئر، دؤشلرئن ده اونون سالخيملارينا بَنزه‌يئر. ۸ ددئم: “خورما آغاجينا چيخارام، سالخيملاريندان توتارام.” قوي دؤشلرئن اوزوم سالخيملاري کئمي اولسون، نفسئنئن رايئحه‌سي آلما رايئحه‌سي کئمي، ۹ آغزين دا لاپ ياخشي شراب کئمي،
قيز او شراب کئمي کي، سِوگئلئمئن دوداقلارينين اوستونه، دئشلرئنئن اوستونه دومدوز آخسين. ۱۰ من سِوگئلئمئنَم، و اونون شؤوقو ده منه‌دئر. ۱۱ گل سِوگئلئم، چؤله گِدَک. گجه‌ني کَندلرده کچئردک، ۱۲ سحر واختي اِرکَن اوزوم باغلارينا گِدَک، گؤرَک کي، آيا اوزوم آغاجي چئچکله‌نئب، نارلار چئچک آچيب؟ اورادا سِوگئمي سنه وره‌جيم. ۱۳ سِوگي اوتلاري رايئحه ورئر، قاپيلاريميزين اوستونده هر جور سِچئلمئش ميوه وار، هم تزه، هم ده کؤهنه. اونلاري سنئن اوچون ساخلاميشام، ای سِوگئلئم!

- SNG
- ←
- ۷
- →

© 2008 Bible Society of Azerbaijan