- ISA
- ←
- ۴۱
- →

۴۱
ربّئن ائسرايئله وردئيي تأمئنات ۱ رب ديئر:
“ساکئت اولون حوضورومدا، ای ساحئللر!
قوي خالقلار تزه گوج آلسينلار،
قوي ياخينلاشسينلار، قوي دانيشسينلار،
قوي حؤکم اوچون بئرلئکده ييغيشاق. ۲ کئم شرقدن او آدامي قالديريب کي، صالحلئکده اونو خئدمت اوچون چاغيريب؟
مئلّتلري اونون ائختئيارينا قويور،
پادشاهلاري موطئع ادئر.
او اؤز قيلينجي ائله اونلاري تورپاغين توزونا چِوئرئر،
کاماني ائله گؤيه سوورولان سامانا دؤنده‌رئر. ۳ او اونلاري تعقئب ادئر،
آياقلاريني باسماديغي يولدان صاغ-سالامات کچئر. ۴ بونلاري کئم ادئب، کئم تاماملاييب؟
ازلدن بَري نسئل‌لري چاغيران کئمدئر؟
من، رب، بئرئنجئيم و آخيرينکيلارلا دا من اولاجاغام.” ۵ ساحئل‌لر بونو گؤروب قورخورلار،
دونيانين اوجقار يِرلري لرزه‌يه دوشور.
اونلار ياخينلاشيلار، گلئبلر، ۶ هر کس قونشوسونا کؤمک ادئر،
قارداشينا “جسور اول!” ديئر. ۷ صَنَتگَر زرگري اورَکلَندئرئر،
دمئري چکوجلا دوزله‌يَن، سنداني وورانا اورَک ورئر،
“لَحئم ياخشي اولدو” ديئر.
ميخلاري بَرکئدئر، اِله کي، بوت يِرئندن لاخلاماسين. ۸ لاکئن سن، ای قولوم ائسرايئل،
سِچدئيئم يعقوب نسلي،
دوستوم ائبراهئمئن اؤولادلاري! ۹ سني دونيانين اوجقار يِرلرئندن ييغميشام،
لاپ اوزاق يِرلردن سَسله‌مئشم،
دمئشم: “سن منئم قولومسان، سني سِچمئشم، ردّ اتمه‌مئشم.” ۱۰ قورخما، چونکي من سنئنله‌يم،
دهشته گلمه، چونکي تارين منم.
سني قووّتلَندئره‌جيم، سنه دوغرودان کؤمک اده‌جيم.
صالح صاغ اَلئمله دوغرودان سني توتاجاغام. ۱۱ باخ، سنه حئرصلَنَنلرئن هاميسي خجالت چکئب بي‌آبير اولاجاقلار،
سنه ضئدّ چيخانلار هِچه چيخيب تلف اولاجاقلار. ۱۲ سنئنله ساواشانلاري آختاراجاقسان،
آمّا تاپا بئلميه‌جکسن،
سنئنله ووروشانلار هچ اولاجاقلار، تاپيلماياجاقلار. ۱۳ چونکي تارين رب منم،
او کي، سنئن صاغ اَلئندن توتوب
او کي، سنه “قورخما، سنه کؤمک اده‌جيم” ديئر. ۱۴ “ای تورپاق قوردو اولان يعقوب نسلي،
ای ائسرايئل اَهلي، قورخما!
رب اعلان ادئر: “سنه کؤمک اده‌جيم.
سني ساتين آليب قورتاران ائسرايئلئن موقدّسي‌دئر. ۱۵ باخ، سني تزه، دئشلري ائتي خرمن دؤيَني اتمئشم.
سن داغلاري دؤيوب اَزه‌جکسن،
تپه‌لري سامان چؤپو کئمي سوووراجاقسان. ۱۶ سن اونلاري سوووراجاقسان، يِل ده اونلاري آپاراجاق،
طوفان اونلاري داغيداجاق،
آمّا سن ربده سِوئنه‌جکسن،
ائسرايئلئن موقدّسي ائله فخر اده‌جکسن. ۱۷ مظلوملار و مؤحتاجلار سو آختاريرلار،
آمّا تاپميرلار،
دئل‌لري سوسوزلوقدان قورويور.
من، رب، اونلارا جاواب وره‌جيم.
من، ائسرايئلئن تاريسي، اونلاري ترک اتميه‌جيم. ۱۸ لوت تپه‌لرئن باشيندا چايلار آچاجاغام،
دره‌لرئن اورتاسيندا سو بولاقلاري آچاجاغام.
صحراني گؤلمَچه‌يه، قوراق تورپاغي سو چشمه‌لرئنه چِوئره‌جيم. ۱۹ صحرادا سئدر آغاجي، اَقاقئيا، مَرسئن و زيتون آغاجي اَکه‌جيم.
قورو تورپاقدا شام، چئنار و سرو آغاجيني بئرلئکده سالاجاغام. ۲۰ اِله کي، ائنسانلار گؤروب بئلسئنلر،
فئکئرله‌شئب باشا دوشسونلر کي،
بونو ادن ربّئن اَلئدئر،
بونو يارادان ائسرايئلئن موقدّسي‌دئر.
رب بوتلره سجده اتمه‌يه ضئدّدئر. ۲۱ رب ديئر: “داعوانيزي آچين،
لاپ قووّتلي موباحئثه‌‌لرئنئزي ادئن.”
بونو يعقوبون پادشاهي ديئر. ۲۲ بوتلرئنئزي گتئرئن و قوي اونلار نه اولاجاغيني بئزه بئلدئرسئنلر،
اولوب کِچَنلري بئزه نقل اتسئنلر،
اِله کي، اونلاري درئندن دوشونوب آخيريني اؤيرَنَک.
و يا گله‌جيي بئزه خبر ورسئنلر. ۲۳ ای بوتلر، بوندان سونرا باش ورن حادئثه‌لردن بئزه دانيشين،
اِله کي، سئزئن تاري اولدوغونوزو بئلک!
دوغرودان دا ياخشيليق يا دا پئسلئک ادئن کي، هاميميز قورخوب واهئمه‌يه دوشَک. ۲۴ باخ، سئز هِچنه‌سئنئز، عمل‌لرئنئز ده هِچدئر.
سئزي سِچَن ائيرنجدئر! ۲۵ شئمالدان بئرئني قالديرميشام و گلئب؛
او، گونشئن چيخديغي يردن آديمي چيغيراجاق.
دولوسچو گئلي تاپدالايان کئمي،
او، حؤکمدارلاري پالچيق کئمي تاپدالاياجاق. ۲۶ کئم بونو باشلانيشدان اعلان ادئب کي، بئز بئلک،
يا دا قاباقکي زامانلاردان کي،
بئز “او حاقلي‌دير” دئيک؟
قطعن بونو اعلان ادن يوخ ائدي،
قطعن بونو بئلدئرن يوخ ائدي،
قطعن سؤزلرئزي اشئدن ده يوخ ائدي. ۲۷ من قاباقلار صحيونا “باخ گلئرلر” ددئم.
اورشلئمه “موژده گتئره‌ني گؤنده‌رئرم” ددئم. ۲۸ لاکئن باخديغيم زامان، هچ کئم يوخدور،
آرالاريندا هچ مصلحت ورن يوخدور کي،
سوروشدوغومدا جاواب وره‌بئلسئن. ۲۹ باخ، هاميسي دَيَرسئزدئرلر،
اتدئکلري ائشلر ده هِچدئر،
ائنسانلارين تؤکمه بوتلري فقط يِلدئر، بوشلوقدور.

- ISA
- ←
- ۴۱
- →

© 2008 Bible Society of Azerbaijan