- ROM
- ←
- ۹
- →

۹
تارينين سچدئکلري ۱ مسئحده حقئقتي ديئرم، يالان دانيشميرام؛ وئجدانيم دا موقدّس روحدا ددئکلرئمي تصدئق ادئر. ۲ اوره‌يئمده بؤيوک بئر قم، دائمي بئر ائضطئراب وار. ۳ چونکي ائسته‌يه بئله‌ردئم کي، قارداشلاريمين خاطئري اوچون، جئسمن هموطنلرئمئن خاطئري اوچون، من اؤزوم مسئحدن اوزاقلاشيب لعنت اولونوم. ۴ اونلار ائسرايئللي‌دئرلر کي، اوغوللوق و عئزّت، عهدلر، شرئعتئن ورئلمه‌سي، معبدئن خئدمتي و وعده​لر اونلاريندير. ۵ بؤيوک آتالار دا اونلاريندير، مسئح ده جئسمن اونلارداندير؛ او کي، هر شيئن اوستونه ابده کئمي موبارک تاري‌دير. آمئن. ۶ لاکئن بله ديئل کي، تارينين کلامي بوشا چيخيب. چونکي ائسرايئلدن اولانلارين هاميسي ائسرايئل ديئل. ۷ ائبراهئم نسلئندن اولانلارين هاميسي دا ائبراهئمئن اؤولادلاري ديئل: آمّا “سنئن نسلئن ائسحاقدان آدلانديريلاجاق.” ۸ بو او دمکدئر کي، تارينين اؤولادلاري جئسماني اؤولادلار يوخ، وعده​نئن اؤولادلاري‌ديرلار کي، ائبراهئمئن نسئلي ساييليرلار. ۹ چونکي وعده بله ورئلدي: “بو واخت گله​جه‌يم و سارانين اوغلو اولاجاق.” ۱۰ و آنجاق بو يوخ، رئبقا دا بئر کئشئدن، يعني آتاميز ائسحاقدان بويلو اولدو. ۱۱ و ائکي اوغول حله آنادان اولماميش و ياخشيليق يا دا پئسلئک اتمه​مئش ائکن-اونا گؤره کي، تارينين سچمه باره​ده اولان مقصدي عمللردن يوخ، اونون دعوتئندن اولسون- ۱۲ رئبقايا ديئلدي: “بؤيوکو کئچئيئنه قوللوق اده​جک.” ۱۳ نجه کي، حتّا يازيليب دا: “يعقوبو سودئم، لاکئن عئسودان نئفرت اتدئم.” ۱۴ ائندي نه دئيک؟ مگر تارينين يانيندا حاقسيزليق وار؟ اصلا! ۱۵ چونکي او، موسايا ديئر:
“کئمه رحمئم گلسه، رحم اده​جه‌يم،
کئمه اوره‌يئم يانسا، شفقت گؤرسده‌جه‌يم.” ۱۶ بلجه ائندي ائنسانين ائسته​يئنه و يا اونون سعي اتمه‌يئنه ديئل، آنجاق مرحمت ادن تارييا باغلي‌دير. ۱۷ چونکي موقدّس يازيدا فئرعونا ديئر: “سني بونا گؤره اوجالتديم کي، قووّتئمي سنده گؤرسه‌دئم، و آديم بوتون ير اوزونده اعلان ادئلسئن.” ۱۸ دمه‌لي، تاري کئمه ائسته‌يئر، مرحمت اِدئر و کئمه ائسته‌يئر، اوره‌يئني برک اتمه‌يه ائجازه ورئر. ۱۹ ائندي سن منه دئيه بئلرسن: “بس تاري داها نه اوچون بئزي تقصئرکار تاپير؟ مگر اونون ائراده​سئنئن ضئدّئنه کئم دورور؟” ۲۰ لاکئن سن اي ائنسان، کئمسن کي، تارييا بله جاواب قايتاريرسان؟ مگر شکئل ورئلن بئري، اونا شکئل وره‌نه دئيه بئلر کي، “مني نه اوچون بو جور ياراتدين؟” ۲۱ مگر کوزه​گرئن پالچيق اوستونه ائختئياري يوخدور کي، همن پالچيق ييغينيندان بئر قابي حؤرمته و بئر قابي دا حؤرمتسئزلئيه قاييرسين؟ ۲۲ اگر تاري قضبئني گؤرسدمک و قووّتئني بئلدئرمک ائسته‌ين حالدا، قضبئنه هدف اولان هلاک اوچون حاضيرلانميش قابلارا، بؤيوک صبرله تحمّول اده، بونا نه دئيک؟ ۲۳ او بونو اونون اوچون اتدي کي، جلالينين بوللوغونو مرحمت تاپان قابلارا بئلدئرسئن، او قابلارا کي، اوّلجه​دن عئزّت اوچون حاضيرلاميشدي. ۲۴ حتّا بئزلري ده کي، آنجاق يهودئلر آراسيندان يوخ، قيري​‌يهودئلر آراسيندان چاغيردي. ۲۵ نجه کي، هوشعئن کئتابيندا ديئر:
“خالقيم اولمايانا خالقيم،
سوگئلئم اولمايانا سوگئلئم دئيه​جه‌يم.” ۲۶ و
“واقع اولاجاق کي،
«خالقيم ديئلسئنئز» ديئلدئيي يرده،
اونلار دئري تارينين اوغوللاري چاغيريلاجاقلار.” ۲۷ و اشعيا ائسرايئل حاقّيندا نئدا ادئر: “ائسرايئل اوغوللارينين سايي دهنز قومو قدر اولسا دا، آنجاق تک بئر آزي نئجات تاپاجاق. ۲۸ چونکي رب حؤکمونو ير اوزونه کامئل بئر شکئلده، تزلئکله ائجرا اده​جک.” ۲۹ و نجه کي، اشعيا قاباقجادان دمئشدي ده کي:
“اگر سماوي فوجلارين ربّي بئزي نسئلسئز بوراخسايدي،
سودوم کئمي اولارديق،
گومورايا بنزردئک.” ۳۰ بس نه دئيک؟ بونو کي، صالحلئيئن داليسينا دوشمه‌ين قيري​‌​يهودئلر صالحلئيي اَله گتئرئبلر، او صالحلئک کي، ائماندان گلئر. ۳۱ آمّا ائسرايئل کي، صالحلئک شرئعتئنئن داليسينا دوشموشدو، بو شرئعته چاتمادي. ۳۲ نه اوچون؟ چونکي ائمانلا يوخ، شرئعتئن عمللرئندن اولاجاق کئمي اونون داليسينا دوشموشدولر. بودره​مه داشينين اوستونه بودره​دئلر. ۳۳ نجه کي، يازيليب:
“باخ، صحيوندا بئر بودره​مه داشي،
ييخيلماق قاياسي قويورام؛
اونا ائمان گتئرن اوتانديريلماياجاقدير.”

- ROM
- ←
- ۹
- →

© 2008 Bible Society of Azerbaijan