- PSA
- ←
- ۵
- →

۵
۱ سؤزلرئمه قولاق ور، يارب!
فغانيما باخ. ۲ فرياديمين سسئني اشئت،
اي پادشاهيم، تاريم،
چونکي سنه دوعا ادئرم. ۳ يارب، سحر واختي سسئمي اشئت.
سسئمي سحر واختي سنه يؤنله‌دئب گؤزله‌يه‌جيم. ۴ سن پئسلئکدن خوشلانان تاري ديئلسن.
پئسلئک سنئن يانيندا ساکئن اولا بئلمز. ۵ کئبئرلي ائنسانلار سنئن گؤزونون قاباغيندا دورا بئلمزلر.
سن بوتون يامانليق ادنلردن نئفرت ادرسن. ۶ يالان دانيشانلاري محو ادرسن.
قان تؤکن و حئيله‌گر آدامدان رب ائيره‌نر. ۷ لاکئن من، سنئن بول سوگئنئن سايه‌سئنده،
سنئن اوئنه گله‌جيم.
حؤرمتله سنئن موقدّس معبدئنئن طرفئنه سجده قيلاجاغام. ۸ يارب، دوشمنلرئمئن سببئندن،
اؤز صالحلئيئنده منه رهبر اول.
يولونو منئم قاباغيمدا دوز ات. ۹ چونکي اونلارين آغزيندا دوغرولوق يوخدور؛
اورکلري هلاکلا دولودور؛
بوغازلاري آچيق قبئردئر؛
دئللري ائله حئيله دانيشيرلار. ۱۰ اي تاري، اونلاري تقصئرکار اعلان ات.
قوي اله اؤز مشورتلرئله ييخيلسينلار.
عوصيانلارينين چوخلوغونا گؤره اونلاري آت،
چونکي سنئن ضئدّئنه قالخيبلار. ۱۱ قوي سنده پناه توتانلارين هاميسي سوئنسئن؛
قوي ابدي شادليقدان اوخوسونلار،
چونکي اونلاري سن حئفظ ادئرسن.
قوي سنئن آديني‌سِوَن ائنسانلار سنده سوئنسئنلر. ۱۲ چونکي صالح آداما سن برکت ورئرسن، يارب.
لوطفونله سئپر کئمي اونلاري حئفظ ادئرسن.

- PSA
- ←
- ۵
- →

© 2008 Bible Society of Azerbaijan