- EXO
- ←
- ۳۱
- →

۳۱
حوضور چاديري اوچون اوستالار ۱ رب موسايا ددي: ۲ “باخ، يهودا قبئله‌سئندن خور اوغلو اوري اوغلو بِصه‌له‌لي چاغير. ۳ اونو تارينين روحو ائله حئکمت، فراست، بئلئک و هر جور مهارتله دولدورموشام کي، ۴ قيزيللا، گوموشله و بورونجله باجاريقلا ائشله‌سئن، ۵ ساغاناقلار اوچون داش-قاش يونسون، آغاج اويسون، هر جور مهارت گؤرسده بئلسئن. ۶ من ده دان قبئله‌سئندن اَخئماساک اوغلو اوهولئيابي اونا کؤمکچي تعيئن اتمئشم. هر مودرئک آدامين اوره‌يئنه حئکمت قويموشام کي، من سنه نجه امراتمئشم، بله ده اتسئنلر: ۷ حوضور چاديريني، شهادت سانديغي و اوستونده‌کي کفّاره قاپاغيني، چاديرين بوتون لوازئماتيني، ۸ مئزي و اونون لوازئماتلاريني، خالئص قيزيلدان چيراقداني و اونون بوتون اشيالاريني، بوخور قوربانگاهيني، ۹ يانديرما قوربانلاري اوچون قورولان قوربانگاهي و اونون بوتون لوازئماتيني، بؤيوک لَيَني و اونون آلتليغيني، ۱۰ توخونموش پالتارلاري يعني کاهئن هارونون موقدّس پالتارلاريني و اوغوللارينين کاهئنلئک اتمه پالتارلاريني، ۱۱ مسح ياغيني، موقدّس ير اوچون عطئرلي بوخورو من سنه نجه امر اتدئيئم کئمي، قوي او جور ده دوزلتسئنلر”.
سَبّت ائستئراحت گونو ۱۲ رب موسايا ددي: ۱۳ “سن ائسرايئل اؤولادلارينا بله دِه: “منئم سَبّت گونلرئمي گرک رئعايت اده‌سئنئز. چونکي بو منئمله سئزئن آرانيزدا نسئلدن-نسله اونو بئلمک اوچون بئر علامتدئر کي، سئزي تقدئس ادن رب، منم. ۱۴ بلجه، سَبّت گونونو رئعايت ادئن، چونکي او سئزئن اوچون موقدّسدئر. کئم اونو لَکه‌لَسه، گرک اؤلدورولسون. او گون ائش گؤرن هر کس خالقي آراسيندان قووولسون. ۱۵ آلتي گون ائش گؤرولسون، آمّا يدّئنجی گون رب اوچون موقدّس سَبّت ائستئراحت گونودور. او گون ائش گؤرن هر کس گرک اؤلدورولسون. ۱۶ ائسرايئل اؤولادلاري نسئلدن-نسله ابدی عهد کئمي سَبّت گونونو رئعايت و عمل اتسئنلر. ۱۷ منئمله ائسرايئل اؤولادلاري آراسيندا ابدی بئر علامتدئر کي، آلتي گون عرضئنده رب گؤيلر و يري دوزلتدي، آمّا يدّئنجی گون ائستئراحت اتدي و دئنجَلدي.” ۱۸ سئنا داغيندا تارينين موسا ائله صؤحبتي قورتاراندان سونرا تاري اؤز بارماغي ائله يازيلميش ائکي شهادت داش لؤوحه‌سئني موسايا وردی.

- EXO
- ←
- ۳۱
- →

© 2008 Bible Society of Azerbaijan