- JER
- ←
- ۳۳
- →

۳۳
وطنه قاييتماق وعده ۱ اِرِميا حله کشئکچئلر حيطئنده محبوس ائدي کي، ربّئن سؤزو اونا ائکئنجي دفه نازئل اولدو. ۲ او ددي: “دونياني يارادان، اونا شکئل ورئب قوران، آدي رب اولان بله ديئر: ۳ «منی چاغير، سنه جاواب وره‌جيم، بئلمه‌دئيئن بؤيوک، درک ادئلمز شيلري سنه بئلدئره‌جيم.» ۴ موحاصئره زاماني تورپاق قالاقلاري و قيلينج قاباغيندا سئپر اولماق اوچون بو شهرئن اوچورولموش اِولري و يهودا پادشاهلارينين اوچورولموش سارايلاري باره‌ده ائسرايئلئن تاريسي رب بله ديئر: ۵ «کَلدانئلرله ووروشماقدا: اِولري قضب و حئدّتله هلاک اتدئيئم ائنسانلارين جسدلري ائله دولاجاق. بو ائنسانلارين اتدئکلري بوتون پئسلئکلره گؤره، بو شهردن اوز دؤنده‌ره‌جيم. ۶ گئنه ده بو شهره صاغليق و شفا گتئره‌جيم؛ خالقيمي صاغالداجاغام، اونلارين تام باريش و اَمئن-آمانليق ائچئنده ياشامالاريني تأمئن اده‌جيم. ۷ يهودا و ائسرايئل اسئرلرئني گئنه گری قايتاراجاغام. اونلاري اوّلکي کئمي برپا اده‌جيم. ۸ اونلاري، منه اتدئکلري بوتون گوناهلاردان تمئزليه‌جيم. منه اتدئکلري بوتون عاصئلئک گوناهلاري دا باغيشلاياجاغام. ۹ دونيانين بوتون مئلّتلرئنئن قاباغيندا بو شهر منه شادليق، تعرئف و شرف گتئره‌جک. بو مئلّتلر اورشَلئم خالقينا اتدئيئم بوتون ياخشيليقلاري، وردئيئم اَمئن-آمانليغي اشئدنده قورخويا دوشوب تئتريه‌جکلر.» ۱۰ رب بله ديئر: «بو شهر باره‌ده ديئرسئنئز: ‹بو شهر وئران اولموش، ائنسانسيز و حيوانسيز قاليب.› آنجاق ترک ادئلمئش، ائنسانسيز و حيوانسيز قالميش يهودا شهرلرئنده، اورشَلئم کوچه‌لرئنده ۱۱ شادليق و سِوئنج سَسي، بَي-گلئن سَسي، ربّئن معبدئنه شوکور تقدئملري گتئرنلرئن سَسي گئنه اِشئدئله‌جک:
قوشونلار ربّئنه شوکور ادئن،
چونکي او، ياخشي‌دير،
محبّتي ابدي‌دئر.
چونکي من اؤلکه‌دن اسئر اولونانلاري اَوّلکي کئمي گری قايتاراجاغام.» رب بويورور. ۱۲ قوشونلار ربّی ديئر: «وئران اولموش، ائنسانسيز و حيوانسيز قالميش بو اؤلکه‌نئن بوتون شهرلرئنده گئنه چوبانلارين اؤز سورولرئني دئنجَلتدئکلري اوتلاقلار اولاجاق. ۱۳ داغليق بؤلگه‌نئن، هامار بؤلگه‌نئن، نِگِب، بِنيامئن بؤلگه‌سئنئن شهرلرئنده، اورشَلئمئن اطرافينداکي کَندلرده، يهودا شهرلرئنده سورولر گئنه اونلاري سايانين اَلي آلتيندان کچه‌جکلر.» رب بله ديئر. ۱۴ رب بويورور: «باخ، او گونلر گلئر کي، ائسرايئل و يهودا نسلئنه وردئيئم خوش وعده‌ني يرئنه يتئره‌جيم. ۱۵ او زامان، او گونلر،
داوود اوچون صالح بئر شاخه يِتئشدئره‌جيم.
او، اؤلکه‌ده عدالت و صالحلئکله عمل اده‌جک. ۱۶ او گونلر يهودا نئجات تاپاجاق،
اورشَلئم اَمئن-آمانليقدا ياشاياجاق.
او، بو آديلا چاغيريلاجاق: يَهوِه صئدقِينو. ۱۷ چونکي رب بله ديئر: «داوود نسلئندن ائسرايئل تختئنده اوتوران بئر آدام هچ واخت اَسکئک اولماياجاق. ۱۸ لاوئلي کاهئنلردن حوضوروما يانديرما قورباني گتئرن، تاخيل تقدئمي يانديران، قوربان کَسن بئر کس هچ واخت اَسکئک اولماياجاق.»” ۱۹ اِرِميايا ربّئن بو سؤزو نازئل اولدو: ۲۰ “رب بله ديئر: «نجه کي موعيّن واختلاردا گجه و گوندوز اولماسي اوچون گجه-گوندوزله کَسدئيئم عهدي پوزا بئلمزسئنئز، ۲۱ اِلَجه ده پادشاهليق اتمه‌سي اوچون تختئنده اوتوران بئر اوغلو باره‌ده قولوم داوودلا و منه خئدمت ادن لاوئلي کاهئنلرله باغلاديغيم عهد پوزولا بئلمز. ۲۲ قولوم داوودون نسلئني و منه خئدمت ادن لاوئلی‌لري سايسيز-حسابسيز گؤي جئسئملري و اؤلچولمز اولان دهنز قومو قدر چوخالداجاغام.»” ۲۳ اِرِميايا ربّئن بو سؤزو نازئل اولدو: ۲۴ “بو خالقين ددئيئني مگر گؤرمورسن کي، ديئرلر: «رب سِچدئيي ائکي عايئله‌ني ردّ ادئب؟» بونا گؤره خالقيمي آرتيق بئر مئلّت کئمي سايماييب اونا خور باخيرلار. ۲۵ رب بله ديئر: «نجه کي گجه-گوندوزله عهد باغلاييب يِر و گؤيون دَيئشمَز قايدالاريني قويدوم، ۲۶ اِلَجه ده يعقوب نسلی ائله قولوم داوودو دا ردّ اتميه‌جيم. داوودون اوغوللاريندان بئرئني ائبراهئم، ائسحاق و يعقوب نسلئنه پادشاهليق اتمک اوچون سِچه‌جيم. چونکي من اونلارين اسئر اولونموشلاريني گری قايتاراجاغام و اونلارا رحم اده‌جيم.»”

- JER
- ←
- ۳۳
- →

© 2008 Bible Society of Azerbaijan