- ZEC
- ←
- ۸
- →

۸
تارينين اورشَلئمه خيئر-دوعاسي ۱ منه قوشونلار ربّئن بو سؤزو نازئل اولدو: ۲ قوشونلار ربّی بله ديئر: “صحيون اوچون بؤيوک قيرت واريمدير. اونون اوچون چوخ قيرتلي‌يَم.” ۳ رب بله ديئر: “صحيونا قاييتديم، آرتيق اورشَلئمده ياشاياجاغام. اورشَلئم حقئقت شهري، قوشونلار ربّئن داغي موقدّس داغ چاغيريلاجاق.” ۴ قوشونلار ربّی بله ديئر: “گئنه اورشَلئم ميدانلاريندا قوجا کئشئلر و آروادلار اوتوراجاق، هر کس ياشي چوخ اولدوغونا گؤره اَلئنه عصا آلاجاق. ۵ شهرئن مِيدانلاري اورادا اوينايان اوغلان و قيز اوشاقلاري ائله دولاجاق.” ۶ قوشونلار ربّی بله ديئر: “او گونلر بو خالقين صاغ قالانلارينين گؤزونده بلکه ده عجايئب بئر ائش گؤرونسون، لاکئن مگر منه ده بله گؤرونه‌جک؟” قوشونلار ربّی بويورور. ۷ “باخ، من اؤز خالقيمي شرق و قرب اؤلکه‌لرئندن قايتاراجاغام.” قوشونلار ربّی ديئر. ۸ “من اونلاري گتئره‌جيم و اونلار اورشَلئمده ياشاياجاقلار. اونلار منئم خالقيم اولاجاقلار، من ده صداقت و صالحلئکله اونلارين تاريسي اولاجاغام.” ۹ قوشونلار ربّی بله ديئر: “قوي اَللرئنئز قووّتلَنسئن، ای او آداملار کي، پيغمبرلرئن آغزيندان بو سؤزلري بو گونلر اِشئدئرسئنئز؛ او پيغمبرلر کي، قوشونلار ربّئنئن اِوئنئن بونؤوره‌سي قويولان گونده ددئلر، اِله کي، معبد بئنا اولسون. ۱۰ او واختدان قاباق ائنسان و يا جانلي مخلوقا هچ بئر عوض ورئلمئردي. دوشمن اوزوندن هچ کس اَمئن-آمانليق ائچئنده گدئب-گله بئلمئردي. چونکي بوتون آداملاري بئربئرئنئن اوستونه ساليشديرميشديم. ۱۱ آنجاق ائندي بو خالقين صاغ قالانلاري ائله قاباقکی کئمي رفتار اتميه‌جيم.” قوشونلار ربّی بويورور. ۱۲ “چونکي اَکئلَن توخوم بَهَرلي اولاجاق: تَنَک بهره‌سئني، تورپاق محصولونو، گؤيلر شِحئني وره‌جکدئر. بونلارين هاميسيني بو خالقين صاغ قالانلارينا مولک اولاراق وره‌جيم. ۱۳ ای يهودا و ائسرايئل نسلي، سئز نجه مئلّتلر آراسيندا لعنت هدفي اولدونوز، سئزي قورتاراجاغام و سئز برکت قايناغي اولاجاقسينيز. قورخمايين، قولونوزا گوج گلسئن.” ۱۴ قوشونلار ربّی بله ديئر: “آتالارينيز منی قضبلَندئرَن زامان ائسته‌دئم کي، باشينيزا فلاکت گتئرئم و فئکرئمدن دؤنمه‌دئم.” قوشونلار ربّی بويورور. ۱۵ “ائندي اورشَلئمه و يهودا نسلئنه گئنه ده ياخشيليق اتمک فئکرئنده‌يَم. سئز قورخمايين! ۱۶ بله ادئن: هر کس اؤز قونشوسونا حقئقتي دانيشسين، اَمئن-آمانليق اوچون شهر دروازالاريندا صداقت و عدالتله موحاکئمه ادئن. ۱۷ بئربئرئنئزئن ضئدّئنه اورَه‌يئنئزده پئس نئيّت توتمايين، يالاندان آند ائچمَيه جان آتمايين، چونکي بونلارين هاميسي منئم نئفرت اتدئيئم شيلردئر.” رب بويورور. ۱۸ منه قوشونلار ربّئن بو سؤزو نازئل اولدو: ۱۹ قوشونلار ربّی بله ديئر: “دؤردونجو، بِشئنجي، يدّئنجی و اونونجو آيلارين اوروجلاري، يهودا خالقي اوچون شادليق و شادليق دولو گؤزل بايراملار اولاجاق. بونا گؤره سئز دوزگونلويو و باريشي سِوئن.” ۲۰ قوشونلار ربّی بله ديئر: “حله چوخلو خالق، چوخلو شهرئن اهالئسي ده گله‌جک. ۲۱ بئر شهرده ياشايانلار باشقا شهره گدئب دئيه‌جکلر: «گلئن يولا دوشَک، ربّئن حوضوروندا يالواراق، قوشونلار ربّئني آختاراق. من ده گِدئرَم.» ۲۲ بئر چوخ خالقلار و قودرتلي مئلّتلر اورشَلئمه گله‌جکلر کی، قوشونلار ربّئني آختارسينلار و ربّئن حوضوروندا يالوارسينلار.” ۲۳ قوشونلار ربّی ديئر: “او گونلرده موختَلئف دئللرده دانيشان مئلّتلردن اولان اون آدام، بئر يَهودئنئن اَته‌يئندن ياپيشيب دئيه‌جک: «قوي سئزئنله گِدَک، چونکي اشئتمئشئک کی، تاريسئزئنله‌دئر.»”

- ZEC
- ←
- ۸
- →

© 2008 Bible Society of Azerbaijan