- HEB
- ←
- ۶
- →

۶
۱ بونون اوچون مسئحئن ائبتئدائي تعلئمئني بوراخيب، کامالا طرف جهد اِدَک و اؤلو ائشلردن تؤوبه​يه تکرار بئر بونؤوره قويماياق، نه ده تارييا اولان ائمانا، ۲ يوماقلار تعلئمئنه، اَللر قويماغينا، اؤلولرئن دئرئلمه‌سئنه و ابدي موحاکئمه​يه. ۳ اگر تاري ائجازه ورسه، بئز بونو اده​جه‌يئک. ۴ چونکي بئر زامان مونوّر اولموش و گؤيدن اولان عطاني دادميش و موقدّس روحدان پاي آلميش، ۵ و تارينين ياخشي کلاميني و گله​جک عصرئن قودرتلرئني دادميش اولدوقلاري حالدا، ۶ يولدان آزميش اولانلارا تزه​دن تؤوبه اتدئرمک مومکون ديئل. چونکي تارينين اوغلونو اؤزلري اوچون تزه​دن چارميخا چکئب، روسواي ادئرلر. ۷ او ير کي، دفه​لر​له اوستونه تؤکولن ياغيشي ائچئر و اوندا ائشله‌ين کئمسه​لر اوچون فايدالي گؤيرتئلر حاصئل ورئر، تاريدان بئر برکت آلير. ۸ آمّا اگر تئکان و خار-خاشاک حاصئل گتئرسه، دَيَرسئزدئر و لعنت اولونماغا ياخين، آخيري دا يانماقدير. ۹ آمّا، سوگئلئلر، بله دانيشديغيميز حالدا، آرخايينيق کي، سئزئن وضعئيّتئنئز داها ياخشي و نئجاتا موناسئبدئر. ۱۰ چونکي تاري حاقسيزليق اِدَن ديئل کي، سئزئن ائشئنئزي، و اونون آدي اوچون موقدّسلره اوّلدن و ائندي ده خئدمت اتمکله گؤرستدئيئنئز محبّتي ياددان چيخارتسين. ۱۱ و بئزئم آرزوموز بودور کي، سئزلردن هر بئرئنئز اومئدئن کامئل يقئنئني آخيرا قدر گؤرسه‌دنه​جک همن جهدي اتسئن. ۱۲ اِله کي، سئز تنبل يوخ، او کئمسه​لره اوخشايان اولاسينيز کي، ائمان و صبرئن واسئطه​‌سئله وعده​لري مئراث آليرلار. ۱۳ چونکي تاري ائبراهئمه وعده وردئيي واخت، اؤزوندن داها بؤيوک بئرئنئن آدينا آند ائچه بئلمه‌دئيي اوچون، اؤز آدينا آند ائچئب، ۱۴ ددي: “دوغرودان دا سنه برکت وره​جه‌يم و دوغرودان دا سني آرتيراجاغام.” ۱۵ و بلجه ائبراهئم صبر اتمکله وعده​يه نايئل اولدو. ۱۶ چونکي ائنسانلار اؤزلرئندن داها بؤيوک اولانين آدينا آند ائچئرلر و اونلارين آراسيندا سؤزو تصدئق اِدَن آند، هر موباحئثه​نئن آخيري‌دير. ۱۷ اِله‌جه ده تاري، وعده​نئن وارئثلرئنه اؤز ائراده​سئنئن ديئشئلمزلئيئني داها آچيق گؤرسدمک اوچون، وعده​ني آندلا تصدئق اتدي، ۱۸ اِله کي، ائکي ديئشئلمز شيلرله کي، تارينين اونلاردا يالان دانيشماسي قيري‌مومکوندور، بئزلر کي، پناه توتماق اوچون قاچميشيق، داها چوخ تشوئق اولوب قاباغيميزا قويولان اومئدي مؤحکم توتاق. ۱۹ بو اومئدئمئز جان لنگري کئمي‌دئر، هم آرخايين هم ده مؤحکم کي، پرده​نئن آرخا طرفئنه ده داخئل اولور، ۲۰ او يره کي، ابده​جک ملکئصدق ترتئبئنه باش کاهئن اولان عئسا، بئزئم اوچون اورايا پئشرو کئمي گئرئب.

- HEB
- ←
- ۶
- →

© 2008 Bible Society of Azerbaijan