- JOB
- ←
- ۲۱
- →

۲۱
۱ او واخت اَيّوب جاواب ورئب ددي: ۲ “سؤزلرئمه دئقّتله قولاق آسين، سئز بونونلا منه تسلّی ورئن. ۳ منه بئر دؤزون، من ده دانيشيم، من دانيشاندان سونرا لاغ ادئن. ۴ يا من، مگر منئم شئکايتئم بئر ائنسانادير؟ نجه صبئرسئز اولماييم؟ ۵ منه باخيب مات قالين، اَلئنئزي آغزينيزين اوستونه قويون. ۶ بونو حتّا خاطيرلاياندا دا دهشت منی بورويور؛ بدنئمه اَسمه دوشور. ۷ نه اوچون پئس آداملار ياشاييرلار؟ ياشلانديقجا نئيه گوجلري آرتير؟ ۸ نسئل‌لري يانلاريندا، اؤولادلاري دا گؤزلرئنئن قاباغيندا اونلارلا برقراردير، ۹ اِولري امئن-آمانليقدادير، قورخودان اوزاقدير، تارينين دَيَنه‌يي ده اونلارا دَيمئر. ۱۰ اؤکوزلري جوتله‌شئر و ائنه‌يي ردّ اتمئر، ائنکلري ده دوغور و سَقَطي اولمور. ۱۱ بالالاريني سورو کئمي يولا سالير، اوشاقلاري اويناشير. ۱۲ دف و طنبور سَسي ائله اوخويورلار، ني نغمه‌سي ائله شادليق ادئرلر. ۱۳ گونلرئني کفله کچئردئرلر، و اؤلولر دئيارينا بئر آندا اِنئرلر. ۱۴ تارييا ديئرلر: «بئزدن اوزاق اول! ائسته‌مئرئک يوللاريني بله بئلک. ۱۵ قادئري-موطلق کئمدئر کي، بئز اونا قوللوق اِدَک؟ اونا دوعا اتمه‌يئن نه فايداسي وار؟!» ۱۶ باخ، اونلارين خوشبختلئکلري اؤز اَللرئنده ديئل؛ شر آداملارين مشورتي قوي مندن ائراق اولسون! ۱۷ نچه دفه اولوب کي، پئس آداملارين چيراغي سؤنسون؟ يا دا باشلارينا فلاکتلري گلسئن؟ مگر تاري اؤز قضبئنده اونلارا هلاکتي پاي ورئر؟ ۱۸ مگر اونلار يِل سوووران سامان کئمي دئرلر؟ مگر طوفان اونلاري سامان چؤپو کئمي گؤتوروب آپارير؟ ۱۹ ديئرسئنئز: «تاري آتانين جزاسيني اؤولادلارينا چکدئرئر. قوي تاري جزاسيني ورسئن کي، بونو بئلسئن. ۲۰ قوي اؤز هلاکتئني گؤزلري ائله گؤرسون، قوي قادئري-موطلقئن قضبئندن ائچسئن. ۲۱ چونکي آيلارينين سايي کَسئلدئيي واخت، اؤزوندن سونرا اِو اهلي اوچون نه‌يئن قيدئنه قالار؟ ۲۲ مگر تارييا معرئفت اؤيرَتمَک اولار، اونا کي، حتّا لاپ اوجا منصب صاحئبلرئنه حؤکم ادئر؟ ۲۳ بئري گوجونون کامئللئيئنده اؤلور، چوخ راحات و راضي؛ ۲۴ يانلاري ياغلا دولو! سوموکلري ائلئکلي! ۲۵ بئري ده جان آجيليغي ائچئنده اؤلور، ياخشي بئر شي اصلا دادماميش اؤلور. ۲۶ ائکئسي ده تورپاقدا ياتير، ائکئسئنئن ده بدنئني قورد باسير. ۲۷ باخين، بئلئرم نه فئکئرده‌سئنئز، قَصدئنئز ضئدّئمه اولماقدير. ۲۸ چونکي ديئرسئنئز: «هاني آغا آدامين اِوي؟ هاني پئس آداملارين چاديري، ساکئن اولدوغو يرلر هارادادير؟» ۲۹ يولدان کِچَنلردن مگر سوروشماييبسينيز؟ مگر اونلارين شهادتلرئنه قولاق آسماييبسينيز کي، ۳۰ پئس آدام فلاکت گونوندن ساخلانير، و قضب گونونده اونا يول گؤرسدئله‌جک؟! ۳۱ کئم اونون عمللرئني اوزونه ووراجاق؟ کئم اونون اتدئکلرئنئن جزاسيني وره‌جک؟ ۳۲ قبئرئستانا آپاريلارکَن، قبئرئن اوستونه گودوکچو قويارلار. ۳۳ وادئنئن تورپاغي اونو نازلا بورويَر؛ هرکس اونون داليسينا دوشَر، قاباغيندا گِدنلرئن ده ساييسي چوخدور. ۳۴ بس نجه سئز منه عبث يره تسلّی ورئرسئنئز؟ سئزئن جاوابلارينيزدان قالان شي آنجاق يالاندير.”

- JOB
- ←
- ۲۱
- →

© 2008 Bible Society of Azerbaijan