- PSA
- ←
- ۵۷
- →

۵۷
(مزمور ۱۰۸: ۱ - ۸)
موسئقي رهبري اوچون. “محو اتمه” اوستونه. داوودون مئکتامي
. داوود بونو او زامان يازدي کي، شاعولدان قاچيب ماغارايا سيغينميشدي. ۱
منه رحم ات، اي تاري،
منه رحم ات!
چونکي جانيم سنه پناه گتئرئر؛
بو بلالارين کچئب-گتمه‌سئنه قدر،
سنئن قانادلارينين کؤلگه‌سئنه پناه گتئرئرم. ۲ اوجالاردا اولان تارينين درگاهينا فرياد اده‌جيم،
او تارينين درگاهينا کي، منئم ائنتئقاميمي آلير. ۳ گؤيدن گؤنده‌رئب منه نئجات وره‌جک؛
جانيمين قصدئنه دوران ظالئم آداملاري تنبه اده‌جک. سِلا
تاري محبّت و وفاسيني گؤندره‌جک. ۴ جانيم آصلانلار آراسيندادير،
آلوولانان آداملار آراسيندا ياتيرام کي،
دئشلري نئزه‌دئر، اوخلاردير،
دئللري ائتي قيلينج‌دير. ۵ گؤيلر اوستونه داها اوجالان، اي تاري!
قوي سنئن شؤوکتئن تامام دونيادان داها اوجا اولسون. ۶ اونلار منئم قدملرئم اوچون تله قوروبلار؛
جانيم بوکولوب،
قاباغيمدا قويو قازيبلار،
اونون ائچئنه اؤزلري دوشوبلر. سِلا ۷ اوره‌يئم قراريني ورئب، اي تاري!
اوره‌يئم قراريني ورئب؛
اوخوياجاغام،
پرستئش نغمه‌سي اوخوياجاغام. ۸ اويان، اي جانيم!
اويان، اي چنگ، اي طنبور!
من سحري اويانديراجاغام. ۹ خالقلار آراسيندا سنه حمد اده‌جيم، اي پروردئگار؛
طايفالار آراسيندا سنه پرستئش نغمه‌سي اوخوياجاغام. ۱۰ چونکي سنئن محبّتئن گؤيلره قدر بؤيوکدور،
حقئقتئن بولودلارا يتئشئر. ۱۱ گؤيلر اوستونه داها اوجالان، اي تاري!
قوي شؤوکتئن بوتون ير اوستونده اولسون.

- PSA
- ←
- ۵۷
- →

© 2008 Bible Society of Azerbaijan