- JOB
- ←
- ۴
- →

۴
۱ او زامان تِيمانلي اِلئفَز جاواب ورئب ددی: ۲ “اگر بئري سنه بئر سؤز دِسه، ائنجه‌‌يَرسن؟ آمّا کئم اؤزونو دانيشماقدان ساخلايا بئلر؟ ۳ باخ، سن چوخ آداملارا درس ورئبسن؛ ضعئف اَللره قووّت ورئبسن. ۴ سؤزلرئن ييخيلاني قالديريب، اَسن دئزلري مؤحکمله‌دئبسن. ۵ آمّا ائندي کي، سنئن اؤز باشينا گلئر، تابدان دوشوبسن، سنه توخونوب، اؤزونو ائتئرئبسن. ۶ مگر سنئن بل باغلاديغين، تاريدان قورخدوغون ديئل؟ مگر اومئد باغلاديغين، اؤز يوللارينين کامالي ديئل؟ ۷ دوشون بئر آز: تقصئرسئز آدام مگر اولوب هلاک اولسون؟ هارادا دوز آداملار يوخ اولوبلار؟ ۸ منئم گؤردويومه گؤره، پئسلئيي شوخوملايانلار، زحمت توخومو سَپَنلر، اونو دا بئچَرلر. ۹ تارينين نفسي ائله يوخ اولورلار، و قضبئنئن آلووو اونلاري اودور. ۱۰ شئرئن نَرئلتئسي، آصلانين سَسي، جاوان شئرلرئن دئشلري کَسئلئر. ۱۱ گوجلو آصلان، شئکاري اولماديغي اوچون، هلاک اولور، دئشي شئرئن بالالاري دا داغيلير. ۱۲ منه گئزلئجه بئر سؤز گلدي، اوندان قولاغيم بئر پيچيلتي اشئتدي. ۱۳ گجه رؤيالاريندان دوغان فئکئرلر ائچئنده، ائنسانلاري آغير يوخو باسان زامان، ۱۴ اوستومه قورخو و تئتره‌مه گلدي، بوتون سوموکلرئمي لرزه‌يه سالدي. ۱۵ اوزومون قاباغيندان بئر روح کچدي، بدنئمئن توکلري بئز-بئز دوردو. ۱۶ او روح دوردو، لاکئن من گؤرونوشونو سِچه بئلمه‌دئم. گؤزلرئمئن قاباغيندا بئر شکئل وار ائدي؛ هر شي ساکئت ائدي، سونرا بئر سَس اشئتدئم: ۱۷ مگر ائنسان تارينين حوضوروندا صالح اولا بئلر؟ مگر ائنسان خالئقئنئن حوضوروندا طاهئر اولا بئلر؟ ۱۸ باخ، او حتّا اؤز قوللارينا دا اعتئماد اتمَز، ملکلرئنده ده تقصئر تاپار. ۱۹ بس گؤر نه قدر چوخ، پالچيق اِولرده ياشايانلاردا! اونلاردا کي، بونؤوره‌لري تورپاقدادير، اونلار کي، گووه‌دن تِز اَزئلئرلر. ۲۰ سحرله آخشام آراسيندا محو اولورلار، کئمسه فرقئني ورمه‌دن يوخ اولورلار. ۲۱ مگر چاديرلارينين ائپلري ائچلرئنده قوپاريلماييب؟ اؤلورلر، لاکئن حئکمتسئز.

- JOB
- ←
- ۴
- →

© 2008 Bible Society of Azerbaijan