- ISA
- ←
- ۴۴
- →

۴۴
موقدّس روحون وعده‌سي ۱
ائندي آمّا، ای قولوم يعقوب نسلي،
سِچدئيئم ائسرايئل، قولاق آس! ۲ سني يارادان، آنا بطنئنده قورولوش ورن،
ائمدادينا چاتاجاق اولان رب بله ديئر:
“قورخما، ای قولوم، يعقوب نسلي،
ای سِچدئيئم يِشورون! ۳ چونکي سوسوزلاميش تورپاغي سولاياجاغام،
قورو تورپاغا آرخلار آخيداجاغام،
اؤولادلارينا روحومو تؤکه‌جيم،
نسلئنه برکتئمي وره‌جيم. ۴ اونلار اوتلار آراسيندا، آخار سولار کناريندا،
سؤيود آغاجلاري کئمي بوي آتاجاقلار. ۵ بئري «من ربّئنکئيَم» دئيه‌جک،
او بئرئسي يعقوبون آدي ائله چاغيريلاجاق.
آيري بئري ده اَلئنه «ربّئنکئيَم» يازاجاق،
ائسرايئلئن آديني اؤزونه سوي آدي اولاراق گؤتوره‌جک.»” ۶ رب، ائسرايئلئن پادشاهي، اونون ساتين آلاني،
قوشونلارين ربّی بله ديئر:
“من بئرئنجئيَم، من آخيرينجي‌يام،
مندن باشقا تاري يوخدور. ۷ منئم کئمي کئم وار؟ قوي خبر ورسئن، اعلان اتسئن؛
قدئم خالقيمي ياراتديغيمدان بَري اولوب- کچنلري،
بوندان سونرا اولدوقلاريني قوي دا‌نيشيب نقل اتسئن،
بلی، گله‌جک حادئثه‌لري بئلدئرئن! ۸ قورخمايين، دهشته گلمه‌يئن،
مگر بونو سئزه ازلدن بَري خبر ورئب اعلان اتمه‌دئم؟
سئز منئم شاهئدلرئمئزسئنئز!
مندن باشقا مگر تاري وار؟
مگر باشقا بئر قايا وار؟
هِج بئرنئي تانيميرام.”
بوتلره سجده اتمه‌يئن آخماقليغي ۹ بوتون بوتلري دوزه‌لدن آداملار باطئلدئرلر، و دَيَرلي اشيالاردان هچ بئر خيئر يوخدور. بوتلر، اونلارا قوللوق ادنلرئن شاهئدلري‌دئرلر. هچ بئر شي گؤرمورلر، هچ بئر شي بئلمئرلر. اونا گؤره ده اونلار خجالت آلتيندا قالاجاقلار. ۱۰ کئم ائستر فايدا ورمه‌ين بئر آللاه، يا دا تؤکمه بئر بوت ياراتسين؟ ۱۱ باخ، بونلارين بوتون يولداشلاري خجالت آلتيندا قالاجاقلار، چونکي صَنَتگَرلرئن اؤزلري ده آنجاق ائنسانديرلار. قوي اونلارين هاميسي ييغيلسينلار، قوي هاميسي دورسونلار، قوي هاميسي دهشته دوشسونلر، قوي هاميسي بئرلئکده خجالت چکسئنلر. ۱۲ دمئرچي آلَتئني گؤتوروب کؤمور اود اوستونده چاليشير، چکوجلا دمئره شکئل ورئر و گوجلو اَلي ائله اوستونده ائشله‌يئر. او، آج دا اولور و طاقتدن دوشور؛
سوسوز قاليب اوزولور. ۱۳ دولگَر ائپله اؤلچور، آغاجي تاباشيرلا نئشانلايير. رَنده‌له‌يئر، ائسته‌نئلَن شکئله سالير، پَرگارلا دائره چکئر، ائنسان صورتي ورئر، ائنسان گؤزل‌لئيئنه بَنزَر دوزَلده‌رک،
بئر بوت يارادير کي، اِوئنه قويسون. ۱۴ ائنسان اؤزو اوچون سئدر آغاجلاري کَسئر، مِشه‌نئن آغاجلاريندان اؤزونه بئر شام آغاجي يا دا پاليد آغاجي سِچئر. شئمشاد آغاجي اَکئر و ياغيش اونو بؤيودور. ۱۵ سونرا آغاج اودون يرئنه ائشله‌نئر. ائنسان اونلاردان بئر آزيني گؤتوروب يانديرير و اونونلا اؤزونو قيزديرير. سوبا دا يانديريب چؤرک پئشئرئر. هم ده اؤزونه بئر تاري دوزَلدئر و اونو پرستئش ادئر. اويما بئر بوت دوزَلدئر و اونون قاباغيندا يِره سَرئلئر. ۱۶ اودونون ياريسيني اوددا يانديرير؛ آلوووندا اَت قيزاردير و قارنيني دويوراراق، اؤزونو ده قيزديريب ديئر: “آها، قيزديم، آلووون ائستئسئني حئسّ اتدئم!” ۱۷ لاکئن آغاجين قاليغيندان اؤزونه تاري، بئر اويما بوت دوزَلدئر. اونون قاباغيندا يِره سَرئلئر و پرستئش ادئر؛ بو بوته دوعا ادئب يالوارير: “منی خئلاص ات، چونکي سنسن منئم تاريم!” ۱۸ اونلار بئلمئرلر، درک اتمئرلر، چونکي گؤزلري ده، اورَکلري ده اِله باغلي‌دير کي، گؤره بئلمئرلر، آنلايا دا بئلمئرلر. ۱۹ هچ بئري يادينا سالمير، فهم و آنلاغي دا يوخدور کي، دسئن: “اودونون ياريسيني يانديرديم، کؤمورونون اوستونده ده چؤرک پئشئردئم. اَت قيزارديرام، يِيئرَم. ائندي آيا اودونون قاليغيندان نجئس بئر شي دوزه‌لدئب بئر پارچا تاختانين قاباغيندا يِره سَرئلئم؟!” ۲۰ بو، کول يمک کئمي دئر؛ آلدانميش اورَک اونو يولدان ساپديرير. جانيني قورتارا بئلمئر، دئيه ده بئلمئر: “صاغ اَلئمده‌‌کي مگر يالان ديئل؟”
ربّی خاطيرلا ۲۱ “ای يعقوب نسلي، ای ائسرايئل، بو شيلري خاطيرلا،
چونکي سن قولومسان؛
من سنه شکئل وردئم، سن منئم قولومسان،
سني ياددان چيخارتمارام، ای ائسرايئل! ۲۲ تقصئرلرئني قارا بولود کئمي،
گوناهلاريني دا آغير دومان کئمي سئلمئشم.
منه طرف دؤن،
چونکي من سني ساتين آلميشام.” ۲۳ شادليقدان هاراي چکئن، ای گؤيلر،
چونکي بونو ادن ربدئر!
سِوئنجله ترنّوم ادئن، ای يِرئن درئنلئکلري،
ای داغلار، ای مِشه، ای مِشه‌ده‌کي بوتون آغاجلار،
سِوئنجدن هاراي چکئن،
چونکي رب يعقوب نسلئني ساتين آليب،
ائسرايئلده عئزّتئني آشکار ادئر. ۲۴ سني ساتين آلان، آنا بطنئنده سنه قورولوش ورن رب ديئر:
“منم، رَب، بوتون شيلري يارادان،
گؤيلري تَکجه يايان،
تکباشينا يِر اوزونو سَرَن، ۲۵ يالانچي پيغمبرلرئن سحرلرئني بوشا چيخاردان،
فالچيلاري آخماق ادن،
حئکمتلی‌لري گری قايتاران،
اونلارين بئلئيئني هِچه چِوئرَن، ۲۶ قولونون سؤزلرئني تصدئق ادن،
اِلچي‌لرئنئن سؤزلرئني دوغرو ادن.
منم کي، اورشلئم اوچون ديئرَم: «بورادا ساکئنلري تزه‌دن ساکئن اولاجاق»،
يهودا شهرلري اوچون ده: «بونلار تزه‌دن بئنا اولاجاق،
خاراباليقلاريني تزه‌دن برپا اده‌جيم.» ۲۷ منم کي، دهنزئن درئنلئيئنه ديئرم: «قورو! من چايلاريني قوروداجاغام.» ۲۸ منم کي، کوروش حاقّيندا ديئرم: «او، چوبانيمدير،
منه خوش اولان بوتون شيلري يرئنه يتئره‌جک.»
اورشلئم حاقّيندا اعلان ادئر: «تزه‌دن بئنا اولاجاق»،
معبد حاقّيندا دا ديئر: «بونؤورن قويولاجاق.»”

- ISA
- ←
- ۴۴
- →

© 2008 Bible Society of Azerbaijan