- DEU
- ←
- ۲۸
- →

۲۸
برکتلر
(لاو. ۲۶: ۳- ۱۳، تثنئيه ۷: ۱۲- ۲۴) ۱ اگر تارينيز ربدن دئقّتله ائطاعت ادئب بو گون سئزه بويوردوغوم بوتون امرلرئنه عمل اده‌سئنئز، تارينيز رب سئزي ير اوزونده‌کي بوتون مئلّتلردن اوستون اده‌جک. ۲ اگر تارينيز ربدن ائطاعت اده‌سئنئز، بوتون بو برکتلر سئزه گله‌جک و اوستونوزده قالاجاق. ۳ شهرده و چؤلده خيئر-دوعالي اولاجاقسينيز. ۴ دوغولان اؤولادلارينيز، تورپاغينيزين محصولو، حيوانلارينيزين، مال-حيوان و قويون-کچئلرئنئزئن بالالاري برکتلي اولاجاق. ۵ سبد و خمئر تاغارينيز برکتلي اولاجاق. ۶ هر گئرئشئنئز، هر چيخيشينيز برکتلي اولاجاق. ۷ رب سئزه هوجوم ادن دوشمنلرئنئزي قاباغينيزدا مغلوب اده‌جک. اونلار سئزه بئر يولدان هوجوم اِنَنده قاباغينيزدان يدّي يوللا قاچاجاقلار. ۸ رب آنبارلارينيزا، اَل آتديغينيز هر ائشه برکت امر وره‌جک، و تارينيز رب سئزه وره‌جيی تورپاغا برکت ياغديراجاق. ۹ اگر تارينيز ربّئن امرلرئني ساخلاياسينيز و اونون يوللاري ائله گده‌سئنئز، رب، آند ائچدئيي کئمي، سئزي اؤزو اوچون موقدّس بئر خالق کئمي برقرار اده‌جک. ۱۰ ير اوستونده‌کي بوتون خالقلار ربّئن آدي ائله چاغيريلديغينيزي گؤروب سئزدن قورخاجاقلار. ۱۱ رب سئزه ورميه آتالارينيزا آند ائچدئيي تورپاقدا سئزي بوللوق ائچئنده ياشاداجاق. دوغولان اؤولادلارينيزين نسلئني چوخالداجاق، حيوانلارينيزين بالالاريني، تورپاغينيزين محصولونو آرتيملي اده‌جک. ۱۲ رب تورپاغينيزا ياغيشي واختلي-واختيندا ياغديراجاق و اَلئنئزئن بوتون زحمتئنه برکت ورمک اوچون گؤيلردن وارلي خزئنه‌سئني آچاجاق. سئز بئر چوخ مئلّتلره بورج وره‌جکسئنئز، لاکئن هچ کئمدن بورج آلماياجاقسينيز. ۱۳ رب سئزي قويروق يوخ، باش اده‌جک. اگر بو گون سئزه امر اتدئيئم تارينيز ربّئن امرلرئنه قولاق آساسينيز، اونلارا دقئق عمل اده‌سئنئز، آشاغيدا يوخ، آنجاق يوخاريدا اولاجاقسينيز. ۱۴ بو گون سئزه امر اتدئيئم سؤزلردن کنارا، صاغا-سولا چيخمايين، آيري آللاهلارين دالينجا گتمه‌يئن، اونلارا قوللوق اتمه‌يئن.
لعنتلر
(لاو. ۲۶: ۱۴- ۴۶) ۱۵ آمّا اگر تارينيز ربدن ائطاعت اتميه‌سئنئز، بو گون سئزه امر اتدئيئم امرلرئن و قايدالارين هاميسيني يرئنه يتئرميه‌سئنئز، بوتون بو لعنتلر سئزي ياخالاياجاقدير. ۱۶ شهرده و چؤلده ملعون اولاجاقسينيز. ۱۷ سبد و خمئر تاغارينيز لعنت آلتيندا اولاجاق. ۱۸ دوغولان اؤولادلارينيز، تورپاقلارينيزين محصولو، مال-حيوان و قويون-کچئلرئنئزئن بالالاري لعنت آلتيندا اولاجاق. ۱۹ هر گئرئشئنئز، هر چيخيشينيز لعنتلي اولاجاق. ۲۰ رب اَل آتديغينيز هر ائشده اوستونوزه لعنت گؤندره‌جک، سئزي واهئمه‌يه ساليب چاره‌سئز قوياجاق، اله کي، محو اولوب تزلئکله آرادان گده‌سئنئز، چونکي ربدن اوز دؤنده‌رئب پئس عمللر ادئبسئنئز. ۲۱ رب سئزي وبايا دوچار اده‌جک، اله کي، مولک آلماق اوچون گده‌جَيئنئز تورپاقدان يوخ اولاسينيز. ۲۲ او سئزي وَرَم، قيزديرما، ائلتئهاب، قوووران ائستئلئک، قوراقليق ، سَموم کوله‌يي و کوفله جزالانديراجاق. سئز يوخ اولونجايا قدر بونلار سئزدن اَل چکميه‌جک. ۲۳ باشينيز اوستونده اولان گؤيلر بورونج، آياغينيز آلتينداکي ير ده دمئر اولاجاق. ۲۴ رب تورپاغينيزا ياغيش عوضئنه توز-تورپاق ياغديراجاق. سئز هلاک اولونجايا قدر گؤيدن اوستونوزه بونلار ياغاجاق. ۲۵ رب سئزي دوشمنلرئنئزئن قاباغيندا مغلوب اده‌جک؛ اونلارا بئر يولدان هوجوم اِنَنده، قاباقلاريندان يدّي يوللا قاچاجاقسينيز. دونيانين بوتون اؤلکه‌لرئنه دهشتلي عئبرت اولاجاقسينيز. ۲۶ جَسَدلرئنئز گؤيده‌کي بوتون قوشلارا، يرده‌کي حيوانلارا يِم اولاجاق، اونلاري اورکودوب قووان اولماياجاق. ۲۷ رب سئزي صاغالماز مئصئر چئبانلاري، شئشلر، خورالار و قوتورلارلا جزالانديراجاق. ۲۸ او سئزي جزالانديريب، دَلي و کور اده‌جک، اوره‌يئنئزي ده قوبارلاداجاق. ۲۹ گون اورتا کور بئر آدامين اَل توخوندورا-توخوندورا قارانليقدا گَزدئيي کئمي گَزه‌جکسئز. يوللارينيز اوغورسوز اولاجاق، ائضطئراب چکئب دائم تالان اولاجاقسينيز. سئزي قورتاران دا اولماياجاق. ۳۰ نئشانلانديغينيز قيزلا آيريسي ياتاجاق. تئکدئيئنئز اِوده ياشاماياجاقسينيز. سالديغينيز باغين محصولونو دَرمَيه‌جکسئنئز. ۳۱ اؤکوزونوز گؤزونوز قاباغيندا کَسئله‌جک، اَتئندن يِميه‌جکسئنئز. اِششه‌يئنئز سئزدن زورلا آليناجاق و گری قايتاريلماياجاق. قويونونوز دوشمنلرئنئزه ورئله‌جک و سئزي قورتاران اولماياجاق. ۳۲ اوغوللارينيز و قيزلارينيز گؤزونوز قاباغيندا آيري بئر خالقا تسلئم ادئله‌جک و اونلارين حسرتئندن گون‌به‌گون گؤزلرئنئزئن نورو سؤنه‌جک. اَلئنئزدن ده هچ نه گلميه‌جک. ۳۳ تورپاغينيزين و بوتون زحمتئنئزئن محصولونو تانيماديغينيز بئر خالق يئيه‌جک، لاکئن سئز همئشه ائضطئراب چکئب اَزئله‌جکسئنئز. ۳۴ گؤزلرئنئزله گؤردوکلرئنئز سئزي دَلي اده‌جک. ۳۵ رب دئزلرئنئزه، باجاقلارينيزا تپه‌دن ديرناغا قدر صاغالماز آغريلي چيبانلار چيخارداجاق. ۳۶ رب سئزي، اؤز اوستونوزه تعيئن اده‌جيئنئز پادشاهلا بئرلئکده اله بئر مئلّته اسئر آپارتديراجاق کي، نه اؤزونوز اونلاري تاني‌ييرسينيز نه ده آتالارينيز. اورادا آغاجدان، داشدان دوزَلدئلمئش باشقا آللاهلارا قوللوق اده‌جکسئنئز. ۳۷ ربّئن سئزي اسئر اده‌جيي خالقلار آراسيندا، حيرت، مثل و کئنايه هدفئنه چِورئله‌جکسئنئز. ۳۸ زَمئيه چوخ توخوم سَپئب، آز ييغاجاقسينيز، چونکي اونو چَيئرتکه يِيئب قورتاراجاق. ۳۹ اوزوم باغلاري ساليب بِجَره‌جکسئنئز، لاکئن اوزوموندن دَرمه‌يئب شرابيندان ائچميه‌جکسئنئز، چونکي اونلاري قورد يئيه‌جک. ۴۰ تورپاغينيزين هر طرفئنده زيتون آغاجلاري بئتسه ده، اونلاردان ياغ چکه بئلميه‌جکسئنئز، چونکي زيتون آغاجلارينيز اؤز مئيوه‌سئني تؤکه‌جک. ۴۱ اوغوللارينيز، قيزلارينيز اولاجاق، لاکئن يانينيزدا قالماياجاق، چونکي اسئرلئيه آپاريلاجاقلار. ۴۲ بوتون آغاجلارينيزين و اَکئن ساحه‌لرئنئزئن بَهَرئنه چَيئرتکه‌لر داراشاجاق. ۴۳ آرانيزدا ياشايان ياد اِللي‌ سئزدن اولدوقجا اوستون اولاجاق، و سئز اِندئکجه آشاغي اِنه‌جکسئنئز. ۴۴ سئزه او بورج وره‌جک، سئز اونا بورج وره بئلميه‌جکسئنئز، او باش، سئز آمّا قويروق اولاجاقسينيز. ۴۵ بو لعنتلرئن هاميسي سئزئن اوستونوزه تؤکوله‌جک. سئزي هلاک اولاناجاق قوووب ياخالاياجاقلار، چونکي تارينيز ربدن ائطاعت اتمه‌دئنئز و سئزه بويوردوغو امرلره و قايدالارا عمل اتمه‌دئنئز. ۴۶ بونلار سئزه و اؤولادلارينيزا ابدی بئر علامت و حيرت اولاجاق. ۴۷ مادام کي بوللوق واختيندا تارينيز ربّه شادليقلا، سِوئنَن اورکله ائطاعت اتمه‌دئنئز، ۴۸ ربّئن سئزه ضئدّ گؤندره‌جيي دوشمنلره آج-سوسوز، چيلپاق و هر جور احتئياج ائچئنده قوللوق اده‌جکسئنئز. رب سئزي هلاک ادنه قدر بوينونوزا دمئر يوغ سالاجاق. ۴۹ رب اوزاقدان، دونيانين او بئري باشيندان بئر مئلّتي، دئلئني باشا دوشمه‌دئيئنئز بئر مئلّتي چوللانانان قارتال کئمي باشينيزا گتئره‌جک. ۵۰ بو اله رحمسئز بئر مئلّتدئر کي، نه قوجالارا حؤرمتي وار، نه ده اوشاقلارا رحمي گلئر. ۵۱ بو مئلّت سئزي هلاک ادئنجه‌يه قدر حيوانلارينيزين بالالاريني، تورپاغينيزين محصولونو يِيئب بئتئره‌جک، سئزي محو اده‌نه قدر، سئزئن اوچون نه تاخيل، نه تزه شراب، نه زيتون ياغي، نه مال-حيوانينيزين، نه ده قويون-کچئلرئنئزئن بالالاريني قوياجاق. ۵۲ بوتون شهرلرئنئزي موحاصئره‌يه آليب اؤلکه‌نئزده‌کي بِل باغلاديغينيز اوجا و مؤحکم دووارلارينيزي کامئل يرله يکسان اده‌جکلر. تارينيز ربّئن سئزه وره‌جيی اؤلکه‌نئن بوتون شهرلرئني موحاصئره‌يه آلاجاقلار. ۵۳ موحاصئره‌يه دوشنده دوشمنلرئنئزئن سئزه وره‌جيی آجليقدان، دوغولان اؤولادلارينيزين، تارين ربّئن سئزه وردئيي اوغوللارينيزين و قيزلارينيزين اَتئني يئيه‌جکسئنئز. ۵۴ آرانيزدا اوره‌يي نازئک و لاپ حسّاس آدام بِله، اؤز قارداشينا، سِودئيي آروادينا، صاغ قالان اؤولادلارينا دوشمن اولاجاق. ۵۵ يئيه‌جيي اوشاقلارين اَتئندن اونلارين هچ بئرئنه ورميه‌جک، چونکي موحاصئره اولوناندا دوشمنلرئنئزئن ياراتديغي دارليغا گؤره بوتون شهرلرئنئزده يميه هچ نه قالماياجاق. ۵۶ آرانيزدا اوره‌يي نازئک و حسّاس آرواد، ظرئفلئيئندن و نازئکلئيئندن آياغيني يره باسماق ائستَمه‌يَن آرواد بِله، سِودئيي اَرئنه، اؤز اوغلونا و قيزينا رحم اتميه‌جک. ۵۷ بطنئندن چيخان جوفتو و دوغدوغو اوشاقلاري دوشمن اولاجاق، هچ بئر شي قالماديغي اوچون گئزلي يئيه‌جک، چونکي شهرلرئنئز موحاصئره‌يه دوشَنده دارليق اولاجاق. ۵۸ اگر بو کئتابا يازيلميش بو قانونون بوتون سؤزلرئنه دئقّتله عمل اتميه‌سئنئز، تارينيز ربّئن عظمتلي و زَهملي آديندان قورخماياسينيز، ۵۹ رب سئزي و نسلئنئزي دهشتلي بلالارا، بؤيوک و قورتارمايان موصئبتلره، صاغالماز، آغير ناخوشلوقلارا دوچار اده‌جک. ۶۰ قورخدوغونوز بوتون مئصئر ناخوشلوقلاريني گئنه باشينيزا گتئره‌جک، بو ناخوشلوقلارا توتولاجاقسينيز. ۶۱ بو شرئعت کئتابيندا يازيلماميش هر جور ناخوشلوق و بلاني، رب سئزي يوخ ادنه‌جک باشينيزا گتئره‌جک. ۶۲ گؤيده‌کي اولدوزلار قدر چوخالماق عوضئنه ساييجا چوخ آز قالاجاقسينيز، چونکي تارينيز ربدن ائطاعت اتمه‌دئنئز. ۶۳ سئزه ياخشيليق اتمک و آرتيرماقدان رب نجه راضي قاليرديسا، سئزي هلاک اتدئيي و يوخ اتدئيي اوچون ده اله راضي قالاجاق. مولک آلماق اوچون گده‌جيئنئز اؤلکه‌دن قوپاريلاجاقسينيز. ۶۴ رب سئزي دونيانين بو باشيندان او بئري باشيناجاق بوتون خالقلارين آراسينا داغيداجاق. اورادا سئزئن ده، آتالارينيزين دا تانيماديغي، آغاجدان و يا داشدان دوزَلدئلمئش باشقا آللاهلارا قوللوق اده‌جکسئنئز. ۶۵ بو مئلّتلر آراسيندا نه راحاتينيز اولاجاق، نه ده آياغينيز اوچون دئنجَلمَک يري. رب سئزه اورادا اورَک تئتره‌مه‌سي، گؤزلَمَکدن يورولان گؤزلر و اومئدسئزلئک وره‌جک. ۶۶ جانينيزين قيدئني چکه‌جکسئنئز، گجه-گوندوز واهئمه ائچئنده ياشاياجاقسينيز. حياتينيزين آسايئشي اولماياجاق. ۶۷ اوره‌يئنئزه دولان واهئمه‌دن و گؤزلرئنئزله گؤردويونوز حادئثه‌لر اوزوندن سحر اولاندا «کاشکي آخشام اولايدي»، آخشام اولاندا دا «کاشکي سحر اولايدي» دئيه‌جکسئنئز. ۶۸ من سئزه دمئشدئم کي، گلدئيئنئز يولو تکرار گؤرميه‌جکسئنئز. رب سئزي گَمئلرله مئصئره گری قايتاراجاق. اورادا قول و کنئز کئمي دوشمنلرئنئزه اؤزونوزو ساتاجاقسينيز، لاکئن سئزي پوللا آلان اولماياجاق.”

- DEU
- ←
- ۲۸
- →

© 2008 Bible Society of Azerbaijan