- ISA
- ←
- ۱۱
- →

۱۱
صولح اومئدي ۱
يَسّه‌نئن کؤتويوندن تزه بئر شاخه چيخاجاق،
کؤکوندن چيخان بئر بوداق بار وره‌جک. ۲ ربّئن روحو،
حئکمت و آنلاييش روحو،
نصئحت و قودرت روحو،
مَعرئفَت و ربّئن قورخوسو روحو
اونون اوستونده اولاجاق. ۳ او، ربّئن قورخوسوندا شادليق تاپاجاق.
گؤزلرئنئن گؤردويو ائله حؤکم اتميه‌جک،
قولاغي ائله اشئتدئيئنه گؤره قرار چيخارتماياجاق. ۴ لاکئن او، يوخسوللارا عدالتله حؤکم اده‌جک،
يِر اوزونده‌کي مظلوملارين ائشئنه ائنصافلا قرار چيخارداجاق.
دونياني آغزينين دَيَنه‌يي ائله ووراجاق.
پئس آداملاري آغزينين نفسي ائله اؤلدوره‌جک. ۵ صالحلئک اونون بِلئنه قورشاق اولاجاق،
صداقتي کمر کئمي تاخاجاق. ۶ او گون قوردلا قوزو بئر يرده ياشاياجاق،
پلنگله چَپئش بئرلئکده ياتاجاق،
بوزوو، جاوان آصلان و بَسلَنمئش مال-حيوان يان-يانا دوراجاق،
اونلاري کئچئک بئر اوشاق گوده‌جک. ۷ ائنَکله آيي بئر يرده اوتلاياجاق،
اونلارين بالالاري بئر يرده ياتاجاق،
شئر ده اؤکوز کئمي سامان يئيه‌جک. ۸ سود اَمن کؤرپه صاغير ائلانين يوواسي اوستونده اويناياجاق،
سوددن کَسئلمئش اوشاق، اَلئني افعئنئن يوواسينا سالاجاق. ۹ موقدّس داغيمين هچ بئر يِرئنده هچ کئمه ضرر دَيمَيه‌جک،
هچ بئر کس او بئرئسئني محو اتميه‌جک،
حقئقتن، سولار دهنزي نجه دولدورور،
دونيا دا ربّئن مَعرئفتي ائله اِله دولاجاق.
اسئرلر گری قاييداجاق. ۱۰ او گون يَسّه‌نئن کؤکو خالقلارا بايراق اولاجاق،
مئلّتلر اونا طرف يؤنَله‌جک،
ساکئن اولدوغو يِر شؤوکتله دولاجاق. ۱۱ او گون پروردئگار آشوردان،
مئصئردن، پَتروسدان، کوشدان،
عِيلامدان، شئنعاردان، خَماتدان و دهنزئن ساحئل‌لرئندن
خالقينين صاغ قالانلاريني قورتارماق اوچون ائکئنجي دفه اَلئني اوزاداجاق. ۱۲ مئلّتلر اوچون بايراق قالديراجاق،
اسئر دوشموش ائسرايئل اؤولادلاريني ييغاجاق،
داغيلميش يهودالي‌لاري
دونيانين دؤرد بوجاغيندان بئر يِره گتئره‌جک. ۱۳ اِفرايئمئن حسودلوغو يوخ اولاجاق،
يهوداني سيخيشديرانلار محو اولاجاقلار.
اِفرايئم يهودايا پاخيلّيق اتميه‌جک،
يهودا اِفرايئمي سيخيشديرماياجاق. ۱۴ اونلارين ائکئسي قربده فئلئسطلی‌لرئن اوستونه هوجوم اده‌جکلر،
بئرلئکده شرقده ياشايانلارين وار-دؤولتئني قارت اده‌جکلر،
اِدوم و موآب تورپاقلاريني ضبط اده‌جکلر،
عَمّونلولار اونلارا تابع اولاجاقلار. ۱۵ رب مئصئرده‌کي دهنزئن خلئجئني
تامامن قوروداجاق.
فَرات چايينين اوستونده اَلئني يِل‌له‌دئب
يانريريب-ياخان يِل‌لر گتئره‌جک،
او، چايي يدّي آرخا بؤله‌جک،
آداملار اورادان چاريقلارلا کِچه بئله‌جکلر. ۱۶ ربّئن آشوردا صاغ قالان خالقي اوچون
بؤيوک بئر چيخيش يولو اولاجاق؛
نجه کي، ائسرايئل اؤولادلاري اوچون
مئصئردن چيخان گون اولموشدو.

- ISA
- ←
- ۱۱
- →

© 2008 Bible Society of Azerbaijan