- PSA
- ←
- ۵۴
- →

۵۴
۱ آدينلا منه نئجات ور، اي تاري،
قووّتئنله حاقّيمي آل. ۲ منئم دوعامي اشئت، اي تاري؛
آغزيمين سؤزلرئنه قولاق ور. ۳ چونکي اجنبي‌لر ضئدّئمه قالخيبلار،
ظالئملر جانيمي آختاريرلار؛
تاريني نظره آلميرلار. سِلا ۴ باخ، تاري منئم کؤمه‌يئمدئر،
پروردئگاريم حياتيما داياق اولاندير. ۵ دوشمنلرئمئن اتدئيي پئسلئيي،
اونلارين اؤز اوستونه دؤندره‌جک؛
وفادارليغيندا اونلاري محو ات. ۶ بوتون رغبتله سنه قوربان کسه‌جيم،
سنئن آدينا، يارب، شوکور اده‌جيم،
چونکي ياخشي‌دير، ۷ چونکي مني هامي دارليقلاردان قورتاريب؛
گؤزوم دوشمنلرئمئن هلاکيني گؤروب.

- PSA
- ←
- ۵۴
- →

© 2008 Bible Society of Azerbaijan