- JER
- ←
- ۱۴
- →

۱۴
قيلينج، آجليق، وَبا ۱
بو، قوراقليق حاقّيندا اِرِميايا نازئل اولان ربّئن سؤزودور: ۲ “يهودا ياس توتور،
شهرلري قَملي گؤرونور؛
آداملار اؤلکه اوچون ماتم ادئرلر،
اورشلئمدن شئون سَسي قالخير. ۳ اعيانلار نؤکرلرئني سو دالينجا گؤنده‌رئرلر،
اونلار قويو يانينا گلئرلر، لاکئن سو تاپميرلار،
بوش قابلارلا گری دؤنورلر؛
اوتانيب خجالت چکه‌رَک باشلاريني اؤرتورلر. ۴ اؤلکه‌ده ياغيش اولماديغي اوچون تورپاق چاتلاقدير.
اَکئنچئلر اوتانيرلار، باشلاريني اؤرتورلر. ۵ حتّا چؤلده‌کي مارال دا بالا دوغوب اونو ترک ادئر،
چونکي اوت يوخدور. ۶ وحشي اِششَکلر چيلپاق تپه‌لرده دوروب،
چاقّال کئمي تِز-تِز نفس آليرلار.
اوتلاق اولماديغيندان اونلارين گؤزلري کورلاشير.” ۷ يارب، گرچی تقصئرلرئمئز بئزئم ضئدّئمئزه شهادت ورئر،
آمّا سن اؤز آديندان اؤتري بئر شيلر ات.
چونکي اتدئيئمئز دؤنوکلوک بؤيوکدور،
سنه گوناه اتمئشئک. ۸ ای ائسرايئلئن اومئدي،
مشقّت زامانلاريندا خئلاصکاري اولان!
نه اوچون سن بو تورپاقدا بئر قرئب کئمي‌سن،
گجه‌لَمَک اوچون بئر گجه قالان بئر موسافئر کئمي‌سن؟ ۹ نه اوچون چاشميش آدام کئمي اولوبسان؟
قورتارماغا گوجو چاتمايان ائگئد کئمي اولوبسان؟
سن آراميزداسان، يارب.
بئز سنئن آديني داشي‌ييريق؛
بئزي ترک اتمه! ۱۰ رب بو خالق باره‌ده بله ديئر: “اونلار گَزئب دولانماغي او قدر سِوئرلر کي، آياق ساخلاميرلار. بونا گؤره ده رب اونلاري قبول اتمئر. ائندي اونلارين تقصئرکارليغيني يادا سالاجاق و گوناهلاري اوچون اونلارا جزا وره‌جک.” ۱۱ سونرا رب منه ددي: “سن بو خالقين اوغور قازانماسي اوچون دوعا اتمه. ۱۲ اوروج توتسالار دا، من اونلارين فرياديني اشئتميه‌جيم. يانديرما قورباني و تاخيل تقدئمي گتئرسه‌لر ده، اونلاري قبول اتميه‌جيم. عوضئنه اونلاري قيلينج، آجليق و وبا ائله قيريب تؤکه‌جيم.” ۱۳ آمّا من ددئم: “آه، پروردئگار رَب، پيغمبرلر اونلارا ديئرلر کي، «سئز قيلينج گؤرميه‌جکسئنئز، آجليق چکمَيه‌جکسئنئز. دوغرودان دا من بو يرده سئزه داواملي باريش وره‌جيم.»” ۱۴ او واخت رب منه ددي: “پيغمبرلر منئم آديملا يالاندان نَبئلئک ادئرلر. اونلاري من گؤندرمه‌مئشم، اونلاري من تعيئن اتمه‌مئشم، اونلارلا دانيشماميشام. سئزه يالان رؤيالار، سِحرلر، بوش شيلر، و اؤز فئکئرلرئنئن اويدورمالاريني نَبئلئک ادئرلر. ۱۵ بونا گؤره ده رب، او پيغمبرلر باره‌ده بله ديئر: «اونلاري گؤندرمه‌دئيئم حالدا، منئم آديملا نبئلئک ادن بو نَبئلر ديئرلر: ‹بو تورپاقدا قيلينج و آجليق اولماياجاق.› بو پيغمبرلر اؤزلري قيلينج و آجليقدان هلاک اولاجاقلار. ۱۶ نبئلئک اتدئکلري خالق دا قيلينج و آجليق اوزوندن اورشلئم کوچه‌لرئنه آتيلاجاقلار. اونلارين اؤزلرئني، آروادلاريني، اوغوللاريني و قيزلاريني باسديران اولماياجاق. لايئق اولان پئسلئيي اونلارين اؤز باشلارينا گتئره‌جيم.» ۱۷ اونلارا بو سؤزو دِه:
«قوي گؤزلرئم گجه-گوندوز، دايانمادان ياش تؤکسون.
چونکي باکئره قيزيم-منئم خالقيم،
آغير بئر يارا آليب، شئدّتلي بئر ضربه يِيئب. ۱۸ اگر صحرايا چيخام،
قيلينجلا اؤلدورولَنلري گؤره‌جيم،
اگر شهره گئرم، آجليقدان اوزولَنلري گؤره‌جيم.
چونکي هم پيغمبر هم ده کاهئن،
تانيماديقلاري اؤلکه‌يه گدئب.»” ۱۹ مگر سن يهوداني کامئل ردّ ادئبسن؟
مگر صحيوندان آجيغين گلئر؟
نئيه بئزي اِله ووروبسان کي،
صاغالتماق مومکون اولماسين؟
صولح گؤزله‌دئک، آمّا خيئر گلمه‌دي.
شفا واختيني گؤزله‌دئک،
لاکئن آنجاق دهشت گلئر. ۲۰ يارب، پئسلئيئمئزي، آتالاريميزين تقصئرکارليغيني بئلئرئک؛
دوغرودان دا سنه گوناه اتمئشئک. ۲۱ اؤز آدينين خاطئري اوچون بئزه‌ خور باخما؛
عئزّتلي تختئني حؤرمتدن سالما.
بئزئمله اولان عهدئني يادا سال، اونو پوزما. ۲۲ مگر مئلّتلرئن ياراماز بوتلري آراسيندا
ياغيش ياغديرا بئلَن بئری وار؟
مگر گؤيلر اؤزلري ياغيش ياغديريرلار؟
يوخ، بونو ادن سنسن، يارب تاريميز.
بونا گؤره ده اومئدئمئز سنده‌دئر.
چونکي بوتون بو شيلري ادن سنسن.

- JER
- ←
- ۱۴
- →

© 2008 Bible Society of Azerbaijan