- JDG
- ←
- ۱۲
- →

۱۲
يئفتاخينان اِفرايئملی‌لرئن موناقئشه‌سی ۱ اِفرايئملی‌لر ييغيليب صافونا گتدئلر و يئفتاخا ددئلر: “سن نئيه عَمّون اؤولادلاري ائله دؤيوشه چيخدين، لاکئن بئزي اؤزونله گتمه‌يه چاغيرمادين؟ بونا گؤره بئز سنئن اِوئني سنئن باشينا يانديراجاغيق.” ۲ يئفتاخ اونلارا ددي: “من و خالقيم عَمّون اؤولادلاري ائله آغير دؤيوشده اولان واخت سئزي کؤمَيه چاغيرديم، لاکئن سئز گلئب منی اونلارين اَلئندن قورتارمادينيز. ۳ من ده گؤردوم کي، سئز منی قورتارميرسينيز، حياتيمي خطره ساليب عَمّون اؤولادلاري ائله دؤيوشمَک اوچون او تايا کچدئم. و رب اونلاري منه تسلئم اتدي. نه اوچون بو گون منئمله داعوايا چيخيبسينيز؟” ۴ سونرا يئفتاخ بوتون گئلعادلي‌لاري ييغيب اِفرايئملی‌لرله دؤيوشدو و گئلعادلي‌لار اِفرايئملی‌لره شئکست وردئلر، چونکي اِفرايئملی‌لر بله دِمئشدئلر: “ای اِفرايئمله مِنَسّه آراسيندا ياشايان گئلعادلي‌لار، سئز اِفرايئمدن قاچان فَرارئلرسئنئز!” ۵ گئلعادلي‌لار اِفرايئمئن موقابئلئنده‌کي اوردون چايينين کچئدلرئني توتدولار. اگر قاچيب قورتولماق ائسته‌يَن اِفرايئملی‌لردن بئري گلئب “قوي چايي کچئم” دِسَيدي، گئلعادلي‌لار اوندان سوروشارديلار: “آيا اِفرايئملي‌سن؟” اگر او “خير” دِسَيدي، ۶ او زامان اونا دئيَردئلر: “بئر «شئبّولِت» دِه گؤرک” او دا کلمه‌ني دوغرو دئيه بئلمه‌يئب “سئبّولِت” دئيردي. او واخت گئلعادلي‌لار اونو توتوب اوردون چايينين کچئدلرئنده اؤلدورَردئلر. او واخت اِفرايئملی‌لردن قيرخ ائکي مئن نفر قيريلدي. ۷ يئفتاخ آلتي ائل ائسرايئلده داورلئک اتدي. سونرا گئلعادلي يئفتاخ اؤلدو و گئلعادين بئر شهرئنده دفن اولوندو.
ائبصان، اِلون و عَبدونون داورلئيی ۸ اوندان سونرا بِيت‌لِخِملي ائبصان ائسرايئلده داورلئک اتدي. ۹ اونون اوتوز اوغلو و اوتوز قيزي وار ائدي. قيزلاريني آيري طايفالارا اَره ورمئش، اوغوللارينا دا آيري طايفالاردان اوتوز گلئن گتئرمئشدي. ائبصان ائسرايئلده يدّي ائل داورلئک اتدي. ۱۰ سونرا ائبصان اؤلدو و بِيت‌لِخِمده دفن اولوندو. ۱۱ اوندان سونرا زِبولونلو ائلون اون ائل ائسرايئلده داورلئک اتدي. ۱۲ زِبولونلو ائلون دا اؤلدو و زِبولون تورپاغيندا، اَيّالوندا دفن اولوندو. ۱۳ اوندان سونرا پئرعاتونلو خئلّل اوغلو عَبدون ائسرايئلده داورلئک اتدي. ۱۴ اونون قيرخ اوغلو و اوتوز نوه‌سي وار ائدي کي، يتمئش اِششه‌يه مئنَردئلر؛ او، سکّئز ائل ائسرايئلده داورلئک اتدي. ۱۵ پئرعاتونلو خئلّل اوغلو عَبدون دا اؤلدو و عَمالِقلی‌لرئن داغليق بؤلگه‌سئنده‌کي اِفرايئم تورپاغيندا، پئرعاتوندا دفن اولوندو.

- JDG
- ←
- ۱۲
- →

© 2008 Bible Society of Azerbaijan