- MRK
- ←
- ۴
- →

۴
اکئنچي مثلي
(متّا 13:‏1-‏9، لوقا 8:‏4-‏8) ۱
عئسا گئنه دهنزئن قيراغيندا تعلئم ورمه‌يه باشلادي. اونون يانينا او قدر آدام ييغيلدي کي، او دهنزئن قيراغيندا سو اوستونده اولان قاييغا مئنئب اوتوردو. بوتون او جاماعات دهنزئن قيراغيندا دورموشدو. ۲ عئسا اونلارا مثللر​له چوخ شيلر تعلئم وردي و اؤيرتدئکلرئنده اونلارا بله ددي: ۳ “قولاق آسين. بئر اَکئنچي توخوم سپمه‌يه چيخدي. ۴ توخوملاري سپنده اونلاردان بعضئسي يولون قيراغينا دوشدو و قوشلار گلئب اونو يدئلر. ۵ بعضئسي تورپاغي چوخ اولمايان داشليغا دوشوب تز بئتدي، چونکي تورپاغين درئنلئيي يوخ ائدي. ۶ گون چيخاندا گونش اونو يانديردي و کؤکو اولماديغي اوچون قورودو. ۷ توخوملاردان بعضئسي تئکانلار آراسينا دوشدو و تئکانلار بئتئب، اونو بوغدولار و ثمره ورمه‌دي. ۸ او بئرئلري ده برکتلي تورپاغا دوشوب بئتدئلر و بؤيويوب بعضئسي بئره اوتوز، بعضئسي بئره آلتميش، و بعضئسي ده بئره يوز ثمره وردئلر.” ۹ عئسا اونلارا ددي: “اشئتمه‌يه قولاقلاري اولان اشئتسئن!” ۱۰ تک اولان زامان، اون‌ائکي شاگئرد و اونلارلا اطرافيندا اولان آداملار بو مثل حاقّيندا اوندان سوآل سوروشوردولار. ۱۱ عئسا اونلارا ددي: “تارينين پادشاهليغينين سئرّئني بئلمک سئزه ورئلئب. آمّا اشئگده اولانلارا هر شي مثللرله اولور کي، ۱۲ باخا-باخا گؤرمه‌سئنلر،
قولاق آسا-آسا آنلاماسينلار،
مبادا دؤنوب باغيشلانسينلار.” ۱۳ و اونلارا ددي: “بو مثلي باشا دوشمورسونوز؟ بس اؤزگه مثللري نجه باشا دوشه​جکسئنئز؟ ۱۴ اکئنچي کلامي سپئر. ۱۵ يول قيراغينا دوشنلر اونلارديرلار کي، کلامي اشئدئرلر، آمّا شيطان تزلئکله گلئب اونلارا سَپئلن کلامي گؤتوروب آپارير. ۱۶ بلجه ده داشليق يرلره دوشنلر: کلامي اشئدئب آنَن اونو شادليقلا قبول ادئرلر. ۱۷ آمّا اونلاردا کؤک يوخدور. بئر آز زامان قاليرلار، و سونرا بو کلامدان اؤتري سيخينتي و اذئيّت باش ورنده، آنَن ائماندان دوشورلر. ۱۸ تئکانلار آراسينا دوشنلر اونلارديرلار کي، کلامي اشئدئرلر، ۱۹ آمّا بو دونيانين اوموراتي، مال-دؤولتئن آلداديجيليغي، و آيري شيلرئن هوسلري آرايا گئرئب کلامي بوغور و او، ثمره​سئز اولور. ۲۰ برکتلي تورپاغا دوشنلر اونلارديرلار کي، کلامي اشئدئب اونو قبول ادئرلر و بئره اوتوز، بئره آلتميش، و بئره يوز ثمره ورئرلر.”
قابدا قويولان لامپا
(لوقا 8:‏16-‏18) ۲۱ عئسا اونلارا ددي: “آيا لامپاني يانديريب دولچا آلتينا يا دا ياتاق آلتينا قويارلار؟ مگر لامپا، اونون اوچون ديئل کي، لامپا قابينا قويولسون؟ ۲۲ چونکي گئزلي بئر شي يوخدور کي، آچيغا چيخماسين و اؤرتولو بئر شي يوخدور کي، آشکارا چيخماسين. ۲۳ اشئتمه‌يه قولاقلاري اولان، اشئتسئن.” ۲۴ و اونلارا ددي: “نه اشئتدئيئنئزه دئقّت ادئن. هانسي اؤلچو ائله اؤلچرسئنئز، سئزه ده او اؤلچو ائله اؤلچوله​جک و داها دا چوخ ورئله‌جک. ۲۵ چونکي کئمئن وارسا، اونا ورئله​جک و کئمئن يوخوسا، اولانلاري دا آليناجاقدير.”
اؤز-اؤزونه بئتن توخوم ۲۶ عئسا اونلارا ددي: “تارينين پادشاهليغي تورپاغا توخوم سَپَن بئر آداما بنزر. ۲۷ گجه-گوندوز ياتار-دورار. توخوم بئتئب بؤيوير، آمّا او، بونون نجه اولدوغونو بئلمز. ۲۸ ير اؤز-اؤزوندن ثمره ورئر: اوّل اوتو، سونرا سونبولو، داها سونرا دا سونبولده يتئشمئش دَني. ۲۹ محصول يتئشدئيي واخت، آنَن اوراغ سالينار، چونکي بئچئن واختي يتئشئب.”
خاردال توخومو
(متّا 13:‏31-‏32، 34، لوقا 13:‏18-‏19) ۳۰ و اونلارا ددي: “تارينين پادشاهليغيني نه‌يه بنزه‌دک؟ و يا اونو نه مثل‌له سئزه آيدينلاشديراق؟ ۳۱ تارينين پادشاهليغي خاردال توخومو کئمي​دئر کي، تورپاقدا اکئلدئيي واخت، يرده اولان توخوملارين هاميسيندان کئچئکدئر. ۳۲ آمّا اکئلندن سونرا بؤيويور و بوتون سبزه​لردن داها بؤيوک اولور. اله ائري بوداقلار سالير کي، گؤيون قوشلاري اونون کؤلگه​سي آلتينا قونا بئلئرلر.” ۳۳ عئسا کلامي بو کئمي مثللرله اونلارا آنلاديقلاري قدر تعلئم ورئردي ۳۴ و مثلسئز هچ بئر شيي اونلارلا دانيشميردي. لاکئن تک اولان زامان اؤز شاگئردلرئنه بو شيلرئن هاميسيني آچيقلاييردي. ۳۵ او گون، آخشام اولاندا، عئسا شاگئردلرئنه ددي: “دهنزئن او تايينا کچک.” ۳۶ اونلار دا جاماعاتي بوراخيب، عئسانين اوتوردوغو قاييقلا دهنزئن او بئري طرفئنه يولا دوشدولر. اؤزگه قاييقلار دا اونلارلا گلئردئلر. ۳۷ بؤيوک بئر طوفان اولدو و شپه​لر قاييغين ائچئنه اِنئردئلر. اله کي، قاييق سو ائله دولوردو. ۳۸ عئسا قاييغين دال طرفئنده ياستيغين اوستونده ياتميشدي. اونلار اونو اوياديب ددئلر: “اوستاد، مگر بئزئم هلاک اولماغيميز سني ناراحات اتمئر؟” ۳۹ عئسا اويانيب يله آجيقلاندي و دهنزه ددي: “ساکئت اول، آرام اول!” يل داياندي و بؤيوک بئر آرامليق اولدو. ۴۰ عئسا اونلارا ددي: “نه اوچون بو قدر قورخاقسينيز؟ نه اوچون ائمانينيز يوخدور؟” ۴۱ اونلار چوخ قورخموشدولار و بئربئرلرئنه ديئردئلر: “بو کئمدئر کي، هم يل، هم ده دهنز اوندان ائطاعت ادئر؟”

- MRK
- ←
- ۴
- →

© 2008 Bible Society of Azerbaijan