- LEV
- ←
- ۶
- →

۶
۱ رب موسايا ددي: ۲ “او زامان کي، بئر آدام ربّئن ضئدّئنه گوناه ادئب وفاسيزلئق ادئر، و آيري آدامدان آلديغي گئروو و يا امانتده حئيله ائشله‌دئر، يا دا اوغورلايير، و اگر اونو سويور، ۳ و يا ائتمئش بئر شيي تاپيب او باره‌ده يالان ديئب آند ائچئر، اله آدامين گوناه ائشله‌دئب اتدئيي هر هانسي بئر شيدن اؤتري گوناهکار چيخير، ۴ گوناه اتدئيئني و تقصئرئني بئلَنده، قوي سوياراق و يا ناحاقليقلا گؤتوردويو اشياني، و يا يانيندا اولان امانت و گئرووو، و يا تاپديغي ائتمئش شيي، ۵ و يا اونا گؤره يالاندان آند ائچدئيي هر شيي تامام-کامال قايتارسين؛ اشيانين اساس دَيَرئنئن اوستونه بِشده بئرئني ده علاوه ادئب تقصئر قوربانيني تقدئم ادن گون، صاحئبئنه ورسئن. ۶ سونرا سوروسوندن عيبسئز و سنئن قئيمت قويدوغونا موطابئق بئر قوچ، تقصئر قورباني اولاراق، ربّه تقدئم اوچون کاهئنئن يانينا گتئرسئن. ۷ بونونلا کاهئن ربّئن حوضوروندا او آدام اوچون کفّاره اتسئن و گوناه ادن آدام تقصئرئنه سبب اولدوغو هر شيدن باغيشلانار.”
کاهئنلر اوچون تقدئملر و قوربانلار باره‌ده تعلئمات ۸ رب موسايا ددي: ۹ “هارونلا اوغوللارينا امر ادئب دِه: «يانديرما قورباني باره‌ده قانون بودور: يانديرما قورباني بوتون گجه سحره قدر قوربانگاهداکي اود اوستونده قالسين، قوربانگاهين اودو گرک سؤنمه‌دن يانسين. ۱۰ کاهئن کتان پالتاريني، کتان آلت پالتاريني اَينئنه گيئب، يانديرما قوربانينين کولونو کي، قوربانگاهدا اود اوستونده يانيب کول اولوب، گؤتورسون و او کولو قوربانگاهين يانينا قويسون. ۱۱ سونرا کاهئن پالتاريني چيخارديب، آيري پالتار گيئنسئن و کولو دوشَرگه‌دن قيراغا داشي‌ييب پاک بئر يره تؤکسون. ۱۲ قوربانگاهدا يانان اود گرک يانار ساخلانسين و سؤنمه‌سئن. لاکئن کاهئن هر سحر اونون اوستونده اودون يانديرسين، اوستونه يانديرما قوربانيني دوزسون و باريش قوربانلارينين پئيئني اونون اوستونده توستوله‌دئب يانديرسين. ۱۳ قوربانگاهدا يانان اود گرک همئشه يانار ساخلانسين و سؤنمه‌سئن. ۱۴ تاخيل تقدئمي باره‌ده قانون بودور: هارون اؤولادلاري بونو ربّئن حوضوروندا قوربانگاهين قاباغيندا تقدئم اتسئنلر. ۱۵ سونرا اونلاردان بئري بئر اوووج تاخيل تقدئمئنئن نارين اونونو، ياغي و اوستونده‌کي بوتون کوندورله گؤتورسون و قوربانگاهين اوستونده توستوله‌دئب يانديرسين؛ بو ربّه خوش عطئر اوچون، خاطئره تقدئمي‌دئر. ۱۶ تقدئمئن قالان حئصّه‌سئني هارونلا اؤولادلاري يسئنلر؛ اونو موقدّس بئر يرده-حوضور چاديرينين حيطئنده ماياسيز چؤرک کئمي يسئنلر. ۱۷ بو، مايا ائله گرک پئشئرئلمه‌سئن. من اونو، منه يانديريلان تقدئملرئمدن کاهئنلره دوشَن پاي کئمي ورمئشم. او گوناه قورباني و تقصئر قورباني کئمي لاپ موقدّسدئر. ۱۸ هارون اؤولادلاريندان هر اِرکَک، اوندان يسئن. بو، ربّه اودلا تقدئم اولانلاردان سئزئن نسئل‌لرئنئزه ابدی بئر قايدادير. اونلارا توخونان هر کس موقدّس ساييلير.»” ۱۹ سونرا رب موسايا ددي: ۲۰ “هارونون مسح اولاناجاغي گون، هارونلا اوغوللارينين ربّه اده‌جکلري تقدئم بودور: «دائمي تاخيل تقدئمي اولاراق نارين اوندان اِفانين اوندا بئرئنی ، ياريسيني سحر، ياريسيني دا آخشام، ۲۱ ياغلا ساجدا حاضيرلانسين. ياخشي قاريشيلديغي زامان اونو گتئرئن. بو تاخيل تقدئمئني تئکه-تئکه قيزارميش، ربّه خوش عطئر اولاراق گتئرئن. ۲۲ اونو او کاهئن تقدئم اتسئن کي، هارون اوغوللاريندان مسح اولونوب و اونون يرئنه کچئب؛ ابدی بئر قايدايا گؤره، بو گرک تامامن توستوله‌دئلئب يانديريلسين. ۲۳ بلجه کاهئنئن گتئردئيي هر تاخيل تقدئمي تامامن يانديريلسين؛ او يِيئلمَزدئر.” ۲۴ سونرا رب موسايا ددي: ۲۵ “هارونلا اوغوللارينا بله دِه: «گوناه قورباني باره‌ده اولان قانون بودور: گوناه قورباني، يانديرما قوربان کَسئلَن يرده ربّئن حوضوروندا کَسئلسئن. بو قوربان لاپ موقدّسدئر. ۲۶ گوناه قوربانيني تقدئم ادن کاهئن اونو يسئن. او گرک موقدّس بئر يرده، حوضور چاديرينين حيطئنده يِيئلسئن. ۲۷ اونون اَتئنه توخونان هر بئر شي موقدّس ساييلار؛ او قوربانين قانيندان هر پالتارا سيچراسا، او پالتار گرک موقدّس بئر يرده يويولسون. ۲۸ اَتئن پئشئرئلدئيي ساخسي قاب دا سينديريلسين؛ اگر او بورونج قابدا پئشئرئلئب، اوندا بو قاب اووولوب، سو ائله ياخالانسين. ۲۹ کاهئن نسلئندن هر اِرکَک اونو يسئن؛ او لاپ موقدّسدئر. ۳۰ لاکئن گوناه قوربانيندان کي، اونون قاني کفّاره اوچون حوضور چاديرينا گتئرئلئب، يِيئلمه‌سئن. او قوربان اوددا يانديريلمالي‌دير.

- LEV
- ←
- ۶
- →

© 2008 Bible Society of Azerbaijan