- MAT
- ←
- ۳
- →

۳
تعمئد ورن يحيانين وعظي
(متّا 1:‏1-‏8؛ لوقا 3:‏1-‏18؛ يوحنّا 1:‏19-‏28) ۱ او گونلرده تعمئد ورن يحيا ظوهور اتدي و يهودئيه چؤلونده وعظ ادئب، ديئردي: ۲ “تؤوبه ادئن، چونکي گؤيون پادشاهليغي ياخيندير.” ۳ بو، او شخص ائدي کي، اشعيا پيغمبرئن واسئطه​سئله ديئلمئشدي:
“چؤلده بئرئنئن سسي نئدا ادئر:
ربّئن يولونو حاضيرلايين،
يوللاري اونون اوچون دوز ادئن.” ۴ يحيانين دَوه توکوندن پالتاري، بلئنده ده دَرئدن قاييشي وار ائدي؛ يدئيي چيئرتکه و چؤل بالي ائدي. ۵ اورشلئمدن، بوتون يهودئيه​دن و اوردونون بوتون اطرافلاريندان خالق اونون يانينا گلئردي ۶ و گوناهلارينا اعتئراف ادئب، اوردون چاييندا اوندان تعمئد آليردي. ۷ لاکئن او زامان کي، يحيا فرئسئلر و صادوقئلردن بئر چوخلوسونو گؤردو کي، تعمئد آلماق اوچون اونون يانينا گلئرلر، اونلارا ددي: “اي افعئلر نسئلي! کئم سئزي خبردار اتدي کي، گله​جک قضبدن قاچاسينيز؟! ۸ ائندي تؤوبه​يه لايئق ثمره گتئرئن. ۹ و اؤزونوز-اؤزونوزده دوشونمه‌يئن کي، «آتاميز ائبراهئمدئر.» سئزه ديئرم: تاري قادئردئر کي، بو داشلاردان ائبراهئمه اؤولاد ياراتسين. ۱۰ آرتيق بالتا آغاجلارين کؤکونه ياتير؛ بلجه ياخشي بار وِرمه‌ين هر آغاج کسئلئر و اودا آتيلير. ۱۱ من سئزي تؤوبه اوچون سو ائله تعمئد ورئرم، آمّا مندن سونرا گلن، مندن داها قووّتلي‌دئر. من اونون آياق‌قابيسيني داشيماغا بله لايئق ديئلم. او، سئزي، موقدّس روح و اودلا تعمئد وره​جک. ۱۲ اونون شنه​سي الئنده​دئر. خرمنئني تمئز سووروب، بوغداسيني آنبارا ييغاجاق، لاکئن ساماني سؤنمه‌ين اودلا يانديراجاقدير.”
عئسا تعمئد آلير
(مرقوس 1:‏9-‏11؛ لوقا 3:‏21-‏22) ۱۳ او زامان عئسا جلئلدن اوردونا، يحيانين يانينا گلدي کي، اوندان تعمئد آلسين. ۱۴ لاکئن يحيا قويماييب، ددي: “من سنئن طرفئندن تعمئد آلماغا مؤحتاجام، سن منئم يانيما گلئرسن؟!” ۱۵ عئسا اونا جاواب ورئب ددي: “ائندئلئک راضي اول، چونکي بئزه بله ياراشير کي، دوز اولان هر شيي يرئنه يتئرک.” او زامان يحيا راضي اولدو. ۱۶ عئسا تعمئد آليب درحال سودان چيخدي. او آندا گؤيلر آچيلدي و تارينين روحونو گؤردو کي، گؤيرچئن کئمي انئب اونون اوستونه قوندو. ۱۷ و گؤيدن بئر سس ددي: “بو منئم سوگئلي اوغلومدور، اوندان چوخ راضي‌يام.”

- MAT
- ←
- ۳
- →

© 2008 Bible Society of Azerbaijan