- JER
- ←
- ۱۷
- →

۱۷
يهودانين گوناهي و جزاسي ۱ يهودانين گوناهي دمئر قلمله يازيلدي، اورَکلرئنئن لؤوحه‌لري و قوربانگاهلارينين بوينوزلاري اوستونه آلماس اوجلو آلتله حَکّ ادئلدي. ۲ اونلارين اؤولادلاري بول يارپاقلي آغاجلارين يانيندا،
اونلارين اوجا تپه‌لرده اولان قوربانگاهلاريني
اَشِرا بوتلرئني خاطيرلاييرلار. ۳ ای چؤلده‌کي داغيم،
سنئن ثروتئني، بوتون خَزئنه‌لرئني،
پرستئشگاهلارلا بئرلئکده،
اؤلکه‌نئن هر طرفئنده ائشله‌نن گوناهلاردان اؤتری
قارته تسلئم اده‌جيم. ۴ سنه وردئيئم ائرثي
اؤز عملئنله اَلدن وره‌جکسن.
تانيماديغين اؤلکه‌ده سني دوشمنلرئنه قول اده‌جيم.
چونکي قضبئمي آليشديردينيز،
و او، ابده کئمي ياناجاق.” ۵ رب بله ديئر:
“لعنت اولسون او آداما کي،
ائنسانا بِل باغلايير،
بشرئن گوجونه آرخالانير،
و اوره‌يي ربدن دؤنور. ۶ او، چؤلده‌کي کؤل کئمي اولاجاق،
خيئر گلنده اونو گؤرميه‌جک.
صحرادا اولان قوراق يِرلرده
هچ کس ياشامايان شورانليقدا ساکئن اولاجاق. ۷ آمّا خوش او آدامين حالينا کي، ربّه بِل باغلايير،
ربّی اؤزونه آرخا سايير. ۸ او، سولار کناريندا اَکئلمئش آغاج کئمي اولاجاق.
اِله آغاج کي، چاي قيراغيندا کؤک سالار،
ائستي گلنده قورخماز،
يارپاغي همئشه ياشيل قالار،
قوراقليق اولان ائل نئگارانليق چکمز،
ميوه ورمکدن ده قالماز.” ۹ اورَک هر شيدن ده حئيله‌گردئر،
صاغالماز ناخوشلوغو وار.
اونو کئم باشا دوشه بئلر؟ ۱۰ “من رَب، اوره‌يي ائمتاحان ادئرم،
ائنسانين فئکرئني ائمتاحانا چکئرم کي،
هر کسه يول‌لارينا،
اتدئکلرئنئن نتئجه‌سئنه گؤره عوض ورئم.” ۱۱ حاقسيزليقلا وار-دؤولت ييغان آدام،
او کَکلئک کئمي‌دئر کی،
اؤزونون يومورتلاماديغي يومورتالارين اوستونه اوتورور؛
عؤمرونون اورتاسيندا وار-دؤولتي اونو ترک اده‌جک،
آخيردا او آدام آخماق چيخاجاق. ۱۲ موقدّس مکانيميزداکي يِر،
اوّلجه‌دن اوجالديلميش عئزّت تختي‌دئر. ۱۳ يارب، ائسرايئلئن اومئدي،
سني ترک ادنلرئن هاميسي اوتاناجاقلار.
سندن اوز دؤنده‌رنلرئن آدي توز-تورپاغا يازيلاجاق،
چونکي ربّي-آخار سولارين بولاغيني ترک ادئبلر.” ۱۴ يارب، منه شفا ور، من صاغالارام.
منی خئلاص ات، من خئلاص اولارام.
چونکي حمد اتدئيئم سنسن. ۱۵ باخ، اونلار منه دايانمادان ديئرلر:
“ربّئن سؤزو هاني؟ قوي يرئنه يِتئشسئن!” ۱۶ منه گلئنجه، من سنئن خئدمتئنه چوبان اولماقدان بويون قاچيرتماميشام.
بئلئرسن کي، بلا گونونون گلمه‌سئني ائستمه‌مئشم.
آغزيمدان چيخان هر سؤزو بئلئرسن،
او، سنئن گؤزونون قاباغيندادير. ۱۷ منئم اوچون دهشته چِورئلمه،
پئس گونده سيغيناجاغيم سنسن. ۱۸ قوي منی تعقئب ادنلر اوتانسينلار،
لاکئن قويما من خجالت آلتينا دوشوم.
قوي اونلار دهشته دوشسونلر،
من آمّا قورخماييم.
پئس گونو اونلارين باشينا گتئر،
اونلاري ائکي‌قات هلاکتله اَز.
سَبّت گونونه عمل ادئلمه‌سي ۱۹ رب منه بله ددي: “گت، يهودا پادشاهلارينين گئرئب-چيخديقلاري خالق دروازاسيندا دايان. اورشلئمئن باشقا بوتون دروازالاريندا دا دايان ۲۰ اونلارا دِه: «ای يهودا پادشاهلاري، يهودا و اورشلئمئن بوتون اهالئسي، بو دروازالاردان گئرنلر، ربّئن سؤزونه قولاق آسين. ۲۱ رب بله ديئر: {دئقّت ادئن کي، سَبّت گونو يوک داشيماياسينيز، يا دا اونو اورشلئم دروازالاريندان ائچه‌ري گتئرميه‌سئنئز. ۲۲ سَبّت گونو اِولرئنئزدن يوک چيخارتمايين، هچ بئر ائش گؤرمه‌يئن. آتالارينيزا امر اتدئيئم کئمي سَبّت گونونو موقدّس ساخلايين.} ۲۳ آنجاق اونلار اشئتمه‌دئلر، قولاق آسماديلار. بويونلاريني عئنادکارليقدان بَرک اتدئلر اِله کي، تأدئبدن عئبرت آلماديلار.» ۲۴ رب بويورور: «اگر سئز دئقّتله مندن ائطاعت اده‌سئنئز، و سَبّت گونو بو شهرئن دروازالاريندان يوک داشيماياسينيز، سَبّت گونونده هچ بئر ائشله مشغول اولماييب بو گونو موقدّس ساخلاياسينيز، ۲۵ او زامان داوودون تختئنده اوتوران پادشاهلار و باشچيلار دؤيوش عارابالارينا و آتلارا مئنئب، يهودا آداملاري و اورشلئمده ياشايانلارلا بئرلئکده بو شهرئن دروازالاريندان ائچه‌ري گئرَرلر. و بو شهر ابده کئمي مسکونلاشميش قالار. ۲۶ يهودا شهرلرئندن، اورشلئمئن اطرافيندان، بِنيامئن تورپاغيندان، هامار بؤلگه‌دن، داغليق بؤلگه‌دن و نِگِبدن آداملار گلئب ربّئن معبدئنه يانديرما قوربانلاري، باشقا قوربانلار، تاخيل تقدئملري، کوندور و شوکور تقدئملري گتئرَر. ۲۷ لاکئن اگر سؤزومه قولاق آسماييب سَبّت گونو يوک داشيياسينيز و اورشلئم دروازالاريندان گئره‌رَک سَبّت گونونو موقدّس ساخلاماياسينيز، اوندا اونون دروازالاريني اودا قالاياجاغام، آلوو اورشلئمئن سارايلاريني يانديريب تؤکه‌جک و هچ واخت سؤنميه‌جکدئر.»”

- JER
- ←
- ۱۷
- →

© 2008 Bible Society of Azerbaijan