- PRO
- ←
- ۲۲
- →

۲۲
۱ ائنسانلار آراسيندا ياخشي بئر آد آچماق، بؤيوک ثروتدن
و ائلتئفات سِومَک، گوموش و قيزيلدان داها ياخشي‌دير. ۲ وارلي و يوخسول بوندا بئردئرلر؛
هاميلاريني يارادان ربدئر. ۳ شوعورلو آدام شري قاباقجادان گؤرر و اؤزونو گئزله‌در،
لاکئن جاهئل آداملار ائره‌لي گدئب جزالانار. ۴ تواضؤعکارليغين و ربدن قورخماغين نتئجه‌سي
وارليليق، شرف و حياتدير. ۵ اَيري اولان آدامين يولوندا تئکانلار و تله‌لر وار؛
جانيني قورويان اونلاردان اوزاق قالار. ۶ اوغلانا گده‌جيي يولا گؤره تعلئم ور،
حتّا قوجالاندا دا اوندان دؤنمز. ۷ وارلي آدام يوخسول آداملارا آغاليق ادر،
بورجلو آدام دا بورج وره‌نئن قولودور. ۸ حاقسيزليق اکن شر بئچر،
قضبئنئن دَيه‌نَيي محو ادئلر. ۹ گؤزو دويموش آدام برکت تاپار،
چونکي چؤره‌يئندن کاسيب آداما ورر. ۱۰ رئشخند ادن آدامي قوو، داعوا دا قورتارار.
بلي، موباحئثه و خجالتئن ده آرخاسي کسئلر. ۱۱ اورک تمئزلئيئني سِوَن،
دوداقلاريندا فيض اولان،
پادشاهين دوستو اولار. ۱۲ ربّئن گؤزلري معرئفتي حئفظ ادر،
آمّا خائن آدامين سؤزلرئني بوشا چيخاردار. ۱۳ تنبل آدام دئير:
“اشئکده شئر گزئر،
کوچه‌لره چيخسام، مني پارچالار.” ۱۴ عئفّتسئز آروادين آغزي درئن چالادير؛
رب کئمه قضبلنسه، اورايا دوشر. ۱۵ سفه‌لئک اوغلانين اوره‌يئنده باغلي‌دير،
آمّا تنبه آغاجي اونو اوندان اوزاقلاشديرار. ۱۶ وارلي اولماق اوچون کاسيبا ظولم ادئب
وارلي‌يا ورن آدام دا احتئياجا دوشر.
حئکمتلي آداملارين سوزلري ۱۷ قولاق آس و حئکمتلي آداملارين سؤزلرئني اشئت،
اوره‌يئني منئم معرئفتئمه ور. ۱۸ چونکي اونلاري اؤز ائچئنده ساخلاياسان، ياخشي اولار؛
اونلارين هاميسيني دئلئنه سال. ۱۹ بو گون سنه خبر وردئم کي،
توکّولون ربّه اولسون. ۲۰ مگر سنه مشورتلر و معرئفتئن اوتوز سؤزونو يازماميشام کي، ۲۱ حقئقت سؤزلرئنئن دوغرولوغونو بئله‌سن،
سني گؤنده‌رَنلره حقئقتله جاواب وره‌سن؟! ۲۲ کاسيب آدامي کاسيب اولدوغو اوچون سويما،
دروازادا اولان مظلوما دا ظولم اتمه. ۲۳ چونکي اونلارين داعواسيني رب ادر،
اونلاري سويانلارين جانيني رب سويار. ۲۴ تِز قضبلَنَن آداملا يولداش اولما،
حئدّتلي آداملا گلئش-گدئش اتمه. ۲۵ مبادا اونون طرئقلرئنه بلد اولاسان،
و جانيني تله‌يه سالاسان. ۲۶ ال ورنلردن،
بورجلارا ضامئن اولانلاردان اولما؛ ۲۷ گئرو عوضئني ورمه‌يه بئر شيئن اولماسا،
آلتيندان ياتاغيني آپارارلار! ۲۸ آتالاريندان قالان قدئم سَرحد داشينين يرئني ديئشمه. ۲۹ ائشئنده ماهئر اولان آدامي گؤرورسن؟
تانيلمايان آداملارين قاباغيندا يوخ،
پادشاهلار قاباغيندا دوراجاق.

- PRO
- ←
- ۲۲
- →

© 2008 Bible Society of Azerbaijan