- HOS
- ←
- ۱۳
- →

۱۳
ربّئن ائسرايئله قضبي ۱
اِفرايئم دانيشاندا هامي تئتره‌يئردي.
ائسرايئلده اوجالميشدي،
آمّا بَعَله سيغينيب گوناها باتاندا، محو اولدو. ۲ ائندي گوناه اوستونه گوناه ادئرلر،
گوموشلرئندن اؤزلرئنه تؤکمه بوتلر،
مهارتله دوزه‌لمئش بوتلر دوزه‌لدئرلر.
هاميسي اوستا ائشئدئر.
اونلار باره‌ده ديئلئر:
“قوربان گتئرن آداملار، دانالاري اؤپسونلر!” ۳ بونا گؤره ده سحر دوماني کئمي،
اِرکَن اوچوب گدن شِح کئمي،
خرمنده سوورولان سامان چؤپو کئمي،
باجادان چيخان توستو کئمي اولاجاقلار. ۴ “آنجاق سني مئصئردن چيخاردان
تارين رب منم.
سن مندن باشقا تاري تانيمامالي‌سان،
و مندن باشقا خئلاصکار يوخدور. ۵ من ائدئم کي، سنه چؤلده، قوراق تورپاقلاردا گؤز-قولاق اولموشدوم. ۶ اونلاري کؤکَلتدئيئمه گؤره دويدولار،
دوياندان سونرا اونلارين اوره‌يي کئبئرلَندي،
بونا گؤره ده منی ياددان چيخارتديلار. ۷ بونا گؤره من اونلارا بئر آصلان اولاجاغام،
پلنگ کئمي يول کناريندا کمئنده دوراجاغام. ۸ بالالاري اوغورلانميش آيي کئمي
اونلارا هوجوم چکه‌جيم،
اورَکلرئنئن پرده‌سئني ييرتاجاغام.
دئشي آصلان کئمي اونلاري يِيئب قورتاراجاغام،
وحشي بئر جاناوار اونلاري پارچالاياجاق. ۹ ای ائسرايئل، منه، کؤمکچئنه ضئدّ چيخماغين
سني اؤلومه آپارير. ۱۰ ائندي پادشاهين هارادادير کي،
بوتون شهرلرئنده سني خئلاص اتسئن؟
حاکئملرئن هارادادير؟
سن کي اونلار باره‌ده ديئردئن:
«منه بئر پادشاه ور، باشچيلار ور.» ۱۱ قضبئم ائچئنده سنه پادشاه وردئم،
قِيضئم ائچئنده اونو گؤتوردوم. ۱۲ اِفرايئمئن تقصئري بئربئرئنئن اوستونه قالانيب،
گوناهي آنبارا قويولوب. ۱۳ اِفرايئمئن آنادان دوغولما واختينين آغريلاري توتوب؛
لاکئن او، آغيلسيز اوغولدور.
چونکي واختي چاتاندا
بطندن چيخماغا لَنگئيئر. ۱۴ آيا اونلاري اؤلولر دئيارينين
اَلئندن قورتاريم؟
اونلاري اؤلومدن خئلاص اِدئم؟
ای اؤلوم، بلالارين هاني؟
ای اؤلولر دئياري، سانجماغين هاني؟
شَفقَت گؤزومدن گئزلي‌دئر. ۱۵ اِفرايئم اؤز قارداشلاري آراسيندا
بارلي-بَهَرلي اولسا دا،
شرق يِلي، صحرادان قالخان
ربّئن کوله‌يي گله‌جک،
اونون بولاغي قوروياجاق،
چِشمه‌سئنئن سويو کَسئله‌جک.
بوتون قئيمتلي شيلر خزئنه‌سي قارت اولوناجاق. ۱۶ سامئره خاطاسينين جزاسيني چکه‌جک،
چونکي تاريسينا عاصي اولدو.
اونلار قيلينج آغزينا دوشوب اؤله‌جکلر.
بالالاري يِره چيرپيليب پارچالاناجاق،
حامئله آروادلارينين قارني ياريلاجاق.”

- HOS
- ←
- ۱۳
- →

© 2008 Bible Society of Azerbaijan