- GEN
- ←
- ۶
- →

۶
ائنسانلارين فسادا چکئلمه‌سي و سل ۱ ائنسانلار يِر اوزونده چوخالماغا باشلاديلار و اونلارا قيزلار دوغولدو. ۲ ائلاهي وارليقلار گؤردولر کي، ائنسان قيزلاري چوخ گؤزلدئرلر و بَيَندئکلري هر قيزي اؤزلرئنه آرواد اتدئلر. ۳ رب ددي: “منئم روحوم ائنساندا اَبده‌جک قالماياجاق، چونکي اونلار آنجاق جئسمدئرلر. اونلارين عؤمرو يوز ائيئرمي ائل اولاجاق.” ۴ ائلاهي وارليقلارين ائنسان قيزلاري ائله اِوله‌نئب اوشاق صاحئبي اولدوقلاري گونلرده، و داها سونرا، ير اوزونده “نِفئلئم” وار ائدي. بونلار قَدئم دؤورانين قهرمان و آدلي-سانلي آداملاري ائدئلر. ۵ رب گؤردو کي، ير اوزونده ائنسانين شرارتي بؤيوکدور و هر زامان اونون اوره‌يئنده‌کي فئکئرلرئن نئيّتلري آنجاق پئسلئکدئر. ۶ او، يِر اوزونده ائنساني ياراتماغينا پشمان اولدو و اوره‌يئني قم باسدي. ۷ رب ددي: “ياراتديغيم ائنساني ير اوزوندن محو اده‌جيم، بونو ائنسانلارلا بئر، حيوانلارين، سوروننلرئن و گؤيده‌کي قوشلارين دا باشينا گتئره‌جيم، چونکي اونلاري ياراتماغيما پشمان اولموشام.” ۸ آنجاق نوح ربّئن گؤزونده لوطف تاپدي. ۹ نوحون تارئخچه‌سي بله‌دئر: نوح صالح و اؤز نسلي آراسيندا قوصورسوز بئر آدام ائدي. او، تارييا ياخين ياشاييردي. ۱۰ نوحون اوچ اوغلو وار ائدی: سام، خام و يافَت. ۱۱ تارينين نظرئنده ير اوزو فسادا چکئلمئش و قدّارليقلا دولموشدو. ۱۲ تاري ير اوزونده ائنسانلارين نه قدر چوخ فاسئد اولدوقلاريني گؤردو، چونکي دونيادا اولان بوتون بشر يولدان آزميشدي. ۱۳ تاري نوحا ددي: “قاباغيمدا اولان بوتون بشرئن آخيري چاتيب، چونکي ير اوزو اونلارين سببئندن قدّارليقلا دولوب. باخ، من اونلاري ير اوزو ائله بئر محو اده‌جيم. ۱۴ اؤزونه گوفِر آغاجيندان بئر گمي دوزلت، اونون ائچئنده اوتاقلار دوزلت، اوستونه ائچه‌رئدن و چؤلدن قَطران وور. ۱۵ گمئني بله دوزلت: اونون اوزونلوغو اوچ يوز قول‌‌آچ ، اِني اَلّئ‌قول‌آچ ، بويو دا اوتوز قول‌‌آچ اولسون. ۱۶ گمئنئن اوستوندن بئر قول‌آچ آشاغي پنجره آچارسان و قاپيني يان طرفدن قويارسان. گمئنئن اوچ مرتبه‌سي اولسون: بئري آلتدا، بئري اورتادا، بئري ده اوستده. ۱۷ باخ، من، بلي من، ير اوزونه سلي گتئرئرم کي، گؤيون آلتيندا حيات نَفَسي اولان بوتون جانلي‌لار محو اولسونلار؛ ير اوزونده اولانلارين هاميسي آرادان گده‌جک. ۱۸ لاکئن عهدئمي سنئنله باغلاياجاغام. سن، اوغوللارين، آروادين و گلئنلرئنله بئر گمئيه مئنه‌جکسن. ۱۹ بوتون جانلي مخلوقلاردان بئر جوتونو، اِرکَک و دئشئسئني گمئيه گؤتورَرسن کي، سنئنله بئر دئري قالسينلار. ۲۰ جئنسلرئنه گؤره قوشلارين، حيوانلارين و يرده سوروننلرئن هر بئرئندن بئر جوتو سنئن يانينا گله‌جک کي، دئري قالسين. ۲۱ سن گرک يِمه‌لي اولان هر شيي ده گؤتوروب، آنبار اده‌سن؛ اونلار هم سنه هم ده اونلارا يمک اونلارلار.” ۲۲ نوح دا اله اتدی: تاري اونا نجه امر اتمئشدی، او دا هر شيي اِلَجه يرئنه يتئردی.

- GEN
- ←
- ۶
- →

© 2008 Bible Society of Azerbaijan