- ISA
- ←
- ۳۳
- →

۳۳
کؤمک اوچون يالواريش ۱
واي سنئن حالينا، ای محو ادن،
آمّا اؤزو محو اولمايان ائنسان!
واي حالينا، ای خائن آدام،
هرچند سنئن ضئدّئنه هچ کس خيانت اتمه‌دي!
سن محو ادئب قورتاران زامان، اؤزون ده محو اولاجاقسان؛
سن خائن عمل‌لرئندن دؤنَنده، باشقا آداملار سنئنله خيانتله رفتار اده‌جکلر. ۲ يارب، بئزه ائلتئفات گؤرسد؛ چونکي سنه اومئد اتمئشئک.
هر سحر اونلارين قووّتي اول،
دارليق زاماندا دا بئزئم نئجاتيميز. ۳ سنئن قودرتلي سَسئندن خالقلار قاچيرلار،
سن آياغا قالخارکَن، مئلّتلر پَرَن-پَرَن اولورلار. ۴ چَيئرتکه‌لر زمئني نه جور تالان ادئرلر،
ای مئلّتلر، قنئمتئنئز ده او جور تالان اولاجاق.
مالينيزين اوستونه چَيئرتکه ييغيني کئمي جوماجاقلار. ۵ رب اوجادير، چونکي او اوجالاردا ساکئندئر،
صحيونو عدالت و صالحلئکله دولدوروب. ۶ او، ياشاديغينيز دؤورون بونؤوره‌سي‌دئر،
قورتولوشون، حئکمتئن و بئلئيئن خزئنه‌سي‌دئر،
ربّئن قورخوسو اونون خزئنه‌سي‌دئر. ۷ باخ، مئلّتلرئن ائگئدلري کوچه‌لرده باغيريرلار.
صولح قاصئدلري هؤنکوروب آغلاييرلار. ۸ يوللار بوشاليب، سَيّاحلار آرتيق يوخدور.
دوشمن عهدي پوزوب، شاهئدلري خور گؤرور، ائنساني هچ سايير. ۹ اؤلکه ياس توتور، ضعئفله‌يئر،
لوبنان خجئل اولوب، سولوب،
شارون صحرايا دؤنور،
باشان و کَرمِلئن آغاجلاري يارپاقلاريني تؤکور.
ربّئن خالقلارا خبردارليغي ۱۰ رب ديئر: “ائندي قالخاجاغام،
ائندي اوجالاجاغام، ائندي اوجالاجاغام. ۱۱ سامانا بويلو اولوبسونوز، کولَش دوغاجاقسينيز،
نفسئنئز سئزي محو ادن آلوو کئمي اوداجاق. ۱۲ خالقلار يانيب کول اولاجاقلار،
کَسئلئب اوددا يانديريلان تئکانلي بوتالارا اوخشاياجاقلار. ۱۳ ای اوزاقدا ياشايانلار، نه اِله‌دئيئمي اِشئدئن،
ای ياخيندا ياشايانلار، منئم گوجومو بئلئن.” ۱۴ صحيونداکي گوناهکارلار دهشته دوشوبلر،
تاريسيزلاري لرزه‌ بورويوب:
“هر شيي محو ادن آلووون يانيندا، هانسيميز ياشايا بئله‌رئک؟
ابدی يانان اودون يانيندا، هانسيميز ياشايا بئله‌رئک؟” ۱۵ او کي، صالحلئک يولو ائله گِدئر و دوغرو سؤزلر دانيشير،
او کي، قدّارليقلا اَلده ادئلَن قازانجي ردّ ادئر،
اَلئني روشوتدن اوزاق توتور،
قولاقلاريني قان تؤکمک باره‌ده اِشتئميه باغلايير،
گؤزلرئني پئسلئيه باخماقدان يومور. ۱۶ او اوجاليقلاردا ساکئن اولاجاق،
قايالارين قالالاري اونون پناهي اولاجاق.
چؤره‌يي اونا ورئله‌جک، سويو اونا تأمئن اولوناجاق.
پارلاق گله‌جک ۱۷ سنئن گؤزلرئن پادشاهي گؤزل‌لئيي ائله گؤره‌جک،
اوجسوز-بوجاقسيز اؤلکه‌ني سِير اده‌جک. ۱۸ اوره‌يئن دهشت حاقّيندا فئکئرلَشه‌جک؛
“هارادادير حساب ادن؟
هارادادير چَکَن؟
هارادادير بورجلري سايان؟” ۱۹ آنلاشيلماز، ياد دئلده دانيشان
رحمسئز بئر خالقي داها گؤرميه‌جکسن. ۲۰ بايراملار کچئرتدئيئمئز شهره، صحيونا باخ!
گؤزلرئن اورشلئمي، باريش مسکنئني،
تئتره‌مز چاديري گؤره‌جک.
اونون پايالاري هچ واخت سؤکولميه‌جک،
کَندئرلرئنئن هچ بئري قيريلماياجاق. ۲۱ اورادا عظمتلي رب بئزئم اوچون اولاجاق؛
چايلار و گِنئش آرخالار يِري!
اورادان آوارلي قاييقلار، بؤيوک گَمئلر کچه بئلمزلر. ۲۲ چونکي بئزه حؤکم ادن ربدئر،
بئزه قانون قويان ربدئر،
بئزئم پادشاهيميز ربدئر،
اودور بئزي قورتاران. ۲۳ گَمئلرئنئن ائپلري آچيلميش ساللاندي،
دَکَلي يِرئنده مؤحکم دايانا بئلمئر.
يِلکَنلري آچيلمير.
او واخت بؤيوک تالان مالي پايلاناجاق،
حتّا توپال آداملار دا تالان اده‌جک. ۲۴ هچ بئر صحيون ساکئني “ناخوشام” دِمَيه‌جک،
اورادا ياشايان خالقين گوناهلاري باغيشلاناجاق.

- ISA
- ←
- ۳۳
- →

© 2008 Bible Society of Azerbaijan