- MRK
- ←
- ۱
- →

MRK
۱
تعمئد ورن يحيا
(متّا 3:‏1-‏12، لوقا 3:‏1-‏18، يوحنّا 1:‏19-‏28) ۱
تارينين اوغلو عئسا مسئحئن خوش خبرئنئن باشلانيشي. ۲ اشعيا پيغمبرئن کئتابيندا يازيليب:
«باخ، من سنئن قاباغيندا اؤز الچئمي گؤنده‌رئرم کي،
سنئن يولونو حاضيرلاسين. ۳ چؤلده بئرئنئن سسي نئدا ادئر:
ربّئن يولونو حاضيرلايين.
اونون يوللاريني دوز ادئن.» ۴ و يحيا بلجه ظوهور اتدي و چؤلده ائنسانلاري تعمئد ورئب، گوناهلارين باغيشلانماسي اوچون تؤوبه تعمئدئني وعظ ادئردي. ۵ اورشلئملي​لر و بوتون يهودئيه وئلايتئنده ياشايانلار، اونون يانينا گلئردئلر و گوناهلارينا اعتئراف ادئب، اوردون چاييندا اوندان تعمئد آليرديلار. ۶ يحيا دَوه توکوندن پالتار گيئنئب، درئدن بلئنه قاييش باغلاميشدي و چيئرتکه و چؤل بالي ييئردي. ۷ او وعظ ادئب ديئردي: “مندن سونرا مندن داها قووّتلي اولان گلئر کي، من اَيئلئب اونون آياق قابينين باغيني دا آچماغا بله لايئق ديئلم. ۸ من سئزي سو ائله تعمئد وردئم، آمّا او سئزي موقدّس روحلا تعمئد وره​جک.”
عئسانين وسوسه اولونماسي
(متّا 3:‏13-‏4:‏22، لوقا 3:‏21-‏22، 4:‏1-‏15، 5:‏1-‏11) ۹ او گونلرده، عئسا جلئلئن ناصئره شهرئندن گلئب، اوردون چاييندا يحيادان تعمئد آلدي. ۱۰ و سودان چيخار-چيخماز گؤيون ياريلديغيني و روحون گؤيرچئن شکلئنده اونون اوستونه اندئيئني گؤردو. ۱۱ و گؤيدن بئر سس گلدي: “سن منئم سِودئيئم اوغلومسان. سندن راضي‌يام!” ۱۲ اله او آندا موقدّس روح عئساني چؤله آپاردي، ۱۳ و او، قيرخ گون اورادا قاليب شيطان طرفئندن وسوسه اولونوردو. عئسا اورادا وحشي حيوانلارلا قاليردي و ملکلر ده اونا خئدمت ادئردئلر. ۱۴ يحيانين توتولماسيندان سونرا، عئسا جلئله گلدي و تارينين خوش خبرئني وعظ ادئب ديئردي: ۱۵ “واخت تامام اولور. تارينين پادشاهليغي ياخينلاشيب. تؤوبه ادئن و خوش خبره ائنانين.” ۱۶ عئسا جلئل دهنزئنئن قيراغيندان کچن واخت، شمعون و قارداشي آندرياسي گؤردو. اونلار دهنزه تور آتيرديلار، چونکي باليق اووچوسو ائدئلر. ۱۷ و اونلارا ددي: “منئم داليمجا گلئن. من سئزي ائنسانلار اووچوسو اده‌رم.” ۱۸ اونلار دا او آندا تورلاريني بوراخيب، اونون دالينجا گتدئلر. ۱۹ اورادان بئر آز ائره​لي گتدئکده عئسا زِبِدِي اوغلو يعقوب و قارداشي يوحنّاني گؤردو. اونلار قاييقدا اوتورموشدولار و تورلاريني تعمئر ادئردئلر. ۲۰ عئسا اله او ساعاتدا اونلاري دعوت اتدي. اونلار دا آتالاري زِبِدِيي ائشچئلر‌له قاييقدا قويوب، اونون دالينجا گتدئلر.
دلي بئر کئشئنئن شفاسي
(متّا 8:‏14-‏17، لوقا 4:‏31-‏44) ۲۱ اونلار کفرناحوما گلدئلر. سبّت گونو يتئشنده، عئسا کنئسه​يه گئرئب تعلئم ورمه‌يه باشلادي. ۲۲ اونون تعلئمئندن هامي حيران قالميشدي، چونکي اونلارا دئن عالئملري کئمي يوخ، ائقتئدار صاحئبي کئمي تعلئم ورئردي. ۲۳ کنئسه​ده ناپاک روح الئنده توتولموش بئر آدام وار ائدي. بو آدام باغيرا-باغيرا ددي: ۲۴ “ناصئره‌لي عئسا، بئزدن نه ائسته‌يئرسن؟ آيا بئزي هلاک اتمک اوچون گلئبسن؟ سنئن کئم اولدوغونو بئلئرم: سن تارينين موقدّسي‌سن!” ۲۵ لاکئن عئسا اونا آجيقلانيب ددي: “ساکئت اول و اوندان اشئيه چيخ!” ۲۶ او واخت ناپاک روح، آدامي شئدّتله اَسدئردي و اوجا سَسله چيغيريب اوندان اشئيه چيخدي. ۲۷ هامي تعجّوبدن مات قالميشدي و بئر​بئرلرئندن سوروشوردولار: “بو نه‌دئر؟! ائقتئدارلي تزه بئر تعلئم! ناپاک روحلارا بله امر ادئر، و اونلار اوندان ائطاعت ادئرلر.” ۲۸ و چوخ چکمه‌دي کي، عئسانين شؤهرتي جلئلئن بوتون يرلرئنده ياييلدي. ۲۹ اونلار کنئسه​دن چيخان واخت، يعقوب و يوحنّا ائله، شمعون و آندرياسين اِوئنه گتدئلر. ۳۰ شمعونون قايناناسي قيزديرما ائچئنده ياتاقدا ائدي. اونون حاليندان آنَن عئساني خبردار اتدئلر. ۳۱ عئسا او آروادا ياخينلاشدي و اونون الئندن توتوب آياغا قالديردي. آروادين قيزديرماسي کسئلدي و اونلارا خئدمت اتمه‌يه باشلادي. ۳۲ آخشام، گون باتان واخت، بوتون ناخوشلار و ناپاک روحلار الئنده توتولموش ائنسانلاري اونون يانينا گتئردئلر. ۳۳ شهرئن بوتون خالقي قاپي‌يا ييغيلميشدي. ۳۴ عئسا جوربه​جور ناخوشلوقلارا دوچار اولموش بئر چوخ ائنساني صاغالتدي و بئر چوخ ناپاک روحلاري قوودو. او، ناپاک روحلارين دانيشماغينا ائجازه ورمئردي، چونکي اونو تاني‌ييرديلار. ۳۵ سحر، گون چيخماميش عئسا قالخدي و اِودن چيخيب ساکئت بئر يره گتدي و اورادا دوعا ادئردي. ۳۶ شمعون و اونونلا اولانلار، اونو آختارماغا چيخديلار و اونو تاپيب ددئلر: ۳۷ “هامي سني آختارير.” ۳۸ عئسا اونلارا ددي: “گلئن آيري يرلره، بو ياخين قصبه​لره ده گدک کي، اونلاردا دا وعظ ادئم. چونکي من بونون اوچون گلمئشم.” ۳۹ و جلئلئن بوتون يرلرئنده گزئردي و اونلارين کنئسه​لرئنده وعظ ادئب، ناپاک روحلاري قوووردو.
عئسا جوذاملي بئر آداما شفا ورئر
(متّا 8:‏1-‏4، لوقا 5:‏12-‏16) ۴۰ بئر نفر جوذاملي عئسانين يانينا گلدي و اونون قاباغيندا دئز چؤکوب يالوارا-يالوارا ددي: “اگر ائسته‌يه​سن مني بو ناخوشلوقدان تمئز اده بئلرسن.” ۴۱ عئسانين او آداما رحمي گلدي و الئني اوزاديب، اونون اوستونه قويدو و اونا ددي: “ائسته‌يئرم، تمئز اول.” ۴۲ او آندا جوذام بو آدامي ترک اتدي و او، بو مرضدن تمئز اولدو. ۴۳ عئسا اونا جئدّي تاپشيريب، آنَن اونو مورخّص اتدي و اونا ددي: ۴۴ “باخ! هچ کئمه بئر سؤز دمه، آنجاق گت کاهئنه گؤرون و تمئزلئيئن اوچون موسانين امر اتدئکلرئني تقدئم ات کي، اونلارا شهادت اولسون.” ۴۵ آمّا او آدام چيخيب، چوخ شيلر جار چکدي و اولوب-کچنلري هر يرده يايدي. اله کي، عئسا آرتيق هچ بئر شهره آچيقجا گئره بئلمه‌يئب، شهردن اشئگده، چؤلده قاليردي. آمّا آداملار هر طرفدن اونون يانينا گلئردئلر.

- MRK
- ←
- ۱
- →

© 2008 Bible Society of Azerbaijan