- EXO
- ←
- ۴۰
- →

۴۰
خيمه‌نئن قورولماسي و تقدئس اولونماسي ۱ رب موسايا ددي: ۲ “بئرئنجي آيين بئرئنجي گونو ربّئن خيمه‌سئني يعني حوضور چاديريني قور. ۳ شهادت سانديغي اورايا قوي و پرده ائله قاباغيني کَس. ۴ سونرا مئزي گتئر، اوستونه اشيالاري دوز. چيراقداني گتئر، چيراقلاري دا قوراشدير. ۵ بوخور اوچون قيزيل قوربانگاهي شهادت سانديغينين قاباغينا قوي. خيمه‌نئن گئرئش آراکَسمه‌سئني ده قور. ۶ يانديرما قوربانلاري اوچون قورولان قوربانگاهي خيمه‌نئن يعني حوضور چاديرينين گئرئشئنئن موقابئلئنده يِرلَشدئر. ۷ بؤيوک لَيه‌ني حوضور چاديري ائله قوربانگاهين آراسينا قوي، ائچئنه سو تؤک. ۸ اطراف حيطي و حيطئن دروازاسينين آراکَسمه‌سئني قور. ۹ سونرا مسح ياغيني گؤتوروب، خيمه‌ني و ائچئنده‌کي هر شيي مسح ات؛ بلجه اونو و بوتون لوازئماتيني تقدئس ات کي، موقدّس اولسون. ۱۰ يانديرما قوربانلاري اوچون قورولان قوربانگاهي، اونون لوازئماتيني مسح ات و قوربانگاهي تقدئس ات کي، او لاپ موقدّس اولاجاق. ۱۱ بؤيوک لَيه‌ني و اونون آلتليغيني مسح ادئب، تقدئس ات. ۱۲ هارونلا اوغوللاريني حوضور چاديرينين گئرئشئنه گتئر و اورادا سو ائله يويوندور. ۱۳ هارونا موقدّس پالتارلار گِيئندئر. اونو مسح ادئب، تقدئس ات کي، منه کاهئنلئک اتسئن. ۱۴ سونرا هارونون اوغوللاريني گتئرئب، اونلارا خئرقه‌لر گِيئندئر. ۱۵ آتالاريني مسح اتدئيي کئمي اونلاري دا مسح ات کي، منه کاهئنلئک اتسئنلر. اونلار نسئلدن-نسله ابدی کاهئنلئک اوچون مسح اولوناجاقلار.” ۱۶ رب موسايا نجه امراتمئشدي، او دا بو جور اتدي. ۱۷ بلجه ائکئنجي ائلئن، بئرئنجي آيين بئرئنجي گونونده خيمه قورولدو. ۱۸ موسا خيمه‌ني قوردو: آلتليقلاريني قويدو، چَرچئوه‌لرئني بَرکئتدي، دئرَکلرئني قوردو و سوتونلاريني دئکَلتدي. ۱۹ خيمه‌نئن اوستونه چادير سالدي، اونون اوستونه ده چاديرين اؤرتويونو قويدو. ربّئن موسايا امر اتدئيي کئمي اولدو. ۲۰ بوندان سونرا او شهادت لؤوحه‌لرئني گؤتوروب، سانديغين ائچئنه قويدو. دئرَکلري سانديغا تاخدي، کفّاره قاپاغيني دا سانديغين اوستونه قويدو. ۲۱ سانديغي خيمه‌نئن ائچئنه گتئردي و آراکَسمه پرده‌سئني قوروب، شهادت سانديغينين قاباغيني کَسدي. ربّئن موسايا امر اتدئيي کئمي اولدو. ۲۲ مئزي حوضور چاديرينين ائچئنده، خيمه‌نئن شئمال طرفئنده، پرده‌نئن بايير طرفئندن يِرلَشدئردي. ۲۳ اونون اوستونه ربّئن حوضوروندا چؤرک دوزدو. ربّئن موسايا امر اتدئيي کئمي اولدو. ۲۴ چيراقداني دا حوضور چاديرينين ائچئنده، مئزئن موقابئلئنده، خيمه‌نئن جنوب طرفئنده يِرلَشدئردي. ۲۵ چيراقلاريني دا ربّئن حوضوروندا قوراشديردي. ربّئن موسايا امر اتدئيي کئمي اولدو. ۲۶ قيزيل قوربانگاهي دا حوضور چاديرينين ائچئنده، پرده‌نئن قاباغيندا يِرلَشدئردي؛ ۲۷ اونون اوستونده عطئرلي بوخور يانديردي. ربّئن موسايا امر اتدئيي کئمي اولدو. ۲۸ خيمه‌نئن گئرئشئنده آراکَسمه‌ني قوردو. ۲۹ يانديرما قوربانلاري اوچون قورولان قوربانگاهي، خيمه‌نئن، يعني حوضور چاديرينين گئرئشئنده يرلشدئردي؛ اونون اوستونده يانديرما قوربانيني و تاخيل تقدئمئني گتئردي. ربّئن موسايا امر اتدئيي کئمي اولدو. ۳۰ بؤيوک لَيه‌ني حوضور چاديري ائله قوربانگاه آراسيندا يِرلَشدئرئب، ائچئنه يويونماق اوچون سو تؤکدو. ۳۱ موسا، هارون و هارونون اوغوللاري اورادا اَل-آياقلاريني يودولار. ۳۲ نه زامان حوضور چاديرينا گئردئلر، نه زامان قوربانگاها ياخينلاشديلار، ربّئن موسايا امر اتدئيي کئمي يويوندولار. ۳۳ خيمه‌ ائله قوربانگاهين اطرافيندا حيطي قوردو و حيط دروازاسينين آراکَسمه‌سئني آسدي. بلجه موسا ائشلري تاماملادي.
ربّئن جلالي ۳۴ او واخت بولود حوضور چاديريني بورودو و ربّئن جلالي خيمه‌ني دولدوردو. ۳۵ موسا حوضور چاديرينا گئره بئلمه‌دي، چونکي بولود اونون اوستونده يرلشمئشدي و ربّئن جلالي خيمه‌ني دولدورموشدو. ۳۶ ائسرايئل اؤولادلارينين بوتون سفري بويو بولود خيمه‌نئن اوستوندن قالخاندا يولا دوشَردئلر؛ ۳۷ لاکئن بولود قالخماياندا، قالخديغي گونه قدر يولا دوشمَزدئلر. ۳۸ بوتون سفرلري بويو ائسرايئل اؤولادلارينين گؤزلري قاباغيندا گوندوز ربّئن بولودو خيمه‌نئن اوستونده، گجه‌لر ده اود بولودون ائچئنده ائدي.

- EXO
- ←
- ۴۰
- →

© 2008 Bible Society of Azerbaijan