- EZK
- ←
- ۱۹
- →

۱۹
ائسرايئل رهبرلري اوچون مرثئيه ۱ سن ائسرايئل رهبرلري اوچون مرثئيه اوخويوب دِه: ۲ «سنئن آنان نه ائدي؟
شئرلر آراسيندا دئشي بئر شئر!
او، جاوان آصلانلارين ائچئنده ياتاردي،
بالالاريني يِتئشدئرئردي. ۳ او، بالالاريندان بئرئني بؤيوتدو،
بالا، جاوان بئر شئر اولدو.
شئکار اتمه‌يي اؤيرَندي؛
آداملاري يِمَيه باشلادي. ۴ مئلّتلر اونون خبرئني اشئتدئلر،
بو شئر اونلارين قويوسونا دوشوب اَله کچدي.
بورنونا حالقا تاخيب اونو مئصئر تورپاغينا گتئردئلر. ۵ دئشي شئر بوش يِره گؤزله‌دئيئني،
اومئد قالماديغيني گؤرنده،
بالالاريندان بئرئني گؤتوروب
جاوان بئر شئر اتدي. ۶ بو بالا، شئرلر آراسيندا گَزدي.
او دا جاوان بئر شئر اولوب
شئکار اتمه‌يي اؤيرَندي؛
آداملاري يِمَيه باشلادي. ۷ اونلارين قالالاريني داغيتدي،
شهرلرئني وئران اتدي.
بو شئرئن نعره سَسئندن
اؤلکه و اونون اهالئسي دهشت ائچئنده ائدي. ۸ اطراف وئلايتلرئن خالقلاري اونون اوستونه گلدئلر،
اؤز تورلاريني اوستونه آتديلار؛
بو شئر اونلارين قويوسونا دوشوب اَله کچدي. ۹ اونون بورنونا حالقا تاخيب قفسه سالديلار.
اونو بابئل پادشاهينين يانينا گتئردئلر؛
سونرا قالايا سالديلار کي،
ائسرايئل داغلاري اوستونده
بئر داها سَسي اِشئدئلمه‌سئن. ۱۰ سنئن آنان دا چاي کنارينداکي باغيندا
اَکئلمئش بئر اوزوم تَنه‌يي کئمي ائدي.
بول سولاردان بَهَرلي اولدو،
چوخلو قول-بوداق وردی. ۱۱ اونون بوداقلاري پادشاه عصاسي اولدولار؛
بويو اوجا آغاجلارا قدر اوجالدي،
اونون چوخلو بوداقلاري ائله اوجاليغي گؤرونوردو. ۱۲ لاکئن تَنه‌يي قضبله
کؤکوندن چيخارديب يِره آتديلار؛
شرق کولَه‌يي اونون مئيوه‌سئني قوروتدو،
مؤحکم بوداقلاري قوپاريلدي و سولدو
اونلاري اود يانديريب ياخدي. ۱۳ ائندي او، چؤلده،
قوراق و سوسوز تورپاقدا اَکئلئب. ۱۴ ساقه‌سئنئن بوداقلاريندان اود چيخيب،
اونون مئيوه‌سئني يانديريب ياخيب،
اِله کي، اوندا پادشاهليق عصاسي اولماق اوچون،
هچ مؤحکم بئر بوداق قالمير.»
بو، بئر مرثئيه‌دئر،
و مرثئيه اولاراق دا قاليب.”

- EZK
- ←
- ۱۹
- →

© 2008 Bible Society of Azerbaijan