- JOB
- ←
- ۳۴
- →

۳۴
۱ اِلئهو سؤزونه داوام ورئب ددی: ۲ “سئز حئکمتلي کئشئلر، سؤزلرئمه قولاق آسين. سئز عارئف آداملار، منی اشئدئن. ۳ چونکي نجه داماق، خؤره‌يئن داديني دادار، قولاق دا سؤزلري اله دادار. ۴ گلئن، اؤزوموزه دوغرو اولاني سِچَک، گلئن، آراميزدا ياخشي اولاني بئلک. ۵ چونکي اَيّوب ديئر: من صالح بئر آدامام، لاکئن تاري حاقّيمي اَلئمدن آليب؛ ۶ مگر حاقّيم باره‌ده يالان دانيشمالي‌يام؟ تقصئرسئز اولدوغوم حالدا، منه ووردوغو اوخ ياراسي شفاسيزدير. ۷ اَيّوب کئمي کئم وار کي، کئنايه‌ني سو کئمي ائچسئن؟ ۸ فساد ادنلرله يولداشليق ادئر، شرارت ادنلرله آياق اولور. ۹ چونکي ديئر: ائنسانا تاريني راضي اتمه‌يئن فايداسي يوخدور. ۱۰ بونا گؤره، ای عاغيل صاحئبلري، منه قولاق آسين. حاشا کي، تاري پئسلئک اتسئن، حاشا کي، قادئري-موطلق حاقسيزليق اتسئن. ۱۱ چونکي او، هر کَسئن عملئنئن عوضئني ورئر قازانديغيني باشينا گتئرئر. ۱۲ دوغرودان دا کي، تاري پئسلئک اتمز، قادئري-موطلق عدالتي يولوندان چيخارتماز. ۱۳ دونياني اونا کئم تسلئم اتدی؟ بوتون ير اوزونه اونو کئم تعيئن اِله‌دي؟ ۱۴ اگر قصدي بو اولسايدي، اگر روح و نفسئني اؤزونه گری چکسَيدي، ۱۵ بئر آندا بوتون بشر يوخ اولاردي، ائنسان تورپاغا قاييداردي. ۱۶ اگر آنلاغين وار، بونو اشئت؛ دِدئيئمه بئر قولاق آس. ۱۷ مگر عدالتدن نئفرت ادن آدام سلطنت اده بئلر؟ مگر صالح و قادئر اولاني محکوم اده‌جکسئنئز؟ ۱۸ اونو کي، پادشاهلارا ديئر: سئز دَيَرسئزسئنئز، و آغالارا: سئز شَرورسونوز. ۱۹ اونو کي، ريئسلردن طرفدارليق اتمز، وارليني فاغيردان اوستون توتماز، چونکي اونلارين هاميسي اونون اَللرئنئن ائشي‌دئر. ۲۰ بئر آن ائچئنده اؤلورلر، گجه‌نئن ياريسيندا؛ تئتره‌يئب اؤلورلر؛ گوجلولر بله، اَل دَيمه‌مئش آرادان گؤتورولورلر. ۲۱ تاري گؤزلرئني ائنسانلارين يولوندان چکمئر؛ آتديقلاري هر قدمي گؤرور. ۲۲ اله قارانليق يوخدور، اله ظولمت يوخدور کي، شرارت ادنلر اورادا گئزلَنه بئلسئنلر. ۲۳ تارينين احتئياجي يوخدور کي، ائنساني ائمتاحان اتسئن و موحاکئمه اتمک اوچون اونو حوضورونا گتئرسئن. ۲۴ تفتئش اتمه‌دن، گوجلو ائنسانلاري قيرير، يرلرئنه اؤزگه آداملاري قويور. ۲۵ چونکي اونلارين ائشلرئني بئلئر، بئر گجه اونلاري ييخير، اونلار اَزئلئرلر. ۲۶ پئسلئکلري اوزوندن اونلاري اله تنبه ادئر کي، هامي گؤره بئلسئن. ۲۷ چونکي اونا تابع اولماقدان دؤندولر، يوللارينين هچ بئرئني سايماديلار. ۲۸ اله کي، يوخسولون فريادي اونون حوضورونا چاتدي، فاغيرلارين فرياديني اشئتدي. ۲۹ آمّا اگر تاري ساکئت قالسا، کئم اونو محکوم اده بئلر؟ اگر او، اوزونو گئزلَتسه، کئم اونو گؤره بئلر، او هم بئر مئلّت، هم ده بئر نفرئن اوستونده‌دئر. ۳۰ اله کي، دئنسئز آدام سلطنت اتمه‌سئن، خالقا تله قورماسين. ۳۱ مگر بئري تارييا دئيه بئلئب کي، جزامي چکدئم، داها پئسلئک اتمه‌رم؟ ۳۲ گؤرمه‌دئيئمي سن منه گؤرسد؛ حاقسيزليق اتمئش اولسام دا، بئر داها اتمه‌رم. ۳۳ اونو آتديغين حالدا، مگر سنه کِفئن ائسته‌يَن عوضي وِرَر؟ چونکي من يوخ، سن گرک سچه‌سن. اونا گؤره ده بئلدئيئني منه اعلان ات. ۳۴ عاغيل صاحئبلري، منی اشئدن حئکمتلي آدام منه دئيه‌جک؛ ۳۵ اَيّوب عاوام-عاوام دا‌نيشير، سؤزلرئنئن معناسي يوخدور. ۳۶ پئس آدام کئمي جاواب وردئيي اوچون، قوي اَيّوب، آخيراجاق ائمتاحان ادئلسئن. ۳۷ چونکي گوناهينا عوصيان دا آرتيرير، آراميزدا اَل چاليب تاريني رئشخند ادئر، تارينين ضئدّئنه دانيشديقجا دانيشير.”

- JOB
- ←
- ۳۴
- →

© 2008 Bible Society of Azerbaijan