- PSA
- ←
- ۱۴۳
- →

۱۴۳
۱ يارب، دوعامي اشئت،
يالواريشلاريما قولاق ور!
وفادارليغيندا، صالحلئيئنده منه جاواب ور. ۲ قولونلا موحاکئمه‌يه گئرمه،
چونکي ياشايانلاردان هچ بئري
سنئن نظرئنده صالح ديئل. ۳ دوشمن جانيما عذاب ورئب؛
حياتيمي يره چيرپيب؛
چوخدان اؤلموش آداملار کئمي،
مني قارانليقدا ساکئن ادئب. ۴ اونا گؤره ده روحوم ائچئمده حالدان گدئب،
اوره‌يئم ائچئمده پرئشاندير. ۵ قدئم گونلري خاطيرلاييرام؛
سنئن بوتون ائشلرئن اوستونده درئن دوشونورم؛
اللرئنئن ائشي اوستونده فئکئرله‌شئرم. ۶ اللرئمي سنه طرف اوزاديرام؛
جانيم سوسوز بئر ير کئمي سنه حسرت چکئر. سِلا ۷ منه تز جاواب ور، يارب؛
روحوم قووّتدن دوشور.
اوزونو مندن گئزلتمه،
يوخسا قبئره اننلر کئمي اولارام. ۸ محبّتئني سحر واختي منه اشئتدئر،
چونکي سنه توکّول ادئرم:
گده‌جيئم يولو منه بئلدئر،
چونکي جانيمي سنه قالديريرام. ۹ دوشمنلرئمدن مني قورتار، يارب؛
سنه پناه گتئرئرم. ۱۰ منه اؤيرت کي،
سنئن ائسته‌يئني يرئنه يتئرئم،
چونکي تاريم سنسن؛
سنئن ياخشي روحون
دوز يولدا مني هئدايت اتسئن. ۱۱ آدينين خاطئرئنه، يارب، مني دئرئلت!
صالحلئيئنئن خاطئرئنه جانيمي دارليقدان قورتار. ۱۲ محبّتئنده خصملرئمي قير،
بوتون جان دوشمنلرئمي محو ات،
چونکي من سنئن قولونام.

- PSA
- ←
- ۱۴۳
- →

© 2008 Bible Society of Azerbaijan