- EZR
- ←
- ۱۰
- →

۱۰
ياد اِللي‌لرله نئکاهين پوزولماسي ۱ عِزرا تارينين معبدئنئن قاباغيندا دوعا ادئب اعتئراف ادئردي، آغلاييب يره سَرئلمئشدي. ائسرايئللی‌لردن چوخ بؤيوک بئر جاماعات، کئشئلر، آروادلار و اوشاقلار اونون يانينا ييغيلميشديلار. خالق دا آجي-آجي آغلاييردي. ۲ عِيلام اؤولادلاريندان يِخي‌اِل اوغلو شِکَنيا عِزرايا ددي: “بئز تاريميزا خيانت ادئب اؤلکه‌نئن خالقلاريندان ياداِللي آروادلار آلميشيق. بونا باخماياراق حله ده ائسرايئل اوچون اومئد وار. ۳ قوي ائندي تاريميزلا عهد باغلاياق و بوتون بو آروادلاريميزي اوشاقلاري ائله آتاق. قوي بو شرئعته اَساسن، آغامين و تاريميزين امري قاباغيندا اَسنلرئن مصلحتئنه موطابئق يرئنه يِتئشسئن. ۴ قالخ، چونکي بو ائشئن مسعولئيّتئني داشييان سنسن، لاکئن بئز ده سنئنله‌يئک. اورَکلي اول، ائشه باشلا!” ۵ او واخت عِزرا آياغا قالخدي. کاهئنلرئن رهبرلرئنه، لاوئلی‌لره و بوتون ائسرايئللی‌لره بو سؤزو يرئنه يتئرمه‌لري اوچون آند ائچدئردي. اونلار دا آند ائچدئلر. ۶ عِزرا تاري معبدئنئن قاباغيندان آيريليب، اِلياشئبئن اوغلو يِهوخانانين اوتاغينا گئردي. گجه‌ني اورادا کچئردئب آمّا نه چؤرک يِدي، نه ده سو ائچدي، چونکي اسئرلئکدن قاييدانلارين بو خيانتئنه گؤره ياس توتوردو. ۷ يهودادا و اورشلئمده، اسئرلئکدن قاييدانلارين هاميسينا اعلان اتدئلر کي، اورشلئمه ييغيلسينلار. ۸ باشچي‌لارين و آغساقّاللارين مصلحتئنه گؤره، اوچ گون عرضئنده بورايا گلمه‌ين هر آدامين بوتون املاکي موصادئره ادئله‌جک و اؤزو ده اسئرلئکدن قاييدان جاماعاتين ائچئندن چيخاريلاجاق. ۹ يهودانين و بِنيامئنئن بوتون آداملاري اوچ گون عرضئنده اورشلئمه ييغيلدي. بو، دوقّوزونجو آيين ائيئرمئسئنده اولدو. بوتون خالق تارينين معبدئنئن قاباغينداکي ميداندا اوتوردو و بو حادئثه‌دن، هم ده ياغيشدان اؤتري اسئردي. ۱۰ او واخت کاهئن عِزرا آياغا قالخيب اونلارا ددي: “سئز خيانت ادئبسئنئز. ائسرايئلئن تقصئرئني داها دا آرتيريب ياداِللي آروادلار آليبسينيز. ۱۱ ائندي آتالارينيزين تاريسي ربّه اؤز گوناهلارينيزي اعتئراف ادئن و اونون ائراده‌سئني يرئنه يتئرئن. اطرافينيزداکي خالقلاردان، ياداِللي آروادلاردان آيريلين.” ۱۲ بوتون جاماعات بَرکدن جاواب ورئب ددي: “بلی، حاقلي‌سان، نجه کي، ديئرسن، بئز ده گرک اله عمل اِدَک. ۱۳ آمّا خالق چوخدور، ياغيش واختي‌دير، باييردا دايانماغا طاقَتئمئز يوخدور. بو ائش ده بئر-ائکي گونون ائشي ديئل. چونکي بو باره‌ده تقصئرئمئز چوخ بؤيوکدور. ۱۴ قوي بوتون خالقي رهبرلرئمئز تمثئل اتسئن. قوي شهرلرئمئزده‌کي هر ياداِللي آرواد آلان شخص شهر آغساقّاللاري و حاکئملرله ابرابر تعيئن اولوناجاق واختدا بورايا گلسئن، اِله کي، تاريميزين بو باره‌ده قالخان حئدّتلي قضب سؤنسون.” ۱۵ بونون ضئدّئنه آنجاق عَساهِل اوغلو يوناتان و تئقوا اوغلو يَخزِيا چيخديلار. مِشولّاملا لاوئلي شَبّته‌ي ده اونلارلا بئر اولدولار. ۱۶ آمّا اسئرلئکدن قاييدانلار بو سؤزه عمل اتدئلر. کاهئن عِزرا هر نسئلدن، نسئل باشچيسيني آدباآد سچدي. بلجه اونونجو آيين بئرئنده اوتوروب بو ائشي آراشديرماغا باشلاديلار. ۱۷ اونلار بئرئنجي آيين بئرئنجي گونونه قدر ياداِللي آرواد آلانلارين هاميسي باره‌ده آراشديرماني باشا چاتديرديلار. ۱۸ کاهئن اؤولادلاري آراسيندا ياداِللي آرواد آلانلاردان بونلار دا تاپيلدي: يوصاداقين اوغلو يوشَع اؤولادلاريندان و قارداشلاريندان مَعَسِيا، اِلئعِزِر، يارئب و گِدَليا؛ ۱۹ اونلار بويونا آلديلار کي، آروادلاريني بوشاسينلار. اونلار اؤز تقصئرلرئنه گؤره سورودن بئر قوچ تقدئم اتدئلر. ۲۰ ائمّر اؤولادلاريندان خَناني و زِبَديا، ۲۱ خارئم اؤولادلاريندان مَعَسِيا، اِلئيّا، شِمَعيا، يِخي‌اِل، عوزئيّا، ۲۲ پَشخور اؤولادلاريندان اِليوعِنه‌ي، مَعَسِيا، ائسماعئل، نِته‌نِل، يوزاباد و اِلعاسا؛ ۲۳ لاوئلی‌لردن: يوزاباد، شئمعي، قِلايا، يعني قِلئطا، پَتَخيا، يهودا و اِلئعِزِر؛ ۲۴ نغمه‌چئلردن: اِلياشئب، معبد قاپيچيلاريندان شَلّوم، طِلِم و اوري؛ ۲۵ ائسرايئلدن: پَرعوش اؤولادلاريندان رَميا، يئزّئيا، مَلکئيا، مئيامئن، اِلعازار، مَلکئيا و بِنايا؛ ۲۶ عِيلام اؤولادلاريندان مَتّنيا، زَکَريا، يِخي‌اِل، عَبدي، يِرِموت و اِلئيّا؛ ۲۷ زَتّو اؤولادلاريندان اِليوعِنه‌ي، اِلياشئب، مَتّنيا، يِرِموت، زاباد و عَزئزا؛ ۲۸ بِبه‌ي اؤولادلاريندان يِهوخانان، حَنَنيا، زَبّه‌ي، عَتلاي؛ ۲۹ باني اؤولادلاريندان مِشولّام، مَلّوک، عَدايا، ياشوب، شِآل، راموت؛ ۳۰ پَخَت‌‌موآب اؤولادلاريندان عَدنا، کِلال، بِنايا، مَعَسِيا، مَتّنيا، بِصه‌لِل، بئنّوي و مِنَسّه؛ ۳۱ خارئم اؤولادلاريندان اِلئعِزِر، يئشّئيّا، مَلکئيا، شئمَعيا و شَمعون، ۳۲ بِنيامئن، مَلّوک، شِمَريا؛ ۳۳ خاشوم اؤولادلاريندان مَتّناي، مَتّتا، زاباد، اِلئفِلِط، يِرِمه‌ي، مِنَسّه، شئمعي؛ ۳۴ باني اؤولادلاريندان مَعَده‌ي، عَمرام، اوعِل، ۳۵ بِنايا، بِدِيا، کِلوهي، ۳۶ وَنيا، مِرِموت، اِلياشئب، ۳۷ مَتّنيا، مَتّنه‌ي، يَعه‌سو، ۳۸ باني، بئنّوي، شئمعي، ۳۹ شِلِميا، ناتان، عَدايا، ۴۰ مَکنَدبه‌ي، شاشه‌ي، شاراي، ۴۱ عَزه‌رِل، شِلِميا، شِمَريا، ۴۲ شَلّوم، اَمَريا، يوسئف؛ ۴۳ نِبو اؤولادلاريندان يِعي‌اِل، مَتّئتيا، زاباد، زِبئنا، يَدّه‌ي، يواِل و بِنايا. ۴۴ بو آداملارين هاميسي ياداِلّي آرواد آلميشدي و بعضئلرئنئن بو آروادلاردان اوشاقلاري دا وار ائدي.

- EZR
- ←
- ۱۰
- →

© 2008 Bible Society of Azerbaijan