- PRO
- ←
- ۶
- →

۶
آرتيق نصئحتلر ۱
اوغلوم، اگر قونشون اوچون ضامئن اولوبسان،
اگر ياد بئر آدام اوچون اَل ورئبسن، ۲ اگر اؤز آغزينين سؤزلري ائله تله‌يه دوشوبسن،
اگر آغزيندان چيخان سؤزلرله توتولوبسان، ۳ اوندا، اوغلوم، بونو ات و اؤزونو قورتار،
چونکي قونشونون الئنه دوشوبسن:
گت، اؤزونو آلچالت، قونشونا يالوار. ۴ گؤزلرئنه يوخو گئرمه‌سئن
کئرپئکلرئن يوخودان قاماشماسين. ۵ اؤزونو اووچو الئندن جيران کئمي،
قوشباز الئندن قوش کئمي قورتار. ۶ قاريشقانين يانينا گت، اي تنبل!
اونون يوللارينا دئقّت ات، حئکمت آل. ۷ باشي اوسته نه ارباب وار،
نه ناظئر، نه ده حؤکمدار. ۸ آمّا گئنه ده اؤز چؤره‌يئنئن احتئياطيني يايدا گؤرور،
بئچئن واختي يئيه‌جيئني ييغير. ۹ نه واختا کئمي ياتاجاقسان، اي تنبل؟
نه واخت يوخوندان اوياناجاقسان؟ ۱۰ بئر آز يات، بئر آز يوخولا،
بئر آز الي ال‌اوسته قويوب اوزان، ۱۱ گؤر يوخسوللوق نجه حرامي کئمي،
احتئياج نجه سئلاحلانميش بئر آدام کئمي
سنه هوجوم چکر. ۱۲ ياراماز آدام، شر آدام،
اَيري دانيشان بئر آغيزلا گزر. ۱۳ گؤزلري ائله گؤز وورار،
آياقلاري ائله ائشاره ادر،
بارماقلاري ائله گؤرسه‌در. ۱۴ ترسه‌لئک اونون اوره‌يئنده‌دئر،
دائم شر قورار، داعوا سالار. ۱۵ اونا گؤره ده، بلا قفئلدن باشينا گلر،
بئردن سينار،
اونا علاج اولماز. ۱۶ ربّئن زَهله‌سي آلتي شيدن گدئر،
بلي، يدّي شي وار کي، جاني اونلاردان ائکراه ادئر: ۱۷ تکبّورله باخان گؤزلر،
يالان دانيشان دئل،
ناحاق قاني تؤکن ال‌لر، ۱۸ قَرَضله دوشونن اورک،
پئس ائشلر دالينجا قاچان آياقلار، ۱۹ آغزيندان آنجاق يالان چيخان يالانچي شاهئد،
قارداشلار آراسينا نئفاق سالان آدام.
زئنا حاقّيندا ائخطار ۲۰ اوغلوم، آتانين امرئنه عمل ات،
آنانين وردئيي تعلئمي بوراخما. ۲۱ اونلاري دائم اوره‌يئنئن باشينا باغلا؛
اونلاري بوينونا تاخ. ۲۲ گزدئيئن زامان، اونلار سنه يول گؤرسه‌در،
ياتان زامان سني حئفظ ادر،
اويانان زامان سنئنله دانيشار. ۲۳ چونکي بو امر چيراق‌دير،
بو تعلئم ائشيقدير،
ائنساني ائصلاح ادن مذمّتلر حيات يولودور کي، ۲۴ سني پئس آرواددان،
زئناکار آروادين يومشاق دئلئندن ساخلار. ۲۵ قويما اوره‌يئن اونون گؤزل‌لئيئنه چکئلسئن؛
قويما سني کئرپئکلري ائله ياخالاسين. ۲۶ چونکي زانئيه بئر آرواد،
آخيردا سني گئرده بئر چؤره‌يه بله مؤحتاج سالار،
اَرلي بئر آرواد ائنسانين قئيمتلي جاني دالينجادير. ۲۷ مگر اولار کي، کئشي اودو قوينوندا گؤتورسون
و پالتاري يانماسين؟! ۲۸ مگر اولار کي، بئر کئشي کؤز کؤمور اوستونده گزسئن،
آمّا آياقلاري قوورولماسين؟ ۲۹ قونشوسونون آروادي ائله ياخينليق ادن آدامين دا حالي بله‌دئر؛
او آروادا توخونان کئشي جزاسيز قالماز. ۳۰ قارنيني دويورماق اوچون آج اوغرو اگر اوغورلاسا،
کئمسه اونو قيناماز. ۳۱ لاکئن توتولسا، يدّي‌قات عوض ورملي‌دئر؛
بوتون اِو-اشئيئني ورملي‌دئر. ۳۲ اَرلي بئر آروادلا زئنا ادن کئشي عاغيلسيزدير.
بونو ادن آدام، اؤزونو محو ادئر. ۳۳ يارالانيب خجالت آلتيندا اَرئيَر
بو روسوايچيليق هچ واخت سئلئنمز. ۳۴ چونکي قيرت اَري قضبلندئرر،
اونون اوچون ده، ائنتئقام گونونده يومشالماز. ۳۵ هچ بئر عوض قبول اتمز،
روشوتئني نه قدر آرتيراسان، راضي اولماز.

- PRO
- ←
- ۶
- →

© 2008 Bible Society of Azerbaijan