- PSA
- ←
- ۷۷
- →

۷۷
۱ اوجا سَسله تارييا باغيريرام،
اوجا سسله تارييا کي، منه قولاق ورسئن. ۲ دار گونومده پروردئگاريمي آختارديم؛
بوتون گجه، يورولمادان اَلئمي اوزاتديم،
جانيم تسلّي تاپماق ائستمه‌دي. ۳ تاريني يادا سالاندا ناله ادئرم،
دوشوننده روحوم اؤزومدن گدئر. سِلا. ۴ گؤزلرئمي اوياق ساخلادين،
جانيمين سيخيلديغيندان دانيشا بئلمئرم. ۵ قدئم گونلري، کچمئش ائللري دوشونورم، ۶ گجه ائچئنده نغمه‌مي خاطيرلاييرام،
اوره‌يئمده درئن دوشونورم،
روحوم دا ائچئمده بله سوروشور: ۷ “آيا آغا بئزي ابده کئمي ردّ اده‌جک؟
آيا بئر داها راضي اولماياجاق؟ ۸ آيا اونون محبّتي ابده کئمي کسئلئب؟
سؤزو نسئلدن-نسله بوشا چيخيب؟ ۹ آيا تاري رحم اتمه‌يي ياددان چيخارديب؟
مرحمتئني قضبئنده باغلاييب؟” سِلا ۱۰ او زامان ددئم: “منئم قوصّم بودور کي،
اوجالاردا اولان گوجونو آرتيق گؤرسدمئر.” ۱۱ ربّئن ائشلرئني خاطيرلاياجاغام؛
بلي، قدئم زاماندا اتدئيي مؤجوزه‌لرئني خاطيرلاياجاغام. ۱۲ سنئن بوتون ائشلرئني درئن دوشونه‌جيم،
قودرتلي عمللرئن حاقّيندا فئکئر اده‌جيم. ۱۳ سنئن يولون موقدّسدئر، اي تاري،
تاري کئمي بؤيوک تاري کئمدئر؟ ۱۴ مؤجوزه ادن تاري سنسن.
خالقلار آراسيندا قودرتئني بئلدئرئبسن. ۱۵ قولونلا خالقيني خئلاص ادئبسن؛
يعقوب و يوسئفئن اؤولادلاريني! سِلا ۱۶ سولار سني گؤردولر، اي تاري!
سولار سني گؤروب تئتره‌دئلر،
درئن سولار دا ده تئتره‌دي. ۱۷ بولودلار سو تؤکدولر،
گؤيلر گورولدادي؛
سنئن اوخلارين هر طرفه اوچدو، ۱۸ سنئن ائلديريمينين سسي، طوفان ائچئندن اشئدئلدي،
شئمشکلرئن ير اوزونه ائشيق ساچدي،
ير تئتره‌يئب لرزه‌يه دوشدو، ۱۹ سنئن يولون دهنزدن کچدي،
سنئن يولون چوخ سولار آراسيندان!
آمّا ائزلرئن بلّي ديئلدي. ۲۰ موسا و هارونون الي ائله،
خالقيني سورو کئمي هئدايت اتدئن.

- PSA
- ←
- ۷۷
- →

© 2008 Bible Society of Azerbaijan