- DEU
- ←
- ۳۳
- →

۳۳
موسانين ائسرايئل قبئله‌لرئنه خيئر-دوعاسي ۱ تاري آدامي موسا، اؤلوموندن قاباق، ائسرايئل اؤولادلارينا بو خيئر- دوعاني وردی. ۲ موسا ددي:
«رب سئنا داغيندان گلدي،
اونلارا سِعئردن ظوهور اتدي،
پاران داغيندان شفق ساچدي،
اون مئنلر موقدّسلر آراسيندا گلدي.
صاغ الئنده اونلار اوچون آلوو ساچان شئمشک وار ائدي. ۳ دوغوردان دا، او خالقي سِوئر!
بوتون موقدّسلرئن سنئن الئنده‌دئر!
اونلار سنئن آياغينين ائزلرَئنده گتدئلر؛
سؤزلرئني اشئدئرلر. ۴ موسا بئزه شرئعته عمل اتمه‌يي تاپشيردي،
بو، يعقوبون جاماعاتي اوچون بئر ائرثدئر. ۵ ائسرايئل قبئله‌لري،
خالقين رهبرلري بئر يره ييغيلاندا،
رب يِشوروندا پادشاه ائدي. ۶ قوي رِعوبئن اؤلمه‌سئن، ياشاسين!
کئشئلرئنئن سايي آزالماسين!” ۷ موسا يهودا اوچون بله ددي:
“يارب، يهودانين سَسئني اشئت،
اونو اؤز خالقينا گتئر.
او، اونلار اوچون اؤز اللري ائله دؤيوشدو،
دوشمنلرئنئن قاباغيندا اونا کؤمک ات!” ۸ لاوي اوچون بله ددي:
“تومّئمئن و اورئمئن
سنئن صادئق قولون اوچون اولسون.
اونو مَسّادا ائمتاحاندان کچئردئن،
اونونلا مِرئبا سولاريندا موباحئثه اتدئن. ۹ او، آتا- آناسي اوچون ددي:
«اونلارا نظر سالماديم.»
قارداشلاريني تانيمادي،
اؤولادلاريني ياددان چيخارتدي،
چونکي سنئن سؤزونو ساخلاديلار،
سنئن عهدئني حئفظ اتدئلر. ۱۰ حؤکملرئني يعقوب نسلئنه،
قانونونو ائسرايئله اؤيرَده‌جکلر.
اونلار حوضوروندا بوخورو،
قوربانگاهيندا بوتؤو يانديرما قوربانلاريني تقدئم اده‌جکلر. ۱۱ يارب، اونلارين مالينا برکت ور،
اَللرئنئن ائشلرئني قبول ات.
اونلارين ضئدّئنه قالخانلارين،
اونلاردان نئفرت ادنلرئن بِلئني قير کي،
بئر داها قالخماسينلار!” ۱۲ بِنيامئن اوچون بله ددي:
“ربّئن عزئزي اونون يانيندا اَمئن-آمانليقدا ياشاسين!
رب گون بويو اونو قورويور،
او دا ربّئن قوجاغيندا ساکئندئر.” ۱۳ يوسئف اوچون بله ددي:
“اونون تورپاغي ربدن برکت آلسين،
گؤيون سچئلمئش شيلري ائله، شِحله،
ير آلتيندا ياتان درئنلئکلرله، ۱۴ گونشئن يِتئشدئردئيي لاپ گؤزل بارلارلا،
هر آي يِتئشَن لاپ گؤزل بَهَرلرله، ۱۵ قدئم داغلارين اَعلا نعمتلري ائله،
ابدی تپه‌لرئن سچئلمئش شيلري ائله، ۱۶ يِرئن لاپ قئيمتلي محصولو و بوللوغي ائله،
بوتادا مسکن سالانين لوطفو ائله
قوي برکت آلسين!
يوسئفئن باشي اوستونه،
قارداشلاريندان مومتاز اولانين باشي اوستونه
قوي برکت ياغسين! ۱۷ او، ائلک دوغولان اؤکوز قدر هيبتلئ‌دئر،
بوينوزلاري چؤل اؤکوزونون بوينوزلاري‌دير.
بو بوينوزلارلا خالقلاري، بئردن
ير اوزونون او بئري اوجلارينا قدر ووراجاق.
باخ، بونلار اِفرايئمئن اون مئنلري،
باخ، بونلار مِنَسّه‌نئن مئنلري.” ۱۸ زِبولون اوچون بله ددي:
“ای زِبولون، يولا دوشَنده سِوئن،
ای يئسّاکار، چاديرلاريندا سِوئن! ۱۹ اونلار خالقلاري داغا چاغيراجاقلار؛
اورادا صالح قوربانلاري کَسه‌جکلر.
دهنز نعمتلرئنئن بوللوغو ائله،
قوملاردا گئزلَنَن خزئنه‌لرله دوياجاقلار.” ۲۰ جاد اوچون بله ددي:
“جادين اَراضئسئني آرتيرانا شوکور اولسون!
جاد آصلان تَک ياشايير،
قولو، باشي قوپاردير. ۲۱ او اؤزو اوچون ائلک حئصّه‌ني ساخلادي.
چونکي اورادا سردارين پايي ساخلانيلدي.
خالق رهبرلري ييغيلاندا
ربّئن عدالتئني ائسرايئللی‌لره گتئردئيي حؤکملري ائجرا اتدي.” ۲۲ دان اوچون بله ددي:
“دان باشاندان سيچرايان آصلان بالاسي‌دير.” ۲۳ نَفتالي اوچون بله ددي:
“ای ربّئن لوطفو و برکتي ائله دولو اولان نَفتالي،
قربي و جنوبو مولک اده‌جکسن.” ۲۴ آشِر اوچون بله ددي:
“اوغوللار آراسيندا آشِر لاپ چوخ برکت آلسين!
قارداشلارينين لاپ چوخ بَيَندئيي او اولسون!
آياغيني ياغا باتيرسين. ۲۵ دروازالارينين چفته‌لري دمئردن و بورونجدن اولاجاق،
قووّتئن عؤمرون بويو قورتارماياجاق! ۲۶ يِشورونون تاريسي کئمي يوخدور،
او کي، سنه کؤمک اتمک اوچون،
گؤيلر و بولودلارا عظمتي ائله مئنئر. ۲۷ سيغيناغين ابدی تاري‌دير،
سني داشييان اونون ابدی قوللاري‌دير.
دوشمنئني سنئن قاباغيندان قوودو،
«يوخ ات اونلاري!» ددی. ۲۸ اونا گؤره ائسرايئل اَمئن-آمانليقدا ياشاياجاق.
تاخيل و تزه شراب تورپاغيندا
يعقوبون چشمه‌سي اَمئن-آمانليقدا قالاجاق،
گؤيلري شِح داميزديرير. ۲۹ ای ائسرايئل! نجه موبارکسن،
سنئن کئمي بئري مگر وار؟
ربّئن قورتارديغي خالقسان!
رب قالخاندير، کؤمه‌يئنه چاتاندير،
عظمتئنئن قيلينجي‌دير.
سنه دوشمنلر يالتاقلاناجاق،
سن اونلارين پرستئشگاهلاريني تاپدالاياجاقسان.”

- DEU
- ←
- ۳۳
- →

© 2008 Bible Society of Azerbaijan