- ISA
- ←
- ۵۴
- →

۵۴
ربّئن ائسرايئله محبّتي ۱
“شادليقدان هاراي چک، ای سونسوز، ای قيصير آرواد!
سِوئنج هارايي چک، سَسلَن،
ای دوغوش آغريسي چکمه‌ين سن!
چونکي ترک ادئلمئش آروادين اؤولادلاري،
اَرلي آروادين اؤولادلاريندان چوخ اولاجاق.”
بونو رب ديئر. ۲ “چاديرينين يِرئني گِنئشلَندئر،
مسکنئنئن اؤرتوکلرئني اوزات، چکئنمه؛
ائپلرئني اوزات، پايالاريني وور. ۳ چونکي صاغا و سولا ياييلاجاقسان،
نسلئن مئلّتلره صاحئب اولاجاق،
وئران قالميش شهرلرده تزه‌دن مسکن سالاجاق. ۴ قورخما، چونکي اوتانماياجاقسان،
اؤزونو آلچاق گؤرمه، چونکي روسواي اولماياجاقسان.
جاوانليغين خجالتئني ياددان چيخارداجاقسان،
بئر داها دا دول‌لوغونون روسوايچيليغيني يادينا سالماياجاقسان.” ۵ چونکي سني يارادان سنئن اَرئندئر،
اونون آدي قوشونلار ربّي‌دئر.
سني ساتين آلان ائسرايئلئن موقدّسي‌دئر،
او کي، بوتون دونيانين تاريسي آدلانير. ۶ تارين ديئر:
“رب سني چاغيريب،
آتيلميش و روحو اَزئلمئش،
جاوان ياشيندا اَره گتمئش،
سونرا دا ردّ اولونموش بئر آرواد کئمي. ۷ بئر آن سني ترک اتدئم،
آمّا بؤيوک شَفقَتله سني توپلاياجاغام. ۸ آلوولانان قضبله بئر آن سندن اوزومو دؤنده‌ردئم،
لاکئن ابدی محبّتئمله سنه شَفقَت گؤرسده‌جيم.”
بونو سني ساتين آلان، رب ديئر. ۹ “بو، منئم اوچون نوحون گونلري کئمي‌دئر،
او زامان کئمي کي، آند ائچدئم
نوحون دؤورونده‌کي سل سولاري بئر داها يِر اوزونو اؤرتميه‌جک؛
ائندي ده آند ائچئرم کي، سنه قضبلَنميه‌جيم،
سني مزمّت اتميه‌جيم. ۱۰ داغلار بلکه ده يِرئندن جايسين،
تپه‌لر بلکه ده تئتره‌سئنلر،
لاکئن سنه اولان محبّتئم دَيئشمَز،
صولح عهدئم يِرئندن جايماز.”
بونو سنه شَفقَت گؤرسه‌دن رب ديئر.
تزه اورشلئمئن خوشبختلئيي ۱۱ “ای طوفانا دوشموش،
تسلّی تاپماميش يازيق شهر!
باخ، سنئن داشلاريني عَقئقلرله،
سنئن پايالاريني لاجورد داشلارلا قوياجاغام. ۱۲ بورجلرئني ياقوتدان،
دروازالاريني لعل-جواهئردن،
بوتون دوواريني قئيمتلي داشلاردان حؤره‌جيم. ۱۳ بوتون اؤولادلارين ربدن تَعلئم آلاجاقلار،
اؤولادلارينين رئفاهي بؤيوک اولاجاق. ۱۴ صالحلئکده مؤحکملَنه‌جکسن،
ظولمدن اوزاق اولاجاقسان، چونکي قورخماياجاقسان.
قورخو حئسّي سندن اوزاق اولاجاق،
چونکي سنه ياخينلاشماياجاق. ۱۵ سنه هوجوم ادن اولسا، بئل کي، بو مندن ديئل،
سنه هوجوم ادن هر کس، سنه گؤره ييخيلاجاق. ۱۶ باخ، اوددا کؤمورو کؤروکله‌يَن،
اؤز ائشي اوچون سئلاح حاضيرلايان دمئرچئني من ياراتميشام؛
محو اتمک اوچون قيريجيني دا من ياراتميشام. ۱۷ سنئن ضئدّئنه ائشله‌نَن هچ بئر سئلاح ائشه ياراماياجاق.
محکمه‌ده سني تقصئرلَندئرن هر دئل محکوم اولوناجاق.
ربّه قوللوق ادنلرئن ائرثي بله‌دئر.
اونلارين دئفاعسي مندن گلئر.”
بونو رب بويورور.

- ISA
- ←
- ۵۴
- →

© 2008 Bible Society of Azerbaijan