- 1SA
- ←
- ۲۲
- →

۲۲
۱ داوود گَت شهرئندن يولا چيخيب عَدولّام ماغاراسيندا گئزلَندي. قارداشلاري و آتاسينين اِو اهلي بونو اشئدنده اورايا اونون يانينا گلدئلر. ۲ وضعئيّتي آغير اولان هر کس، بورجو اولان، ناراضي اولان هر کس اونون يانينا ييغيلدي و داوود اونلارين باشچيسي اولدو. ائندي اونون يانيندا دؤرد يوز نفره قدر آدام وار ائدي. ۳ داوود اورادان موآبين مئصپا شهرئنه گلئب موآب پادشاهينا ددي: “خاهئش ادئرم، تارينين منه نه اده‌جيئني بئلَنه قدر، قوي آتاملا آنام گلئب يانيندا قالسين.” ۴ داوود اونلاري موآب پادشاهينين يانيندا قويدو و اؤزو قالادا قالديغي مودّتده، آتا و آناسي موآب پادشاهينين يانيندا قالديلار. ۵ جاد پيغمبر داوودا ددي: “سن قالادا قالما، يهودا دئيارينا گت.” داوود اورادان چيخيب خِرِت مِشه‌سئنه گتدي.
شاعولون نوبداکي کاهئنلري اؤلدورمه‌سي ۶ شاعول اشئتدي کي، داوودلا يانينداکي آداملارين يري بَلّي اولوب. او، گئبعاداکي بئر تپه‌ده، گَز آغاجينين آلتيندا اوتورموشدو و اَلئنده بئر نئزه وار ائدي، بوتون اعيانلاري دا اطرافيندا دايانميشديلار. ۷ شاعول اونلارا ددي: “قولاق آسين، ای بِنيامئنلی‌لر! مگر يَسّه‌نئن اوغلو سئزئن هامينيزا زَمئلر و اوزوملوکلر ورَر؟ مگر هامينيزي مئنباشي و يوزباشي اِدَر؟ ۸ چونکي هامينيز منئم اوچون فئتنه قوروبسونوز، منئم اوغلوم يَسّه‌نئن اوغلو ائله عهد باغلايان زامان، بونو قولاغيما چاتديران اولمادي و هچ بئرئنئزئن منه يازيغي گلمه‌دي. اوغلوم منئم اوستومه قولومو قيزديرير کي، منه کمئن قورسون، نجه کي، بو گوندور. و بونو قولاغيما چاتديران يوخدور.” ۹ لاکئن اِدوملو دواِق ده کي، شاعولون اعيانلارينين يانيندا دايانميشدي، شاعولا ددي: “يَسّه‌نئن اوغلونو نوبدا، اَخئطوب اوغلو اَخئمِلِکئن يانينا گلنده گؤردوم. ۱۰ اورادا اَخئمِلِک داوود اوچون ربدن مصلحت ائسته‌دي و اونا هم ارزاق، هم ده فئلئسطلي گولياتين قيلينجيني وردی.” ۱۱ او زامان پادشاه آدام گؤندردي کي، اَخئطوب اوغلو کاهئن اَخئمِلِکي، آتاسينين بوتون عايئله‌سئني، و نوبدا اولان کاهئنلري اونون يانينا گتئرسئنلر. اونلارين هاميسي پادشاهين يانينا گلدي. ۱۲ شاعول ددي: “ای اَخئطوب اوغلو، ائندي منی قولاق آس.” اَخئمِلِک ددي: “بويورون، آغام.” ۱۳ شاعول ددي: “نه اوچون سن و يَسّه‌نئن اوغلو منئم ضئدّئمه فئتنه قوروبسونوز و سن اونا چؤرک و قيلينج ورئبسن، تاريدان دا اونون اوچون مصلحت ائسته‌يئبسن؟ بونون اوچون کي، منئم ضئدّئمه قالخسين و بو گونکي کئمي منه کمئن قورسون؟” ۱۴ اَخئمِلِک پادشاها جاواب وردی: “بوتون اعيانلارينين آراسيندا داوود کئمي وفاليسي مگر وار؟ او، پادشاهين کوره‌کني، موحافئظه‌چئلرئن باشچيسي و سنئن اِوئنده مؤحترم ساييلان آدامدير. ۱۵ اونون اوچون تاريدان مصلحت ائستَمه‌يي مگر او گوندن باشلاميشام؟ اصلا! پادشاهيم بو قولونا و آتامين عايئله‌سئنه شر آتماسين، چونکي قولونون بو ائشدن هچ بئر خبري يوخدور.” ۱۶ لاکئن پادشاه ددي: “ای اَخئمِلِک، سن و آتانين اِو اهلي قطعن اؤلمَلي‌سئنئز.” ۱۷ پادشاه يانينداکي گودوکچو عسگرلره ددي: “دؤنون، ربّئن کاهئنلرئني اؤلدورون. اونا گؤره کي، اونلار دا داوودلا بئرله‌شئبلر. چونکي اونون قاچديغيني بئلئردئلر، لاکئن بو خبري قولاغيما چاتديرماديلار.” آمّا پادشاهين آداملاري ائستمه‌دئلر کي، ربّئن کاهئنلرئنه اَل قالديريب اؤلدورسونلر. ۱۸ پادشاه اِدوملو دواِقه ددي: “دؤن، بو کاهئنلره هوجوم ات.” اِدوملو دواِق دؤنوب کاهئنلره هوجوم اتدي و او گون کتان اِفود گئيَن هشتاد بش کاهئني اؤلدوردو. ۱۹ سونرا او، کاهئنلرئن شهري اولان نوبو دا قيلينجدان کچئرتدي. بوتون کئشئلر، آروادلار، اوشاقلار و کؤرپه‌لري، اِلَجه ده اؤکوزلري، اِششَکلري و قويونلاري قيلينجدان کچئرتدي. ۲۰ اَخئطوبون اوغلو اَخئمِلِکئن اوغوللاريندان اِبياتار آدلي بئر نفر قورتولوب داوودون يانينا قاچدي. ۲۱ اِبياتار داوودا خبر وردی کي، شاعول ربّئن کاهئنلرئني اؤلدوروب. ۲۲ داوود اِبياتارا ددي: “او گون اِدوملو دواِق اورادا اولاندا يقئن بئلئردئم کي، بونو شاعولا چاتديراجاق. آتانين بوتون اِو اهلئنئن قيريلماسينا سبب من اولدوم. ۲۳ يانيمدا قال، قورخما، چونکي منئم جانيمي آلماق ائسته‌ين سنئن ده جا‌نيني آلماق ائسته‌يئر. منئم يانيمدا سالامات قالارسان.”

- 1SA
- ←
- ۲۲
- →

© 2008 Bible Society of Azerbaijan