- GEN
- ←
- ۲۹
- →

۲۹
يعقوبون پَدّان‌اَراما گلئشئ ۱ يعقوب يولونا داوام ورئب شرق خالقلارينين تورپاغينا گتدي. ۲ باخيب گؤردو کي، چؤللوکده بئر قويو وار و اونون يانيندا اوچ قويون سوروسو ياتيب، چونکي او قويودان سورولره سو ورئردئلر. قويونون آغزيندا بؤيوک بئر داش وار ائدي. ۳ بوتون سورولر اورايا ييغيليردي. آداملار داشي قويونون آغزيندان يووارلاييرديلار، قويونلارا سو ورئب و گئنه داشي يرئنه، قويونون آغزينا قويوردولار. ۴ يعقوب اونلاردان سوروشدو: “قارداشلاريم، هارادانسينيز؟” اونلار ددئلر: “بئز خاراندانيق.” ۵ يعقوب اونلارا ددي: “آيا ناخورون نوه‌سي لاباني تاني‌ييرسينيز؟” اونلار ددئلر: “بلی، تاني‌ييريق.” ۶ يعقوب اونلاردان سوروشدو: “او، صاغ-سالاماتدير؟” اونلار ددئلر: “بلی، صاغ-سالاماتدير. باخ، قيزي راحئل ده قويونلارلا گلئر.” ۷ يعقوب ددي: “حله آخشاما چوخ واخت وار، سورولرئن ييغيلما واختي ديئل. قويونلارا سو ورئن، سونرا آپاريب اوتارين.” ۸ اونلار ددئلر: “بوتون سورولر ييغيلمايينجا و داش قويونون آغزيندان يووارلانمايينجا بونو اده بئلمه‌رئک، آنجاق اوندا قويونلارا سو وره بئله‌رئک.” ۹ يعقوب اونلارلا دانيشارکن راحئل آتاسينين قويونلاري ائله گلدي، چونکي او، چوبان ائدي. ۱۰ يعقوب داييسي لابانين قيزي راحئلي و داييسي لابانين قويونلاريني گؤرنده ياخينلاشيب، داشي قويونون آغزيندان يووارلادي و داييسي لابانين قويونلارينا سو وردی. ۱۱ يعقوب راحئلي اؤپدو و هؤنکور-هؤنکور آغلادي. ۱۲ يعقوب آتاسينين قوحوملاريندان و رئبقانين اوغلو اولدوغونو راحئله بئلدئردي. راحئل ده قاچيب آتاسينا خبر وردي. ۱۳ لابان باجيسي اوغلو يعقوبون گلدئيئني اشئدنده اونون پئشوازينا قاچدي. اونو قوجاقلاييب اؤپدو و اِوئنه گتئردي. يعقوب هر شيي لابانا دانيشدي. ۱۴ لابان اونا ددي: “سن، دوغرودان دا، منئم سومويومدن، منئم اَتئمدنسن.” يعقوب اونون يانيندا بئر آي قالدي.
يعقوب لئيه و راحئلله اوله‌نئر ۱۵ لابان يعقوبا ددي: “مگر قوحوم اولدوغون اوچون منه موفته خئدمت اده‌جکسن؟ منه دِه، حاقّين نه اولسون؟” ۱۶ لابانين ائکي قيزي وار ائدي: بؤيوکون آدي لئيه، کئچئيئن آدي راحئل ائدي. ۱۷ لئيه‌نئن گؤزلري ضعئف گؤروردو، لاکئن راحئل چوخ گؤزل و قامتلي ائدي. ۱۸ يعقوب راحئله وورولدو و ددي: “کئچئک قيزين راحئل اوچون سنه يدّي ائل خئدمت اده‌رم.” ۱۹ لابان ددي: “اونو سنه ورمک آيري آداما ورمکدن داها ياخشيدير. يانيمدا قال.” ۲۰ يعقوب راحئله گؤره يدّي ائل خئدمت اتدي. اونو سِودئيي اوچون بو مودّت گؤزونه بئر نچه گون کئمي گؤروندو. ۲۱ يعقوب لابانا ددي: “واختيم چاتدي؛ ائندي آرواديمي منه ور کي، اونون يانينا گدئم.” ۲۲ لابان او تورپاغين بوتون آداملاريني بئر يره ييغدي و بئر ضئيافت وردی. ۲۳ گجه قيزي لئيه‌ني گؤتوروب يعقوبون يانينا آپاردي. يعقوب اونون يانينا گتدي. ۲۴ لابان اؤز کنئزي زئلپاني قيزي لئيه‌يه وردی کي، اونا کنئز اولسون. ۲۵ سحر معلوم اولدو کي، بو، لئيه‌دئر. يعقوب لابانا ددي: “نه اوچون منئمله بله رفتار اتدئن؟ مگر سنئن يانيندا راحئل اوچون خئدمت اتمه‌دئم؟ بس منی نئيه آلداتدين؟” ۲۶ لابان ددي: “بئزئم يرده کئچئک قيزي بؤيوکوندن قاباق اَره ورمک اولماز. ۲۷ بو هفته‌ني بئتئر، اونو دا سنه وره‌رئک. اونون اوچون ده يانيمدا داها يدّي ائل خئدمت اتمه‌لئسن.” ۲۸ يعقوب بله ده اتدي: او هفته‌ني بئتئردي. لابان دا قيزي راحئلي اونا آرواد اولماق اوچون وردی. ۲۹ اؤز کنئزي بئلحاني دا وردی کي، قيزي راحئله کنئز اولسون. ۳۰ يعقوب راحئلئن ده يانينا گئردي. راحئلي لئيه‌دن چوخ سِودي. او، لابانين يانيندا داها يدّي ائل خئدمت اتدي.
يعقوبون اؤولادلاري ۳۱ رب لئيه‌نئن سِوئلمه‌دئيئني گؤروب، اونون بطنئني آچدي. لاکئن راحئل سونسوز ائدي. ۳۲ لئيه بويلو اولوب بئر اوغول دوغدو و اونون آديني رِعوبئن قويوب ددي: “يَقئن رب منئم ذلئل‌لئيئمي گؤردو. ائندي اَرئم منی سِوه‌جک”. ۳۳ او گئنه بويلو اولوب بئر اوغول دوغدو و ددي: “رب سِوئلمه‌دئيئمي اشئدئب، منه بونو دا وردی”. اونون دا آديني شَمعون قويدو. ۳۴ لئيه گئنه بويلو اولوب بئر اوغول دوغدو و ددي: “ائندي بو دفه اَرئم منه باغلاناجاق، چونکي اونا اوچ اوغول دوغدوم”. بونا گؤره ده آدي لاوی قويولدو. ۳۵ او گئنه بويلو اولوب بئر اوغول دوغدو و ددي: “بو دفه ربّي مدح اده‌جيم.” بونا گؤره ده اونون آديني يهودا قويدو. سونرا او، بئر مودّت دوغمادي.

- GEN
- ←
- ۲۹
- →

© 2008 Bible Society of Azerbaijan