- PRO
- ←
- ۲۱
- →

۲۱
۱ پادشاهين اوره‌يي ربّئن الئنده‌دئر،
سو آرخلاري کئمي اونو ائسته‌دئيي طرفه دؤنده‌رَر. ۲ ائنسانين هر يولو اؤز نظرئنده دوغرو گؤرونر،
لاکئن اورکلري تفتئش ادن ربدئر. ۳ صالحلئک و عدالتي يرئنه يتئرمک،
ربّه، قورباندان داها افضلدئر. ۴ مغرور بئر باخيش، تکبّورلو بئر اورک،
شر آداملارين ائشيغي و گوناهي‌دير. ۵ چاليشقان آدامين فئکئرلري فايدا ورر،
تله‌سن هر آدام احتئياجا دوشر. ۶ يالان دانيشان دئل‌له خزئنه ييغماق هاوايا قالخان بوخاردير کي،
اؤلوم آختارانلار اونون دالينا دوشورلر. ۷ شر آداملارين قدّارليغي اونلاري سئلئب آپاراجاق،
چونکي عدالتي يرئنه يتئرمکدن بويون قاچيرديرلار. ۸ خاطايا باتميش آدامين يولو دولاشيقدير،
آمّا تمئز آدامين ائشي صالحدئر. ۹ دامين کونجونده اوتورماق،
داعواچي بئر آروادلا بؤيوک بئر اِوده ساکئن اولماقدان داها ياخشي‌دير. ۱۰ پئس آدامين جاني پئسلئيي آرزولايار؛
قونشوسو اونون گؤزونده مرحمت تاپماز. ۱۱ رئشخند ادن تنبه اولاندا، جاهئل آدام حئکمت آلار،
لاکئن حئکمتلي آداما عاغيل اؤيره‌دنده، معرئفت قازانار. ۱۲ صالح ائنسان شر آدامين اِوئنه دئقّت ورر،
پئس آداملار پئسلئيه ييخيلارلار. ۱۳ قولاغيني کاسيب آدامين فريادينا باغلايان آدام،
اؤزو ده باغيراندا جاواب آلماز. ۱۴ گئزلي ورئلن هدئيه حئدّتي،
قولتوقدان ورئلن روشوت قضبي ياتيردار. ۱۵ عدالتي يرئنه يتئرمک صالح آدام اوچون شادليقدير،
آمّا شر قورانلارين باشينا هلاکت گلر. ۱۶ عاغيل يولوندان آزان آدام،
اؤلولر جاماعاتيندا ساکئن اولاجاق. ۱۷ کف سِوَن آدام احتئياجا دوشر؛
شراب و ياغلي يمه‌يي سِوَن، هچ واخت ثروت قازانماز. ۱۸ پئس آدام صالح آدامين فئدئيه‌سي،
خائن آدام دا دوز آدامين عوضي اولار. ۱۹ چوللرده ياشاماق،
داعواچي و قيزميش بئر آروادلا بئر يرده ياشاماقدان داها ياخشي‌دير. ۲۰ حئکمتلي‌نئن اوئنده خزئنه و زيتون ياغي وار،
لاکئن آخماق نه‌يي وارسا، يِيئب-قورتارار. ۲۱ صالحلئک و صداقت دالينجا گدن،
حيات، صالحلئک و عئزّت تاپار. ۲۲ حئکمتلي بئر آدام ائگئدلرئن شهري اوستونه چيخار،
شهرئن اعتئماد اتدئيي قالاسيني يره ييخار. ۲۳ آغزيني، دئلئني قورويان آدام
جانيني دارليقلاردان قورويار. ۲۴ مغرور و تکبّورلو آدام؛ اونون آدي “رئشخند ادن” دئر.
او لاپ چوخ تکبّورله رفتار ادر. ۲۵ تنبلئن آرزوسو اونو اؤلدورَر،
چونکي اللري ائشله‌مک ائسته‌مز. ۲۶ او، بوتون گون طاماحلا آرزولايار،
آمّا صالح آدام ورر و اسئرگه‌مز. ۲۷ پئس آداملارين قورباني مکروهدور؛
گؤر پئس نئيّتله تقدئم اتسه، نه قدر آرتيق! ۲۸ يالانچي شاهئد هلاک اولار،
لاکئن قولاق آسان آدام دائم دانيشاجاق. ۲۹ شر آدام، اوزونو حياسيز گؤرسه‌در،
لاکئن صالح آدام يولونا دئقّت ادر. ۳۰ ربّئن ضئدّئنه نه حئکمت وار،
نه فراست وار، نه ده مصلحت. ۳۱ آت دؤيوش گونو اوچون حاضيرلانار،
آمّا خئلاص ربده‌دئر.

- PRO
- ←
- ۲۱
- →

© 2008 Bible Society of Azerbaijan