- 1SA
- ←
- ۲۴
- →

۲۴
داوودون شاعولا رحمي گلئر ۱ شاعول فئلئسطلی‌لرئن تعقئبئندن دؤنَنده اونا بله خبر ورئلدي: “داوود عِين‌گِدي صحراسيندادير.” ۲ او بوتون ائسرايئلدن اوچ مئن سچمه آدام گؤتوروب، داوودلا آداملاريني آختارماق اوچون داغ کچئلري قاياليغينين ياخينليغينا گتدي. ۳ يول کنارينداکي قويون آغيل‌لارينا گلدي. اورادا بئر ماغارا وار ائدي. شاعول آياق يولونا گتمک اوچون اورايا گئردي. داوود آداملاري ائله ماغارانين لاپ ائچَري طرفئنده اوتورموشدولار. ۴ داوودون آداملاري اونا ددئلر: “باخ، ربّئن سنه ددئيي گون بو گوندور کي، «باخ دوشمنئني سنه تسلئم اده‌جيم، گؤزونده نه خوشدورسا، اونا اده‌جکسن.»” داوود قالخيب گئزلئجه شاعولون جوبّه‌سئنئن اَته‌يئندن کَسدي. ۵ سونرا شاعولون اَته‌يئندن بئر پارچا کَسدئيئنه گؤره، داوودون وئجداني ناراحات اولدو. ۶ اونا گؤره ده آداملارينا ددي: “ربّئن مسح اتدئيي آغاما اَل قالديريب بله بئر ائش گؤرمه‌يي رب مندن اوزاق اتسئن، چونکي او، ربّئن مسح اولونموشودور.” ۷ داوود بو سؤزلرله آداملاريني قانع ادئب قويمادي کي، شاعولون ضئدّئنه قالخسينلار. شاعول ماغارادان چيخيب يولونا داوام وردی. ۸ اوندان سونرا داوود قالخيب ماغارادان چيخدي و شاعولون داليسيجا چيغيردي: “آغام پادشاه!” شاعول آرخايا باخدي. داوود اوزو اوسته يره‌جک تعظئم اتدي. ۹ داوود شاعولدان سوروشدو: “«داوود سنئن پئسلئيئني ائسته‌يئر» دئيَن آداملارين سؤزونه نئيه قولاق آسيرسان؟ ۱۰ باخ اؤز گؤزلرئنله گؤردون کي، بو گون رب ماغارادا سني منه نجه تسلئم اتدي. منه تکلئف اتدئلر کي، سني اؤلدوروم، لاکئن منئم سنه رحمئم گلدي. ددئم کي، آغامين ضئدّئنه اَل قالديرمارام، چونکي او، ربّئن مسح اولونموشودور. ۱۱ ای آتام، اَلئمده‌کئنه باخ، بو سنئن جوبّه‌نئن اَته‌يي‌دئر. جوبّه‌نئن اَته‌يئندن کَسئب سني اؤلدورمه‌دئيئمدن گؤر و آنلا کي، سنئن ضئدّئنه پئسلئک و قئيام اتمک اَلئمدن گلمئر. سن جانيمي آلماق اوچون منئم کمئنئمه اوتورارکن من سنئن ضئدّئنه گوناه اتمه‌مئشم. ۱۲ سنئنله منئم آرامدا قوي رب حؤکم اتسئن! قوي رب سندن منئم قئصاصيمي آلسين. من سنه اَل قالديرمارام. ۱۳ نجه کي، قدئم زامانلاردان قالميش مَثَل ديئر: «پئسلئک پئسلردن چيخار.» لاکئن منئم اَلئم سنئن ضئدّئنه قالخماياجاق. ۱۴ ائسرايئلئن پادشاهي کئمئن ضئدّئنه چيخيب؟ سن کئمي قووورسان؟ اؤلو ائتي قووورسان، يوخسا بئر بئره‌ني؟ ۱۵ قوي رب سنئنله منئم آرامدا داور اولوب حؤکم ورسئن. باخيب بو داعوامي او اتسئن و منی سنئن اَلئندن قورتارسين.” ۱۶ داوود بو سؤزلري شاعولا ديئب قورتاراندان سونرا شاعول ددي: “اوغلوم داوود، بو سنئن سَسئندئر؟” و اوجا سَسله آغلادي. ۱۷ سونرا داوودا ددي: “من سنئن قدر صالح ديئلم، سن منه ياخشيليق اتدئن، حالبوکي، من سنه پئسلئک اتدئم. ۱۸ اِله بو گون منه اتدئيئن ياخشيليغي بئلدئردئن، چونکي رب منی سنئن اَلئنه وردی، آمّا سن منی اؤلدورمه‌دئن. ۱۹ مگر ائنسان دوشمنئني تاپاندا اونو سالامات بوراخار؟ بونا گؤره ده منه اتدئيئن بو گونکو ائشئنئن عوضئني، رب سنه ياخشيليقلا ورسئن. ۲۰ ائندي باخ، بئلئرم کي، سن قطعن پادشاه اولاجاقسان و ائسرايئلئن پادشاهليغي سنئن اَلئنه کچئب برقرار اولاجاق. ۲۱ ائندي ربّئن حاقّي آدينا منه آند ائچ کي، مندن سونرا نسلئمي کَسمَيه‌جکسن و آتامين نسلئندن آديمي سئلمَيه‌جکسن.” ۲۲ داوود شاعولا آند ائچدي و شاعول اِوئنه قاييتدي. داوود دا آداملاري ائله سيغيناجاغا چيخدي.

- 1SA
- ←
- ۲۴
- →

© 2008 Bible Society of Azerbaijan